<!-- wp:paragraph {"align":"center","style":{"typography":{"fontSize":20},"color":{"background":"#e0eff6"}}} -->
<p class="has-text-align-center has-background" style="background-color:#e0eff6;font-size:20px"><strong>"นโม" ธรรมะ โคศิริ ขยันวันนี้ เพื่อฝันยิ่งใหญ่ ไปลุยแกรนด์สแลม</strong></p>
<!-- /wp:paragraph -->

<!-- wp:paragraph -->
<p>"นโม" ธรรมะ โคศิริ เป็นนักเทนนิสดาวรุ่งที่น่าจับตามองคนหนึ่ง ด้วยการทำผลงานยอดเยี่ยมติดทีมชาติไทยมาแล้ว 4 ปีติดต่อกัน ทั้งในรุ่น 12 และ 14 ปี เรียกได้ว่าเป็นอนาคตใหม่ที่สดใสของวงการเทนนิสไทยก็ไม่ผิดนักนโม เกิดเมื่อวันที่ 2 พฤษภาคม 2554 ปัจจุบันอายุ 14 ปี กำลังศึกษาอยู่โรงเรียนอัสสัมชัญธนบุรี สร้างชื่อในการเล่นเทนนิสระดับเยาวชนมาอย่างต่อเนื่อง โดยล่าสุด คว้าแชมป์ชายเดี่ยว 14 ปี การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 มาครองได้ ธรรมะ นักหวดจากกรุงเทพมหานคร เริ่มต้นฝึกเทนนิสกับ "ครูโก้" อรรถวุฒ กังวาลตระกูล ซึ่งก็สร้างรากฐานที่ดี บวกกับพรสวรรค์ ความมุ่งมั่นที่มีอยู่ในตัว และการสนับสนุนที่ดีจากทางบ้าน ทำให้การเติบโตในเส้นทางเทนนิสเป็นไปได้ดีตามลำดับ</p>
<!-- /wp:paragraph -->

<!-- wp:paragraph -->
<p>ปัจจุบัน นักหวดวัย 14 ปี มี "ครูตู่" ธาราวัฒน์ ค้าเจริญ คอยดูแลการฝึกซ้อมและแข่งขัน ซึ่งก็ยิ่งเป็นการต่อยอดให้มีความพร้อมในการก้าวสู่สังเวียนที่ยากขึ้นในวันข้างหน้านโมเคยติดทีมชาติไทยระดับเยาวชนมาแล้ว 4 ครั้ง ครั้งแรก รุ่น 12 ปี ชาย เมื่อเดือนกุมภาพันธ์ 2565, ครั้งที่ 2 รุ่น 12 ปี ชาย เดือนมกราคม 2556, ครั้งที่ 3 รุ่น 14 ปีชาย เมื่อเดือนกุมภาพันธ์ 2567 และครั้งล่าสุด รุ่น 14 ปี ชาย เมื่อเดือนกุมภาพันธ์ที่ผ่านมาในระดับนานาชาติ นโมก็ฉายแววให้เห็นกันมาแล้ว ในรายการ "เอ็ดดี้ เฮอร์ อินเตอร์เนชั่นแนล แชมเปี้ยนชิพส์" ที่รัฐฟลอริดา สหรัฐอเมริกา เมื่อเดือนธันวาคม 2566 นโมเป็นนักเทนนิสไทยคนแรกที่ฝ่าด่านเข้าไปถึงรอบชิงชนะเลิศของรายการนี้ได้ ก่อนได้รองแชมป์มาครอง การได้ไปแข่งขันเทนนิสในต่างประเทศ นอกจากการได้ไปสร้างผลงาน เก็บประสบการณ์แล้ว ยังเป็นการได้ไปเห็นสิ่งใหม่ ๆ ซึ่งการติดทีมชาติไทย ก็เป็นการเปิดโอกาสให้นักหวดเยาวชนได้ไปสัมผัสกับบรรยากาศเหล่านั้น"ดีใจที่ติดทีมชาติอีกครั้งในปีนี้ และตื่นเต้นที่ได้ไปเเข่งต่างประเทศ การได้เจอกับนักกีฬาต่างชาติ มันสนุกและท้าทาย" ธรรมะ เล่าถึงความรู้สึกในการติดทีมชาติไทย</p>
<!-- /wp:paragraph -->

<!-- wp:paragraph -->
<p>สำหรับนักเทนนิสที่ชื่นชอบคือ เลิร์นเนอร์ เถียน นักหวดอเมริกัน วัย 19 ปี ที่สร้างชื่อได้ตั้งแต่อายุน้อย ได้ลุยแกรนด์สแลม ในวัยเพียง 16 ปี และปัจจุบันอยู่ในอันดับท็อป 70 ของโลกไปแล้ว ซึ่งเป็นแรงบันดาลใจให้ นโม ฝึกฝน มุ่งมั่น เพราะแม้ว่าจะอายุน้อย แต่ถ้ามีความตั้งใจทั้งในการฝึกซ้อมและแข่งขัน เมื่อถึงจังหวะและโอกาสลงตัว ก็มีโอกาสที่จะสร้างชื่อในวงการเทนนิสระดับโลกได้เช่นกัน"เป้าหมายในการเล่นเทนนิส อยากจะเข้าไปแข่งในเเกรนด์สแลมให้ได้ทุกรายการ จะพยายามทำเต็มที่ เพื่อจะได้ไปแข่งขันในรายการระดับโลก โดยเฉพาะแกรนด์สแลม เพราะอยากไปสัมผัสกับบรรยากาศแบบนั้นมาก ๆ" นักเทนนิสเยาวชนทีมชาติไทยเล่าถึงเป้าหมายในอนาคตความสุขในการเล่นเทนนิส และการได้เก็บเกี่ยวประสบการณ์ระหว่างเส้นทางที่ได้ทุ่มเทเวลา พลังกาย พลังใจ ทำให้ ธรรมะ โคศิริ ประสบความสำเร็จมามากมายในระดับเยาวชน และต่อยอดไปสู่การเป็นนักเทนนิสอาชีพในอนาคตได้อย่างแน่นอน</p>
<!-- /wp:paragraph -->

<!-- wp:image {"id":51021,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/524554834_1181095920720055_2202471657267770356_n.jpg" alt="" class="wp-image-51021"/></figure>
<!-- /wp:image -->