<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#0086a3"}}} -->
<p class="has-text-align-center has-vce-bg-color has-text-color has-background" style="background-color:#0086a3;font-size:20px"><strong>"พัณณิน" ควงสาวเบลเยียม<br>คว้าแชมป์คู่หวดไอทีเอฟที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนสะสมอันดับโลก รายการ "แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2022" ครั้งที่ 2 ชิงเงินรางวัลรวม 25,000 ดอลลาร์สหรัฐ หรือประมาณ 925,000 บาท ณ สนามเทนนิส ทรู อารีน่า หัวหิน สปอร์ต คลับ จ.ประจวบคีรีขันธ์ เมื่อวันที่ 15 ต.ค. 2565 ในประเภทหญิงคู่ เป็นรอบชิงชนะเลิศ 
       "แน็ต" พัณณิน โควาพิทักษ์เทศ นักเทนนิสดาวรุ่งไทย วัย 19 ปี และ โซเฟีย คอสตัวลาส ดาวรุ่งจากเบลเยียม วัย 17 ปี คู่มืออันดับ 476 และ 793 ของโลกตามลำดับ พบกับ ริสะ อุชิจิมะ จากญี่ปุ่น วัย 26 ปี และ วี ฮวุยวอน จากเกาหลีใต้ วัย 20 ปี คู่มืออันดับ 728 และ 755 ของโลก ตามลำดับ ปรากฏว่า เป็นคู่ของ พัณณิน ที่เล่นได้เข้าขา ใช้เวลาไปเพียง 52 นาที ช่วยกันหวดเอาชนะได้อย่างขาดลอย 2-0 เซต 6-1 และ 6-2 ส่งผลให้คู่ของ พัณณิน ได้แชมป์หญิงคู่ไปครอง
       คู่แชมป์ พัณณิน กับ โซเฟีย ได้รับเงินรางวัลร่วมกัน 1,437 ดอลลาร์สหรัฐ หรือประมาณ 51,070 บาท พร้อมคะแนน คนละ 50 แต้ม ส่วนคู่รองแชมป์ ได้รับร่วมกัน 719 ดอลลาร์สหรัฐ หรือประมาณ 25,553 บาท และคะแนน คนละ 30 แต้ม
       ทางด้านประเภทหญิงเดี่ยว รอบรองชนะเลิศ "รวงข้าว" ลัลนา ธาราฤดี นักเทนนิสดาวรุ่งไทย วัย 18 ปี มือ 56 เยาวชนโลก และอันดับ 1077 ของโลก ที่มีโอกาสได้เข้าร่วมการแข่งขันในรายการนี้ด้วยไวลด์การ์ดหรือสิทธิพิเศษ พบกับ หว่อง หง อี้ โคดี้ จากฮ่องกง วัย 20 ปี ที่มีอันดับโลกสูงกว่า ลัลนา อยู่ที่ 428 ของโลก ผลการแข่งขัน ปรากฏว่า ลัลนา คว้าชัยในเซตแรกมาได้ ก่อนจะพ่ายเกมหวดของสาวฮ่องกงในสองเซตถัดมา ส่งผลให้ ลัลนา แพ้ 1-2 เซต 6-4, 3-6 และ 2-6 ตกรอบรองชนะเลิศ รับเงินรางวัลกลับบ้าน 1,162 ดอลลาร์สหรัฐ หรือประมาณ 41,297 บาท และคะแนนสะสมอันดับโลก 18 คะแนน</code></pre>
<!-- /wp:code -->

<!-- wp:image {"id":34283,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/37AD116B-71DA-43B3-B496-5FE94E0F79AE-1024x682.jpeg" alt="" class="wp-image-34283"/></figure>
<!-- /wp:image -->