<!-- wp:paragraph {"align":"center","style":{"typography":{"fontSize":20},"color":{"background":"#e3ecd1"}}} -->
<p class="has-text-align-center has-background" style="background-color:#e3ecd1;font-size:20px"><strong>"พัณณิน" แร็กเกตคมต้อนคู่แข่งขาดเทนนิสคัดทีมชาติชุดใหญ่สู้กันสนุก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสคัดเลือกนักกีฬาชายและหญิงเข้าโครงการเตรียมทีมชาติไทยชุดใหญ่ ประจำปี 2566 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 23 ธ.ค. 2565 เป็นการแข่งขันรอบที่สอง (16 คน) ซึ่งมีการแบ่งกลุ่ม แข่งขันแบบพบกันหมดในกลุ่ม เพื่อจัดอันดับ ผู้ที่ได้อันดับ 1-3 จะได้สิทธิ์เข้าโครงการ (ชาย 12 คน และหญิง 12 คน)</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว กลุ่ม เอ "แน็ต" พัณณิน โควาพิทักษ์เทศ นักเทนนิสสาวฉะเชิงเทรา วัย 19 ปี มืออันดับ 3 ของไทย พบกับ "แก้ม" ญาตาวี ฉิมฉ่ำ นักหวดสาวศรีสะเกษ วัย 20 ปี มืออันดับ 38 ของไทย ผลการแข่งขัน ปรากฏว่า พัณณิน ดีกรีแชมป์หญิงเดี่ยวศึกเทนนิสอาชีพ "ดับเบิลยู15 คุรุคราม หรยาณา วีเมนส์ ไอทีเอฟ 2022" ที่ประเทศอินเดีย เป็นฝ่ายเอาชนะได้อย่างขาดลอย 2-0 เซต 6-1 และ 6-0 ประเดิมชัยแมทช์แรกได้สำเร็จ<br>ส่วนอีกคู่ในกลุ่มเดียวกัน พิมพ์มาดา ทองคำ มืออันดับ 19 ของไทย จากสุราษฎร์ธานี ชนะ วรรษชล สวัสดี มืออันดับ 15 ของไทย จากพิษณุโลก 7-5, 6-3 โดยการแข่งขันพบกันหมดแมทช์ที่สอง พัณณิน จะพบกับ พิมพ์มาดา ส่วน ญาตาวี จะพบกับ วรรษชล</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว กลุ่ม ซี "สอง" ยุทธนา เจริญผล นักหวดหนุ่มอ่างทอง วัย 22 ปี มืออันดับ 4 ของไทย พกดีกรีทีมชาติชุดซีเกมส์ ครั้งที่ 31 ลงสนามหวดกับ "ปูน" ปูนทอง โกมลพิสุทธิ์ นักเทนนิสกรุงเทพฯ ดาวรุ่งวัย 17 ปี มืออันดับ 58 ของไทย และเป็นเยาวชนทีมชาติไทย ปี 2564 ผลการแข่งขัน ปรากฏว่า เป็น ยุทธนา ที่ใช้ชั้นเชิงและประสบการณ์หวดเอาชนะได้ 2-0 เซต 6-4 และ 6-2 คว้าชัยนัดแรกได้สำเร็จ<br>ขณะที่ผลการแข่งขันอีกคู่ในกลุ่มเดียวกัน ธนเพชร ฉันทะ มืออันดับ 8 ของไทย จากประจวบคีรีขันธ์ ชนะ พล วัฒนกูล มืออันดับ 15 ของไทย จากปทุมธานี 7-5, 6-4 โดยพบกันหมดแมทช์ที่สอง ยุทธนา จะพบกับ ธนเพชร ส่วน ปูนทอง จะพบกับ พล<br>ในส่วนผลการแข่งขันคู่อื่น ๆ พบกันหมดแมทช์แรก กลุ่ม บี ลัลนา ธาราฤดี (นครศรีธรรมราช) ชนะ เวียร่า ดีเพิ่ม (ชลบุรี) 6-3, 6-1 กมลวรรณ ยอดเพ็ชร (พระนครศรีอยุธยา) ชนะ ธมจันทร์ มอมขุนทด (นครราชสีมา) 6-2, 6-3</p>
<!-- /wp:paragraph -->

<!-- wp:paragraph -->
<p>กลุ่ม ซี พัชรินทร์ ชีพชาญเดช (ขอนแก่น) ชนะ ลีเดียร์ พอดโกริชานี่ (สุราษฎร์ธานี) 6-2, 6-0 สลักทิพย์ อุ่นเมือง (นนทบุรี) ชนะ ชมภู่ทิพย์ จันดาเขต (นนทบุรี) 6-4, 3-6 และ 6-2 ส่วนกลุ่ม ดี อัญชิสา ฉันทะ (ประจวบคีรีขันธ์) ชนะ ภาวินี ร่วมรักษ์ (กทม.) 6-0, 6-1 ไทร่า ลิธิบี (กทม.) ชนะ กมลวรรณ บัวแย้ม (ชลบุรี) 1-6, 7-5 และ 1-0Ret. (เจ็บไหล่ขวา)</p>
<!-- /wp:paragraph -->

<!-- wp:paragraph -->
<p>ชายเดี่ยว กลุ่ม เอ ฐานทัพ สุขสำราญ (ลพบุรี) ชนะ กฤติน โกยกุล (พังงา) 6-2, 2-6 และ 6-2 กษิดิศ สำเร็จ (กทม.) ชนะ นพดล น้อยกอ (พิจิตร) 6-3, 6-3 ส่วน กลุ่ม บี พลภูมิ โควาพิทักษ์เทศ (ฉะเชิงเทรา) ชนะ เครดิต ไชยรินทร์ (กทม.) 6-4, 7-5 จิรัฏฐ์ นวสิริสมบูรณ์ (กทม.) ชนะ ปรัชญา อิสโร (สงขลา) 6-2, 4-6 และ 4-4Ret. (เจ็บเข่าซ้าย)</p>
<!-- /wp:paragraph -->

<!-- wp:paragraph -->
<p>ขณะที่กลุ่ม ดี วิชยา ตรงเจริญชัยกุล (กทม.) ชนะ ไมเคิล มัธยมจันทร์ (กทม.) 4-6, 6-3 และ 6-4 แม็กซิมัส ภราพล โจนส์ (กทม.) ชนะ ณัฐสิทธิ์ กุลสุวรรณ์ (กาญจนบุรี) 6-1, 5-7 และ 7-5</p>
<!-- /wp:paragraph -->

<!-- wp:image {"id":35444,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/321729986_3349880355278555_9059406278318788148_n-1024x683.jpg" alt="" class="wp-image-35444"/></figure>
<!-- /wp:image -->