<!-- wp:paragraph {"align":"center","style":{"typography":{"fontSize":22},"color":{"background":"#a8c9d7"}}} -->
<p class="has-text-align-center has-background" style="background-color:#a8c9d7;font-size:22px"><strong>ได้แล้ว 8 ยอดนักเทนนิส<br>ร่วมค่ายเตรียมสู้เพื่อชาติ </strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันคัดเลือกนักเทนนิส เตรียมความพร้อมสำหรับทีมชาติไทยชุดใหญ่ ประจำปี 2565 ณ ศูนย์พัฒนากีฬาเทนนิสแห่งชาติ เมืองทองธานี ภายใต้มาตรการป้องกันการแพร่ระบาดของโรคโควิด-19 เมื่อวันที่ 25 ม.ค. เป็นรอบแบ่งกลุ่มนัดสุดท้าย ซึ่งจะทำให้ทราบผลว่านักเทนนิสใดได้คะแนนเป็นอันดับ 1 ของกลุ่มและได้สิทธิ์เข้าร่วมโครงการ "เตรียมความพร้อมสำหรับทีมชาติไทย" อย่างเป็นทางการ </p>
<!-- /wp:paragraph -->

<!-- wp:paragraph -->
<p>ประเภทชายเดี่ยว กลุ่ม บี ชาญไชย สุขตนเอง เต็งสองของรายการ จาก กทม. ที่ตุนชัยชนะไว้แล้ว 2 นัด พลาดท่าปราชัยให้แก่ ธนกร ศรีรัตน์ มือวาง 12 จาก กทม. 1-2 เซต 6-7(4-7), 6-3 และ 3-6 ส่วนอีกคู่ เครดิต ไชยรินทร์ มือวาง 6 จาก กทม. คว้าชัยเหนือ แทนตะวัน ทัดเดโอ มายอลิ แม็คจิโอลิ นักหวดลูกครึ่งไทย-อิตาลี มือวาง 13 จาก กทม. 2-0 เซต 6-1, 6-2 และจากผลการแข่งขัน ทำให้ ชาญไชย, เครดิต และ ธนกร มีผลงานชนะ 2 แพ้ 1 เท่ากัน แต่ ชาญไชย มีเปอร์เซ็นต์เซตได้เสียดีกว่า (71.43 เปอร์เซนต์) จึงรั้งอันดับ 1 ของกลุ่มและได้สิทธิ์เข้าร่วมโครงการต่อไป </p>
<!-- /wp:paragraph -->

<!-- wp:paragraph -->
<p>ทางด้านหญิงเดี่ยว กลุ่ม ดี "หมิว" สลักทิพย์ อุ่นเมือง ดาวรุ่งจากนนทบุรี มือวาง 6 ของรายการ ที่ในการแข่งขันครั้งนี้ยังแพ้ใครไม่เป็น ล่าสุดเอาชนะ ภาวินี ร่วมรักษ์ มือวาง 13 จาก กทม. 2-0 เซต 6-2, 6-2 ส่วนอีกคู่ กมลวรรณ บัวแย้ม เต็งสี่ของรายการจากชลบุรี เก็บชัยชนะเหนือ เวียร่า ดีเพิ่ม ลูกครึ่งไทย-รัสเซีย จากชลบุรี 2-0 เซต 6-4, 6-0 และจากผลการแข่งขันของกลุ่มนี้ ปรากฏว่า สลักทิพย์ ชนะ 3 นัดรวด เป็นผลงานดีที่สุดของกลุ่ม จึงได้สิทธิ์เข้าร่วมโครงการทันที</p>
<!-- /wp:paragraph -->

<!-- wp:paragraph -->
<p> ผลการแข่งขันคู่อื่น ชายเดี่ยว กลุ่ม เอ คงทรัพย์ คงคา (กทม.) ชนะ กันตินันท์ สูตินันท์โอภาส (ลำปาง) 6-2, 7-6(3) ณัฐสิทธิ์ กุลสุวรรณ์ (กาญจนบุรี) ชนะ อนพัช ทิมางกูร (กทม.) 6-3, 6-4 /กลุ่ม ซี ศุภวัฒน์ แซ่อุ้ย (ภูเก็ต) ชนะ ปรัชญา อิสโร (สงขลา) 3-6Ret.(ตะคริว) /กลุ่ม ดี กฤติน โกยกุล (พังงา) ชนะผ่าน พงศภัค เกิดลาภี (กทม.) จิรัฏฐ์ นวสิริสมบูรณ์ (กทม.) ชนะ สิรวิชญ์ สุดเนตร (อำนาจเจริญ) 7-6(4), 6-3</p>
<!-- /wp:paragraph -->

<!-- wp:paragraph -->
<p> หญิงเดี่ยว กลุ่ม เอ เมลิสสา เซ (กทม.) ชนะ ธนัชพร ยังโหมด (ชลบุรี) 6-2, 6-1 พัณณิน โควาพิทักษ์เทศ (ฉะเชิงเทรา) ชนะ ณัฐพัชร์ ผิวบางรักษ์ (กทม.) 6-1, 6-1 /กลุ่ม บี ชมภู่ทิพย์ จันดาเขต (นนทบุรี) ชนะ ณัชชารีย์ ธีรโชติจิรานนท์ (ประจวบคีรีขันธ์) 6-1, 6-1 /กลุ่ม ซี วรรษชล สวัสดี (พิษณุโลก) ชนะ ตปณีย์ บุญวัฒน์ (นนทบุรี) 6-1, 6-2 วิจิตราภรณ์ วิมุกตานนท์ (พิษณุโลก) ชนะ ธมจันทร์ มอมขุนทด (นครราชสีมา) 4-6, 6-3 และ 7-5 </p>
<!-- /wp:paragraph -->

<!-- wp:paragraph -->
<p>หลังจากจบการแข่งขันรอบแบ่งกลุ่มนัดสุดท้าย ปรากฏว่า นักเทนนิสที่รั้งอันดับ 1 ของแต่ละกลุ่มและได้สิทธิ์เข้าร่วมโครงการ "เตรียมความพร้อมสำหรับทีมชาติไทย" ชุดแรก จำนวน 8 คน (ชาย 4 คน และหญิง 4 คน) มีดังนี้ ชายเดี่ยว กลุ่ม เอ ณัฐสิทธิ์ กุลสุวรรณ์, กลุ่ม บี ชาญไชย สุขตนเอง, กลุ่ม ซี ธนเพชร ฉันทะ และกลุ่ม ดี กฤติน โกยกุล ด้านหญิงเดี่ยว กลุ่ม เอ พัณณิน โควาพิทักษ์เทศ, กลุ่ม บี ชมภู่ทิพย์ จันดาเขต, กลุ่ม ซี วรรษชล สวัสดี และกลุ่ม ดี สลักทิพย์ อุ่นเมือง </p>
<!-- /wp:paragraph -->

<!-- wp:paragraph -->
<p>ในส่วนนักเทนนิสที่รั้งอันดับ 2-4 ของแต่ละกลุ่มนั้น ยังได้ลุ้นต่อในการแข่งขันรอบสุดท้าย (รอบ 12 คน) แบ่งออกเป็น 4 กลุ่ม ๆ ละ 3 คน แข่งขันระบบ 2 ใน 3 เซต โดยนักเทนนิสที่ได้อันดับ 1 ในแต่ละกลุ่ม (ชาย 4 คน และหญิง 4 คน) จะได้สิทธิ์เข้าร่วมโครงการเป็นลำดับต่อไป</p>
<!-- /wp:paragraph -->

<!-- wp:image {"id":30729,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/01/272492178_5000574506632144_1414484479431314975_n-732x1024.jpg" alt="" class="wp-image-30729"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->