<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#3800a3"}}} -->
<p class="has-text-align-center has-vce-bg-color has-text-color has-background" style="background-color:#3800a3;font-size:20px"><strong>"น้องพุฒิ" หนึ่งเดียวของไทย<br>เตรียมลุยหวดต่อที่เยอรมนี</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิส ยุโรป จูเนียร์ ทัวร์ 2022 รุ่นอายุไม่เกิน 16 ปี แข่งขันคอร์ตดิน รายการ ตูร์นัว ลัวร์ วัลเล, บลัวส์ ประเทศฝรั่งเศส เมื่อคืนวันที่ 21 ก.ค. ที่ผ่านมา ในการแข่งขันประเภทชายคู่ รอบก่อนรองชนะเลิศ "น้องพุฒิ" คุณานันท์ พันธราธร นักเทนนิสเยาวชนชายทีมชาติไทย วัย 14 ปี และ โช เซ ฮยอก นักหวดเยาวชนจากเกาหลีใต้ แข่งขันกับ อเลแยนโดร คาสเทิลลานอส และ ลูคัส มาร์ติน เวลาสโก้ คู่มือวางอันดับ 6 ของรายการ จากโคลอมเบีย ถึงสามเซต
       ก่อนที่คู่ของ "น้องพุฒิ" จะพ่ายในการดวลซูเปอร์ไทเบรกไปอย่างเสียดาย ทำให้ปราชัยคู่มือวางอันดับ 6 ของรายการไป 1-2 เซต 3-6, 6-1 และซูเปอร์ไทเบรก 6-10
       อย่างไรก็ตาม "น้องพุฒิ" หนึ่งเดียวของไทยที่ได้เข้าร่วมโครงการ "จีเอสพีดีพี/ไอทีเอฟ/เอทีเอฟ โฟร์ทีน แอนด์ อันเดอร์ ทีม ทู ยุโรป 2022" ยังเหลือการแข่งขันในการทัวร์ยุโรปอีก โดยสัปดาห์หน้า จะเข้าร่วมการแข่งขันเทนนิสเยาวชน รายการ อินเตอร์เนชั่นเนล ดอยช์ เทนนิสไมสเตอร์ชาฟเท่น ยู14, ดือเรน ประเทศเยอรมนี ระหว่างวันที่ 25-30 ก.ค. 2565 และต่อด้วยรายการ ยัง แชมเปี้ยน คัพ, ฮาสเซลต์ ประเทศเบลเยียม ระหว่างวันที่ 1-7 ส.ค. 2565</code></pre>
<!-- /wp:code -->

<!-- wp:image {"id":33027,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/A9FB554C-A762-48B5-BA6A-6D488846FAA5.jpeg" alt="" class="wp-image-33027"/></figure>
<!-- /wp:image -->