<!-- wp:paragraph {"align":"center","style":{"elements":{"link":{"color":{"text":"var:preset|color|vce-bg"}}},"color":{"background":"#0d8a42"}},"textColor":"vce-bg","fontSize":"large"} -->
<p class="has-text-align-center has-vce-bg-color has-text-color has-background has-link-color has-large-font-size" style="background-color:#0d8a42"><strong>ธนเพชร โชว์ฟอร์มเจ้าถิ่นปราบหนุ่มมะกัน<br>ลอยลำ 16 คน เทนนิส ไอทีเอฟ ที่หัวหิน</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสชายนานาชาติ ไอทีเอฟ เมนส์ เวิลด์ เทนนิส ทัวร์ เอ็ม15 หัวหิน รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ชิงเงินรางวัลรวม 15,000 ดอลลาร์สหรัฐ หรือประมาณ 516,000 บาท ที่อารีน่า หัวหิน จ.ประจวบคีรีขันธ์ เมื่อวันที่ 21 ต.ค. 2568 เป็นรอบเมนดรอว์วันแรก
  "โอเว่น" ธนเพชร ฉันทะ นักหวดเจ้าถิ่น ชาวประจวบคีรีขันธ์ วัย 26 ปี มือ 907 ของโลก ซึ่งเป็นมือวางอันดับ 8 ของรายการ เปิดหัวด้วยการคว้าชัยชนะในการแข่งขันรอบแรก ประเภทชายเดี่ยว หลังจากใช้การเล่นที่หลากหลายปราบหนุ่มอเมริกัน ไทเลอร์ สติซ วัย 25 ปี มือ 1080 ของโลก จากสหรัฐฯ ได้ทั้ง 2 เซต เอาชนะด้วยสกอร์ 7-5 และ 6-1 ในเวลา 1.40 ชั่วโมง
  ธนเพชร เข้าไปรอคู่แข่งขันในรอบที่สอง หรือ 16 คนสุดท้าย โดยจะพบกับผู้ชนะระหว่าง คอร์บาน โครว์เธอร์ จากนิวซีแลนด์ มือ 1387 ของโลก กับ เอเลียส ยูเลียน แวร์เนอร์ จากเยอรมนี มือ 1674 ของโลก ซึ่งเข้ามาจากรอบคัดเลือก
  ด้าน 2 นักหวดไทยที่ลงแข่งขันประเภทชายเดี่ยว รอบแรก ในวันเดียวกัน ไม่สามารถคว้าชัยได้ โดย ธีรภัทร ขันติวีรวัฒน์ วัย 18 ปี ซึ่งได้ไวลด์การ์ดหรือสิทธิพิเศษลงสนาม พ่ายประสบการณ์ของ ชินจิ ฮาซาวะ หนุ่มญี่ปุ่นวัย 26 ปี มือวาง 6 และมือ 834 ของโลก 0-2 เซต 1-6, 1-6
  ส่วน เครดิต ไชยรินทร์ วัย 21 ปี มือ 1386 ของโลก พ่ายต่อ มูฮัมหมัด ริฟกี ฟิเตรียดี้ มือวาง 7 และมือ 844 ของโลกจากอินโดนีเซีย 0-2 เซต 3-6, 2-6
  ในส่วนผลการแข่งขันของนักเทนนิสไทยคนอื่น มีดังนี้ ชายคู่ รอบแรก นพดล น้อยกอ-คมธัช กิตตโชค แพ้ หนาน ซุนหลิน-อี่ จู่ย โล (ไต้หวัน) 2-6, 5-7
  ฐานทัพ สุขสำราญ-ซาย คาร์ทีก เรดดี้ กันตา (วาง 2 ไทย-อินเดีย) ชนะ ไอแซค เบครอฟต์-ฟินลีย์ ฮอลล์ (นิวซีแลนด์) 6-4, 6-4 กฤติน โกยกุล-จิรัฏฐ์ นวสิริสมบูรณ์ ชนะ ธนเพชร ฉันทะ-ยุทธนา เจริญผล 6-4, 2-6 และซูเปอร์ไทเบรก 12-10 เครดิต ไชยรินทร์-มาร์คุส มาลาซแชค วูยือ ชนะ ทารัน คาร์คา- เอเลียส ยูเลียน แวร์เนอร์ (อินเดีย-เยอรมนี) 6-1, 6-3
  คงทรัพย์ คงคา-เร็น นากามูระ (ญี่ปุ่น) แพ้ ดานีล ซาร์กเซียน-ไมเคิล จู (อาร์เมเนีย-สหรัฐฯ) 3-6, 3-6 สิทธวีร์ กุลพิศาลรัศม์-ณัฏฐญุตม์ นิธิธนนนต์ แพ้ ชินจิ ฮาซาวะ-ลีโอ วิฑูรย์เธียร (ญี่ปุ่น) 6-7(4-7), 3-6</code></pre>
<!-- /wp:code -->