<!-- wp:paragraph {"align":"center","style":{"typography":{"fontSize":17},"color":{"background":"#f8c2d2"}}} -->
<p class="has-text-align-center has-background" style="background-color:#f8c2d2;font-size:17px"><strong>"ลักษิกา"ชน"เอิร์ธ"ตัดเชือกเดี่ยว<br>การันตีคนไทยเข้าชิงหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก รายการ "ไทยแลนด์-ไอทีเอฟ เมนส์ เทนนิส ทัวร์" ครั้งที่ 1 และรายการ "ไทยแลนด์-ไอทีเอฟ วีเมนส์ เทนนิส ทัวร์" ครั้งที่ 1 ชิงเงินรางวัลรวม รายการละ 25,000 ดอลลาร์สหรัฐ หรือประมาณ 819,250 บาท (รวม 2 รายการ 1,638,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 3 มิ.ย. 2565 ในประเภทเดี่ยว เป็นรอบก่อนรองชนะเลิศหรือ 8 คนสุดท้าย
       "ลักส์" ลักษิกา คำขำ นักเทนนิสไทยวัย 28 ปี เต็ง 4 ของรายการ มือ 458 ของโลก เจ้าของเหรียญทองหญิงเดี่ยวกีฬาซีเกมส์ ครั้งที่ 31 เกือบพลาดท่าในประเภทหญิงเดี่ยว เมื่อพ่ายเซตแรกให้แก่ คาร์มาน คัวร์ ธานดี้ สาวอินเดียวัย 23 ปี มือ 478 ของโลก ก่อนที่ ลักษิกา จะใช้ประสบการณ์พาตัวเองพลิกมาเฉือนเอาชนะ 2-1 เซต 3-6, 7-6(2) และ 6-2 โดยใช้เวลาแข่งขันไปทั้งสิ้น 2 ชั่วโมง 48 นาที
       ลักษิกา ทะยานสู่รอบรองชนะเลิศ หรือ 4 คนสุดท้าย ไปพบกับ "เอิร์ธ" เพียงธาร ผลืพืช นักเทนนิสไทยด้วยกัน วัย 29 ปี เต็ง 2 ของรายการ และมือ 378 ของโลก ที่เฉือนชนะ ฮารุนะ อาราคาวะ นักหวดวัย 22 ปี จากญี่ปุ่น มือ 469 ของโลก 2-1 เซต 6-4, 4-6 และ 6-2 ทั้งนี้จากการโคจรมาพบกันในรอบตัดเชือกของ ลักษิกา และ เพียงธาร จึงเป็นที่แน่นอนว่าจะมีนักเทนนิสไทยผ่านเข้ารอบชิงชนะเลิศต่อไป
       ด้าน "บูม" กษิดิศ สำเร็จ นักหวดไทยวัย 21 ปี เหรียญทองทีมชายในศึกซีเกมส์ ครั้งที่ 31 และมือ 985 ของโลก หนึ่งเดียวของไทยที่เหลืออยู่ในประเภทชายเดี่ยว สามารถฝ่าด่านผ่านเข้ารอบรองชนะเลิศได้สำเร็จ ซึ่งนับเป็นครั้งแรกในการเล่นระดับอาชีพที่เข้าถึงรอบนี้ โดย กษิดิศ เสิร์ฟเอซได้ถึง 11 ลูก ก่อนเอาชนะ รูบิน สเตแธม นักหวดจากนิวซีแลนด์ เต็ง 7 ของรายการ และมือ 620 ของโลก ได้ 2-0 เซต 6-4, 6-3 และจะตัดเชือกกับ เดย์น เคลลีย์ จากออสเตรเลีย เต็ง 2 ของรายการ ที่ชนะ ปู๋ ยุนเชาเกเต มือวาง 6 จากจีน 1-6, 6-4 และ 6-3
       สำหรับผลการแข่งขันคู่อื่น หญิงเดี่ยว รอบก่อนรองชนะเลิศ อัญชิสา ฉันทะ แพ้ เกา ซินหยู (จีน) 3-6, 4-6 พัชรินทร์ ชีพชาญเดช แพ้ นาโอะ ฮิบิโนะ (มือวาง 1-ญี่ปุ่น) 1-6, 1-6 ชายเดี่ยว รอบก่อนรองชนะเลิศ ชูว ยู่ เชียว (มือวาง 1-ไต้หวัน) ชนะ มาโกโตะ โอชิ (มือวาง 8-ญี่ปุ่น) 7-6(3), 6-3 คอนสแตนติน คราฟชุค (มือวาง 5-รัสเซีย) ชนะ ชินทาโร่ อิมาอิ (มือวาง 3-ญี่ปุ่น) 7-6(7), 6-3
       ชายคู่ รอบรองชนะเลิศ คงทรัพย์ คงคา-ชินทาโร่ อิมาอิ (ญี่ปุ่น) ชนะ จิรัฏฐ์ นวสิริสมบูรณ์-ศุภวัฒน์ แซ่อุ้ย 6-2, 4-6 และซูเปอร์ไทเบรก 10-8 ชูว ยู่ เชียว (ไต้หวัน)-ซุน ฟาจิง (จีน) คู่มือวาง 1 ของรายการ ชนะ ยูกิ โมชิซูกิ-มาโกโตะ โอชิ (ญี่ปุ่น) คู่มือวาง 3 ของรายการ 6-4, 6-3
       ขณะที่หญิงคู่ รอบรองชนะเลิศ ลักษิกา คำขำ-โมโมโกะ โกโบริ (ญี่ปุ่น) คู่มือวาง 4 ชนะ รูทูย่า โภซาเล (อินเดีย)-เอกิโกะ โอมาเอะ (ญี่ปุ่น) คู่มือวาง 1 ของรายการ 6-3, 7-6(2) มิซากิ มัตสึดะ-นาโฮะ ซาโตะ (ญี่ปุ่น) คู่มือวาง 3 ของรายการ ชนะ เอริกะ เซมะ (ญี่ปุ่น)-หวัง เหม่ยหลิง (จีน) คู่มือวาง 2 ของรายการ 6-3, 7-5</code></pre>
<!-- /wp:code -->

<!-- wp:image {"id":32297,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/0674EE65-B792-4E80-8A9D-1B40BE33D200-1024x683.jpeg" alt="" class="wp-image-32297"/></figure>
<!-- /wp:image -->