<div id="js_16" class="_5pbx userContent _3576" data-ft="{&quot;tn&quot;:&quot;K&quot;}">
<div id="id_5c529e0eae3935a80004343" class="text_exposed_root text_exposed">
<p style="text-align: center;"><strong><span style="font-size: 14pt;">"ลักษิกา"ควงสาวสวีเดนลิ่วก่อนรองฯหวดไทยแลนด์ โอเพ่น</span></strong></p>
ลักษิกา คำขำ นักหวดสาวไทยควงคอร์เนเลีย ลีสเตอร์ จากสวีเดนฉลุยเข้ารอบก่อนรองชนะเลิศ หญิงคู่ ศึกเทนนิสหญิง ดับเบิลยูทีเอ อินเตอร์เนชั่นแนล ซีรีส์ ทัวร์นาเมนท์ รายการ “โตโยต้า ไทยแลนด์ โอเพ่น 2019 พรีเซนเต็ด บาย อีเอ” ชิงเงินรางวัลรวม 250,000 ดอลลาร์สหรัฐ หรือประมาณ 8 ล้านบาท ที่เอสซีบี เซ็นเตอร์ คอร์ต ภายในทรู อารีน่า หัวหิน จ.ประจวบคีรีขันธ์ ได้หลังใช้เวลาหวด 1 ชั่วโมง 33 นาทีช่วยกันพิชิตชัยชนะเหนือ พริสซิลล่า ฮอน จา<span class="text_exposed_show">กออสเตรเลีย กับ ทามาร่า ซิดานเซ็ค จากสโลวีเนีย 2-0 เซตด้วยสกอร์ 6-2 และ 7-6(2)
ลักษิกา กับ คอร์เนเลีย ลีสเตอร์ จูงมือกันผ่านเข้ารอบก่อนรองชนะเลิศ(8คู่) ไปเจอกับคู่มือวาง 3 ชองรายการ เผิง ส่วย กับ หยาง เจ้า ฉวน คู่นักเทนนิสจีนต่อไป
หลังการแข่งขัน ลักษิกา กล่าวว่า ถือเป็นการจับคู่กันครั้งแรกที่ดี ลิสเตอร์เล่นดี ทั้งตีท้ายคอร์ต และเสิร์ฟ รวมทั้งกระตุ้นเราเยอะมาก ทำให้เรารู้สึกมั่นใจ ซึ่งหวังจะทำให้ดีไปเรื่อยๆ ส่วนรอบต่อไปเป็นงานหนักพอสมควร แต่ก็จะลงไปเล่นให้สนุก พยายามดึงตัวเองกลับมาให้ได้ หาวิธีรับมือคู่แข่งให้ได้ รวมทั้งช่วยลิสเตอร์ให้ได้มากที่สุด และขอมองไปทีละรอบ ยังไม่มองถึงแชมป์ แต่ก็จะลงไปเล่นให้สนุกที่สุด และเชื่อมั่นใจพาร์ทเนอร์
ขณะที่ คอร์เนเลีย ลิสเตอร์ กล่าวว่า ลักษิกาเล่นได้ฉลาดมาก และก็ดีใจที่ได้เล่นคู่กับนักหวดมือ 1 ไทยในเมืองไทย รวมทั้งดีใจที่คว้าชัยนัดนี้ได้ ส่วนตัวได้เดินทางมาเมืองไทยครั้งนี้ก็หลงรักความสวยงามเป็นอย่างมาก
ส่วนผลแข่งขันคู่อื่นๆมีดังนี้หญิงเดี่ยว รอบสอง การ์บิเญ่ มูกูรูซ่า(สเปน) ชนะ โมน่า บาร์เธล(เยอรมนี) 6-3, 7-5, เจิ้ง ไซ ไซ(จีน) ชนะ อิริน่า คาเมเลีย เบกู(โรมาเนีย) 6-2, 6-4, ดายาน่า ยาสเทรมสก้า(ยูเครน) ชนะ เผิง ส่วย(จีน) 6-1, 6-4
หญิงคู่ รอบแรก อ๊อคซาน่า คาลาชินโคว่า(จอร์เจีย)/ดันก้า โควินิช(มอนเตนีโกร) ชนะ วิคตอริย่า โกลูบิช(สวิตเซอร์แลนด์)/ อรันต์ซ่า รัช(เนเธอร์แลนด์) 2-6, 6-3, 10-5(ซูเปอร์ไทเบรก)</span>

</div>
</div>
สามารถติดตามภาพการแข่งขันเพิ่มเติมได้ที่: https://www.ltat.org/photos/