<!-- wp:paragraph {"align":"center","style":{"typography":{"fontSize":20},"color":{"background":"#b8cad1"}}} -->
<p class="has-text-align-center has-background" style="background-color:#b8cad1;font-size:20px"><strong>ผลงานดี "สลักทิพย์-กมลวรรณ" เข้าชิงหญิงคู่พัชรินทร์ปราบมือวางลิ่วตัดเชือกหวดไอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 3 ที่สนามเทนนิส มหาวิทยาลัยเกษตรศาสตร์ วิทยาเขตกำแพงแสน จ.นครปฐม เมื่อวันที่ 1 ส.ค. 2568 ในประเภทเดี่ยว เป็นรอบก่อนรองชนะเลิศ เทนนิสหญิง รายการ ITF World Tennis Tour Presented by SAT (4) ชิงเงินรางวัลรวม 30,000 ดอลลาร์สหรัฐ หรือประมาณ 971,700 บาท ในประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักหวดสาวไทย ดีกรีแชมป์ 2 สนามติดต่อกัน ยังคงแข็งแกร่ง ใช้เวลาเพียง 57 นาที เอาชนะ คิรา ปาฟโลวา มือวางอันดับ 8 ของรายการ ได้ 2 เซตรวด 6-3 และ 6-1 พัชรินทร์ มือ 688 ของโลก ลอยลำเข้ารอบรองชนะเลิศ พบกับ ยูโนะ คิตะฮาระ สาวญี่ปุ่น มือ 841 ของโลก ที่ในรอบก่อนรองฯ ล้มมือวาง 2 ของรายการ หลู่ เจีย-จิง จากจีน มือ 340 ของโลก 2-1 เซต 2-6, 6-4 และ 6-1 ทางด้านสองสาวไทย "หมิว" สลักทิพย์ อุ่นเมือง และ "บัว" กมลวรรณ ยอดเพ็ชร ก็ทำผลงานได้ดี กอดคอกันเข้ารอบชิงชนะเลิศ ประเภทหญิงคู่ หลังจากตัดเชือกชนะ ยูกะ โฮโซกิ และ เซระ นิชิโมโตะ คู่สาวญี่ปุ่น 2-1 เซต 6-2, 5-7 และซูเปอร์ไทเบรก 10-4 </p>
<!-- /wp:paragraph -->

<!-- wp:paragraph -->
<p>เทนนิสชาย รายการ ITF Men's World Tennis Tour (6) ชิงเงินรางวัลรวม 15,000 ดอลลาร์สหรัฐ หรือประมาณ 485,850 บาท ในประเภทชายเดี่ยว สองนักหวดทีมชาติไทยชุดแชมป์ 2025 เดวิสคัพ โซนเอเชีย/โอเชียเนีย กลุ่ม 3 โคจรมาพบกันในรอบก่อนรองชนะเลิศ "บูม" กษิดิศ สำเร็จ มือ 421 ของโลก กับ "แมงปอ" ภวิชญ์ สอนหลักทรัพย์ มือ 643 ของโลก ตลอดการแข่งขัน ทั้ง กษิดิศ ซึ่งเป็นมือวางอันดับ 1 และ ภวิชญ์ มือวางอันดับ 6 ได้สู้กันอย่างเต็มที่ ทว่า สุดท้ายเป็น กษิดิศ ที่ทำได้ดีในเกมสำคัญ เป็นฝ่ายเอาชนะได้ทั้ง 2 เซต ด้วยสกอร์ 6-4 และ 6-1 ในเวลา 1 ชั่วโมง 11 นาที กษิดิศ ก้าวสู่เส้นทางรอบรองชนะเลิศ พบกับ ไคจิ อุจิดะ นักเทนนิสชาวญี่ปุ่น มือวางอันดับ 4 และมือ 608 ของโลก ที่ในรอบก่อนรองฯ เอาชนะ ฐานทัพ สุขสำราญ หนุ่มไทย มือ 1143 ของโลก 2-0 เซต 6-1, 6-2 ในส่วนผลการแข่งขันของคู่อื่น ๆ มีดังนี้ หญิงเดี่ยว รอบก่อนรองชนะเลิศ พัณณิน โควาพิทักษ์เทศ ชนะ วิกตอเรีย มอร์วาโยวา (สโลวาเกีย) 6-2, 6-4 เทียน ฟรางหราน (จีน) ชนะ มิโฮะ คุราโมจิ (5-ญี่ปุ่น) 6-2, 6-4 ชายเดี่ยว รอบก่อนรองชนะเลิศ คงทรัพย์ คงคา แพ้ เจค เดลานีย์ (2-ออสเตรเลีย) 3-6, 2-6 ควอน ซุนวู (3-เกาหลีใต้) ชนะ สิทธารถ ราวัต (อินเดีย) 6-0, 6-1</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ คิม นา ริ-เย่ ฉิว หยู (4 เกาหลีใต้-จีน) ชนะ โมนิค แบร์รี่-นัตสึมิ คาวากุจิ (2 นิวซีแลนด์-ญี่ปุ่น) 4-6, 6-4 และซูเปอร์ไทเบรก 10-7 ชายคู่ รอบรองชนะเลิศ ศิวณัฎฐ์ อุ้ยตยะกุล-ฐานทัพ สุขสำราญ ชนะ ยุทธนา เจริญผล-กษิดิศ สำเร็จ 7-6(5), 6-4 ชุง ยุน ซอง-ควอน ซุนวู (3 เกาหลีใต้) ชนะ โจชัว ชาร์ลตัน-โทโมฮิโระ มาซาบายาชิ (คู่วาง 1 ออสเตรเลีย-ญี่ปุ่น) 7-6(5), 6-2</p>
<!-- /wp:paragraph -->

<!-- wp:image {"id":51087,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/525844413_1184466637049650_6469917889898413912_n-819x1024.jpg" alt="" class="wp-image-51087"/></figure>
<!-- /wp:image -->