<!-- wp:paragraph {"align":"center","style":{"typography":{"fontSize":20},"color":{"background":"#efeedc"}}} -->
<p class="has-text-align-center has-background" style="background-color:#efeedc;font-size:20px"><strong>"ธนกร-กันตินันท์" หวดได้ดีตีตั๋วเมนดรอว์ไอทีเอฟเวิลด์ทัวร์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เข้าสู่สัปดาห์ที่ 9 ซึ่งเป็นสัปดาห์สุดท้ายของปีนี้ เทนนิสหญิง รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (6) และเทนนิสชาย รายการ ไอทีเอฟ เวิลด์ ทัวร์ (M9) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 891,250 บาท รวม 2 รายการอยู่ที่ 1,782,500 บาท และเมื่อวันที่ 2 ก.ย. 2567 เป็นการแข่งขันรอบคัดเลือกวันสุดท้าย ประเภทชายเดี่ยว รอบคัดเลือกรอบสุดท้าย ธนกร ศรีรัตน์ นักเทนนิสหนุ่มไทยวัย 22 ปี มือวางอันดับ 11 ของรอบคัดเลือก พยายามหวดสู้กับ ทันโด ลองเว-สมิท นักเทนนิสวัย 23 ปี จากแอฟริกาใต้ มือวางอันดับ 5 ของรอบคัดเลือก ก่อนพลิกเอาชนะได้อย่างฉิวเฉียด 2-1 เซต 6-7 ไทเบรก 3-7, 6-4 และซูเปอร์ไทเบรก 11-9 ในเวลา 1 ชั่วโมง 49 นาที ส่งให้ ธนกร ทะยานสู่รอบเมนดรอว์ทันที ซึ่งจะหวดรอบแรกกับ ดีราช โกดันชา ศรีนิวาสัน จากอินเดีย</p>
<!-- /wp:paragraph -->

<!-- wp:paragraph -->
<p>ด้าน กันตินันท์ สูตินันท์โอภาส นักเทนนิสหนุ่มไทยวัย 21 ปี มือวางอันดับ 12 ของรอบคัดเลือก ก็คว้าสิทธิ์เข้ารอบเมนดรอว์ได้เช่นกัน หลังจากหวดชนะ ชินมายา เดฟ ชัวฮาน หนุ่มอินเดียวัย 25 ปี มือวางอันดับ 8 ของรายการ 2-0 เซต 6-2 และ 6-3 ในเวลา 70 นาที สำหรับเมนดรอว์ รอบแรก กันตินันท์ จะพบกับ เจย์เดน คอร์ท จากออสเตรเลีย ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือกรอบสุดท้าย นพดล น้อยกอ แพ้ ดีราช โกดันชา ศรีนิวาสัน (อินเดีย) 5-7, 6-7(5-7) กฤติน โกยกุล แพ้ จาง หมิงฮุย (จีน) 4-6, 4-6 อธิธยา คเนสัน (สหรัฐฯ) ชนะ ชูริยา มานิก (อินเดีย) 6-3, 6-1 ซู เว่ยเทา (จีน) ชนะ เลย์ตัน ริชาร์ดส (ออสเตรเลีย) 6-1, 7-6(3) สาย คาร์ทีค เรดดี้ กันตา (อินเดีย) ชนะ เอย์ตัน มีสเซ่น (เบลเยียม) 6-1, 6-1</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบคัดเลือกรอบสุดท้าย ธนัชพร ยังโหมด แพ้ คานาโกะ โมริซากิ (ญี่ปุ่น) 3-6, 3-6 อันริ นากาตะ (ญี่ปุ่น) ชนะ อคังชา ดีเลป นิตตูเร่ (อินเดีย) 6-1, 6-4 โฮโนกะ โกบายาชิ (ญี่ปุ่น) ชนะ ชิน จีโฮ (เกาหลีใต้) 6-4, 6-2 แอนนา สนิกีเรวา ชนะ อลิซ่า คัมเมล 6-7(5-7), 7-6(7-5) และซูเปอร์ไทเบรก 10-8</p>
<!-- /wp:paragraph -->

<!-- wp:image {"id":45154,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/457559504_930885772407739_1817929435886590294_n-1024x683.jpg" alt="" class="wp-image-45154"/></figure>
<!-- /wp:image -->