<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>“ไอทีเอฟ” จัดแคมป์ติวเยาวชนที่ไทย<br>เสริมทีเด็ดดันนักหวดเอเชียสู่เวทีโลก</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ “ไอทีเอฟ” ผนึกกำลัง สหพันธ์เทนนิสแห่งเอเชีย “เอทีเอฟ” จับมือกับ สมาคมกีฬาเทนนิสของไทย จัดแคมป์ติวเข้มทักษะให้นักหวดเยาวชนในโซนเอเชีย รวมถึงเด็กไทยด้วย ที่ศูนย์พัฒนากีฬาเทนนิสแห่งเอเชีย (เอทีซี) ในเมืองทองธานี รวม 2 สัปดาห์ หวังพัฒนานักหวดรุ่นจิ๋ว ต่อยอดสู่ถนนอาชีพบนเวทีระดับโลกต่อไป</p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สหพันธ์เทนนิสแห่งเอเชีย (เอทีเอฟ) และ สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ จัดแคมป์ฝึกสอนพัฒนาการเล่นกีฬาเทนนิสให้กับนักกีฬาเทนนิสเยาวชน รุ่นอายุไม่เกิน 14 ปี จากภูมิภาคเอเชียใต้, เอเชียตะวันออกเฉียงใต้ และเอเชียตะวันออก ในโครงการ “ไอทีเอฟ/เอทีเอฟ โฟร์ทีน แอนด์ อันเดอร์ ดีเวลอฟเมนต์ เทรนนิ่ง แคมป์” ที่ศูนย์พัฒนากีฬาเทนนิสแห่งเอเชีย (เอทีซี) ในบริเวณเดียวกับ ศูนย์พัฒนากีฬาเทนนิสแห่งชาติของประเทศไทย ที่เมืองทองธานี รวมทั้งสิ้น 2 สัปดาห์</p>
<!-- /wp:paragraph -->

<!-- wp:paragraph -->
<p>สำหรับแคมป์ในสัปดาห์แรก จัดระหว่างวันที่ 26 กันยายน-วันที่ 3 ตุลาคม 2562 มีเยาวชนจาก 7 ชาติเข้าร่วม ได้แก่ ไต้หวัน, อินเดีย, อินโดนีเซีย, มาเลเซีย, ฟิลิปปินส์, ศรีลังกา และไทย รวม 25 คน โดยมี มร.โจนาธาน สตั๊ปปส์ เจ้าหน้าที่ฝ่ายพัฒนาจาก ไอทีเอฟ เดินทางมาเป็นวิทยากร และสอนทักษะการเล่นเทนนิสที่ถูกต้องให้ตลอดสัปดาห์ และมีโค้ชจากแต่ละชาติเข้าร่วมด้วย ซึ่งในส่วนไทยมีโค้ช 4 คนคือ นายนิติ วังปรีชา, นายกฤตนู ภู่ทอง, นายสุขุม กิจวิจารณ์ และ นายสหทัศน์ ศุภกิจ ร่วมด้วย จากนั้นสัปดาห์ที่ 2 จะจัดขึ้นระหว่างวันที่ 5-12 ตุลาคม 2562 โดยมีเยาวชนจาก 6 ชาติเข้าร่วม ได้แก่ ภูฏาน, ลาว, มัลดีฟส์, เนปาล, เวียดนาม และ มองโกเลีย</p>
<!-- /wp:paragraph -->

<!-- wp:paragraph -->
<p>มร.โจนาธาน สตั๊ปปส์ เจ้าหน้าที่ฝ่ายพัฒนาจาก ไอทีเอฟ ชาวอังกฤษ เปิดเผยว่า การจัดแคมป์ฝึกสอนพัฒนาการเล่นกีฬาเทนนิสที่ประเทศไทยครั้งนี้ถือว่าเป็นสถานที่ที่มีความพร้อมมากแห่งหนึ่งในเอเชีย อีกทั้งประเทศไทยเป็นสถานที่ที่นักกีฬาชาติอื่นๆ สามารถเดินทางมาเข้าร่วมกิจกรรมได้อย่างสะดวก รวมทั้งภายในศูนย์พัฒนากีฬาเทนนิสแห่งเอเชีย (เอทีซี) แห่งนี้ ก็มีความเป็นมืออาชีพในการจัดแคมป์ฝึกสอนเทนนิสอยู่แล้ว จึงเป็นสถานที่ที่เหมาะสมสำหรับการจัดแคมป์ในภูมิภาคเอเชีย</p>
<!-- /wp:paragraph -->

<!-- wp:paragraph -->
<p>ในส่วนการฝึกสอนทักษะการเล่นเทนนิสให้กับเยาวชนนั้น ได้เน้นเรื่องแท็กติก และกลยุทธ์การเล่นในคอร์ตว่า จะโต้ลูกในแต่ละสถานการณ์อย่างไรให้ได้แต้ม ซึ่งจะพยายามให้พวกเขาได้เรียนรู้ด้วยตัวเองจากสถานการณ์จริงที่กดดัน โดยอาจจะไม่ได้สอนให้พวกเขาเปลี่ยนแปลงเทคนิค ทั้งการเสิร์ฟ การตีแบ็กแฮนด์ หรือการตีโฟร์แฮนด์ เพราะจะต้องใช้เวลาพอสมควร แต่หลักๆ จะสอนแท็กติกมากกว่า</p>
<!-- /wp:paragraph -->

<!-- wp:paragraph -->
<p>“เยาวชนที่เข้าร่วมแคมป์จะอยู่ในระดับเท่าๆ กัน และเชี่ยวชาญการเล่นเทนนิส เพราะออกแข่งขันโดยตลอด ซึ่งทุกคนสอนง่าย และเรียนรู้ได้ไว โดยเน้นสอนแท็กติกการเล่นให้ตั้งแต่ยังเด็ก เพื่อพัฒนาต่อยอดไปสู่นักเทนนิสอาชีพ แต่การจะก้าวไปถึงจุดนั้นก็ยังจะต้องพัฒนาเรื่องกายภาพ ฟิตเนส และจิตวิทยาด้วย ซึ่งทั้งหมดนี้ถือเป็นปัจจัยหลักๆ ในการพัฒนาไปสู่นักเทนนิสระดับโลกต่อไปในอนาคต”</p>
<!-- /wp:paragraph -->

<!-- wp:paragraph -->
<p>มร.โจนาธาน สตั๊ปปส์ กล่าวเพิ่มเติมว่า การเข้าแคมป์ครั้งนี้อยากให้นักกีฬาๆ ทุกคนเปิดใจที่จะเรียนรู้สิ่งใหม่ที่มากกว่าการซ้อมในประเทศตัวเอง เพราะนักกีฬาจากแต่ละชาติจะได้ซ้อมร่วมกัน ซึ่งแต่ละคนมีสไตล์ต่างกัน ทำให้แต่ละคนจะได้เรียนรู้สิ่งใหม่ๆ นอกจากนี้ โค้ชจากแต่ละชาติก็จะได้มาร่วมกันทำเวิร์กชอป และออกไอเดียในการทำแคมป์ร่วมกัน เพื่อเรียนรู้ และแลกเปลี่ยนความรู้ระหว่างกันได้อีกด้วย</p>
<!-- /wp:paragraph -->

<!-- wp:paragraph -->
<p>“ผมเชื่อว่านักเทนนิสในโซนเอเชียมีกราฟที่กำลังพัฒนาสูงขึ้นอย่างต่อเนื่อง ดังนั้น ถ้าหากเรามีการพัฒนาตั้งแต่ระดับเยาวชนก็เชื่อว่านักเทนนิสจากเอเชียจะก้าวขึ้นไปสู่ระดับโลกได้อย่างแน่นอน หากยังได้รับการฝึกซ้อมที่ดีและมีคุณภาพ โดยเฉพาะในเมืองไทย ที่มีสถานที่ที่มีความพร้อมมาก ทำให้เชื่อว่า อนาคตจะมีนักเทนนิสไทยก้าวขึ้นมาสู่เวทีโลกได้แน่นอน” เจ้าหน้าที่ฝ่ายพัฒนาจาก ไอทีเอฟ กล่าวทิ้งท้าย</p>
<!-- /wp:paragraph -->

<!-- wp:paragraph -->
<p>      สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23715} -->
<figure class="wp-block-image"><img src="https://www.bucket.cloudaccess9.com/ltatorg/2019/10/71900635_2609106455778973_1448830938686423040_o-1024x682.jpg" alt="" class="wp-image-23715"/></figure>
<!-- /wp:image -->