<!-- wp:paragraph {"align":"center","style":{"typography":{"fontSize":20},"color":{"background":"#ddd9b2"}}} -->
<p class="has-text-align-center has-background" style="background-color:#ddd9b2;font-size:20px"><strong>"บิ๊กสุชัย" ควักกว่า 3 แสนแจกนักหวดอวยพรปีใหม่ให้เทนนิสคว้าทองซีเกมส์</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชปถัมภ์ จัดพิธีรดน้ำขอพรนายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทยฯ เนื่องในประเพณีสงกรานต์ ประจำปี 2564 และในโอกาสนี้ นายสุชัย ได้เป็นประธานมอบรางวัลแก่นักเทนนิสชายและหญิง จำนวน 16 คน ที่ผ่านเข้ารอบ 8 คนสุดท้าย การแข่งขันคัดเลือกนักเทนนิสทีมชาติไทยชุดใหญ่ ประจำปี 2564 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 เม.ย. โดยมี คณะกรรมการอำนวยการสมาคมฯ พนักงานเจ้าหน้าที่ ผู้ฝึกสอน ผู้ตัดสิน นักกีฬา ผู้ปกครอง และแขกผู้มีเกียรติ ร่วมด้วย</p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย ได้กล่าวในพิธีว่า ขอขอบคุณทุกคนที่ได้มาร่วมสรงน้ำพระและรดน้ำให้กับตนในครั้งนี้ ซึ่งนับเป็นการสืบสานประเพณีที่ดีงามตามวัฒนธรรมของไทย และเนื่องในวันขึ้นปีใหม่ไทยหรือวันสงกรานต์ที่จะมาถึงในเร็วๆ นี้ ตนขอกราบอาราธนาอำนาจสิ่งศักดิ์สิทธิ์ทั้งหลายที่ทุกคนเคารพนับถือได้โปรดดลบันดาลให้ทุกคนและครอบครัวประสบแต่ความสุขสวัสดิ์ พิพัฒน์มงคล เจริญด้วยทรัพย์ศฤงคาร มีพลานามัยที่สมบูรณ์แข็งแรง ปลอดภัยจากโควิด-19 และปราศจากโรคภัยไข้เจ็บทั้งปวง</p>
<!-- /wp:paragraph -->

<!-- wp:paragraph -->
<p>"ผมขอให้สมาคมกีฬาลอนเทนนิสแห่งประเทศไทยฯ เจริญรุ่งเรือง และขอให้นักเทนนิสไทยได้รับรางวัลชนะเลิศ ได้เหรียญทองในการแข่งขันกีฬาซีเกมส์ ครั้งที่ 31 ณ ประเทศเวียดนาม ที่จะถึงนี้ และขอให้ทุกท่านกระทำการในสิ่งใดๆ ก็ตาม ขอให้ประสบผลสำเร็จก้าวหน้าเจริญรุ่งเรืองยิ่งๆ ขึ้นไป และคิดหวังสิ่งใดขอให้สมดังปรารถนาทุกประการตลอดไป" นายสุชัย กล่าว</p>
<!-- /wp:paragraph -->

<!-- wp:paragraph -->
<p>จากนั้นนายกสมาคมกีฬาลอนเทนนิสแห่งประเทศไทยฯ ได้มอบเงินรางวัลให้นักเทนนิสที่ผ่านเข้ารอบ 8 คนสุดท้าย การแข่งขันคัดเลือกนักเทนนิสทีมชาติไทยชุดใหญ่ ประจำปี 2564 คนละ 20,000 บาท จำนวน 16 คน รวมเป็นเงินทั้งสิ้น 320,000 บาท โดยนักกีฬา 16 คน เป็นชาย 8 คน ได้แก่ พลภูมิ โควาพิทักษ์เทศ, ยุทธนา เจริญผล, กษิดิศ สำเร็จ, ฐานทัพ สุขสำราญ, วิชยา ตรงเจริญชัยกุล, กฤติน โกยกุล, คงทรัพย์ คงคา, กันตินันท์ สูตินันท์โอภาส และนักกีฬา หญิง 8 คน ได้แก่ พัชรินทร์ ชีพชาญเดช, มนัญชญา สว่างแก้ว, พิมพ์รดา จัตวาพรวนิช, ลัลนา ธาราฤดี, ชมภู่ทิพย์ จันดาเขต, ศุภาพิชญ์ เกือรัมย์, ณภัทร นิรันดร และอัญชิสา ฉันทะ</p>
<!-- /wp:paragraph -->

<!-- wp:image {"id":27123,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/169805198_4065756533447284_244997942090536387_n-1024x683.jpg" alt="" class="wp-image-27123"/></figure>
<!-- /wp:image -->