<!-- wp:paragraph {"align":"center","textColor":"vce-bg","style":{"color":{"background":"#006ca3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#006ca3;font-size:22px"><strong>ได้คนเก่งครองแชมป์คู่หวดไทยแลนด์ฯ<br>"อีฟ-แซค" ซิวด้วยแถมมีลุ้นเดี่ยวอีกถ้วย</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 4 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เข้าสู่โค้งสุดท้ายของการแข่งขัน เมื่อวันที่ 4 พ.ค. 2567 และเป็นรอบชิงชนะเลิศของประเภทคู่ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ประเภทหญิงคู่ รอบชิงชนะเลิศ "อีฟ" พัชรินทร์ ชีพชาญเดช นักเทนนิสสาวขอนแก่น และ "พลอย" ธนัชพร ยังโหมด นักเทนนิสจากชลบุรี คู่เต็ง 1 ของรายการ ผนึกกำลังหวดเอาชนะ "สบาย" กมรวรรณ ก้อนศิลา จากนนนทบุรี และ "เบนซ์" นาตาชา แสงพระจันทร์ ลูกครึ่งไทย-ลาว จากชัยภูมิ 2-0 เซต 6-3, 6-4 พัชรินทร์ กับ ธนัชพร ได้ครองแชมป์หญิงคู่ พร้อมรับเงินรางวัลร่วมกัน จำนวน 15,700 บาท ส่วนคู่รองแชมป์ กมรวรรณ กับ นาตาชา ได้รับร่วมกัน จำนวน 7,800 บาท
  นอกจากนี้ พัชรินทร์ ยังมีลุ้นอีกแชมป์จากประเภทหญิงเดี่ยว ที่จะชิงชนะเลิศกับ "ออม" วรรษชล สวัสดี เต็ง 2 จากพิษณุโลก ในวันอาทิตย์ที่ 5 พ.ค. 2567 เวลา 09.00 น. สำหรับพัชรินทร์นั้น ปีนี้เป็นแชมป์หญิงเดี่ยวศึกไทยแลนด์ฯ ทั้ง 3 สนามที่ผ่านมา ซึ่งปราบ วรรษชล ในรอบชิงชนะเลิศ สนาม 1 และสนาม 3 ส่วนการแข่งขันสนาม 2 เอาชนะ นาตาชา ในรอบชิงชนะเลิศไปได้
  ด้านคู่ชิงชนะเลิศ ประเภทชายเดี่ยว จะเป็นการพบกันระหว่าง "โอเว่น" ธนเพชร ฉันทะ เต็ง 1 จากประจวบคีรีขันธ์ กับ "แซค" ฐานทัพ สุขสำราญ เต็ง 2 จากลพบุรี ดีกรีแชมป์ชายเดี่ยวรายการนี้ 3 สนามติด โดยจะแข่งขันในวันอาทิตย์ที่ 5 พ.ค. เวลา 09.00 น. เช่นกัน สำหรับผลการแข่งขันชายเดี่ยว รอบรองชนะเลิศ ฐานทัพ ชนะ ณัฐสิทธิ์ กุลสุวรรณ์ เต็ง 5 จากกาญจนบุรี ด้วยสกอร์ 5-0 Ret. เนื่องจาก ณัฐสิทธิ์ ขอถอนตัวเพราะมีอาการป่วย ส่วน ธนเพชร ชนะผ่าน เครดิต ไชยรินทร์ เต็ง 3 จาก กทม.
  จากนั้นในการแข่งขันประเภทชายคู่ รอบชิงชนะเลิศ แชมป์เป็นของคู่ ฐานทัพ กับ ธนเพชร คู่มือวาง 1 ของรายการตามคาด หลังจากช่วยกันหวดเอาชนะ กฤติน โกยกุล จากพังงา และ จิรัฏฐ์ นวสิริสมบูรณ์ จาก กทม. คู่มือวาง 3 ของรายการ ได้ 2 เซตรวม 6-3 และ 6-4 สำหรับแชมป์ ฐานทัพ กับ ธนเพชร ได้รับเงินรางวัลร่วมกัน จำนวน 22,000 บาท ส่วนรองแชมป์ กฤติน กับ จิรัฏฐ์ ได้รับร่วมกัน จำนวน 10,000 บาท
  ขณะที่ประเภทคู่ผสม รอบชิงชนะเลิศ พิมพ์มาดา ทองคำ จากสุราษฎร์ธานี และ ปัญณ์ณวัชญ์ สุทธิสมบูรณ์ จากลำปาง ได้แชมป์ไปครอง หลังจากรอบชิงชนะเลิศ หวดเอาชนะ กัญจน์ชญา จูงวัฒนา จาก กทม. และ ดักซ์ ปราสาด จากอินเดีย 2-0 เซต 6-1 และ 7-5 โดย พิมพ์มาดา กับ ปัญณ์ณวัชญ์ ได้รับเงินรางวัลร่วมกัน จำนวน 15,700 บาท ส่วน กัญจน์ชญา กับหนุ่มอินเดีย ได้รับร่วมกัน จำนวน 7,800 บาท</code></pre>
<!-- /wp:code -->

<!-- wp:image {"id":42793,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4389-1024x683.jpeg" alt="" class="wp-image-42793"/></figure>
<!-- /wp:image -->