<!-- wp:paragraph {"align":"center","style":{"typography":{"fontSize":20},"color":{"background":"#d5dbdd"}}} -->
<p class="has-text-align-center has-background" style="background-color:#d5dbdd;font-size:20px"><strong>"กมลวรรณ" ควงแขน "ลีเดียร์" ผงาดแชมป์คู่แถมเข้าชิงหญิงเดี่ยวชนเต็งหนึ่งหวดไทยแลนด์กฤติน กับ จิรัฏฐ์ ครองอันดับ 1 ประเภทชายคู่ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ ประจำปี 2568 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 21 มิ.ย. 2568 มีพิธีมอบรางวัลในประเภทชายคู่และหญิงคู่ โดยมี นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และฝ่ายเยาวชน เป็นประธานมอบรางวัล ประเภทหญิงคู่ รอบชิงชนะเลิศ "บัว" กมลวรรณ ยอดเพ็ชร จากพระนครศรีอยุธยา และ ลีเดียร์ พอดโกริชานี่ สาวลูกครึ่งไทย-รัสเซีย จากสุราษฎร์ธานี โชว์ฟอร์มการเล่นที่เข้าขา ช่วยกันหวดเอาชนะ นาตาชา แสงพระจันทร์ ลูกครึ่งไทย-ลาว จากชัยภูมิ และ นาเดีย โรดวัลด์ จากสหรัฐฯ 2-0 เซต 6-2, 6-1 คู่ดาวรุ่ง กมลวรรณ กับ ลีเดียร์ ที่เคยจับคู่กันคว้าแชมป์ไอทีเอฟ จูเนียร์ มาแล้ว 5 รายการ ได้รับเงินรางวัลร่วมกันจากการคว้าแชมป์หญิงคู่ศึกไทยแลนด์ฯ จำนวน 14,000 บาท ส่วนคู่รองแชมป์ นาตาชา กับ นาเดีย ได้รับไปแบ่งกัน จำนวน 8,000 บาท</p>
<!-- /wp:paragraph -->

<!-- wp:paragraph -->
<p>ทางด้านชายคู่ รอบชิงชนะเลิศ กฤติน โกยกุล จากพังงา กับ จิรัฏฐ์ นวสิริสมบูรณ์ จาก กทม. ผนึกกำลังเอาชนะ เซเมน วอโรนิน กับ แม็กซิม โคโลโมเอตส์ 2-0 เซต 6-4 และ 6-2 ทำให้ กฤติน กับ จิรัฏฐ์ ได้ครองแชมป์ ได้รับเงินรางวัลไปแบ่งกัน จำนวน 20,000 บาท ส่วน เซเมน กับ แม็กซิม คู่รองแชมป์ ได้รับไปแบ่งกัน จำนวน 10,000 บาท นอกจากนี้ "บัว" กมลวรรณ ที่ได้แชมป์หญิงคู่ไปแล้ว ยังผ่านเข้าชิงฯ ในประเภทหญิงเดี่ยวได้ด้วย โดย กมลวรรณ ซึ่งเป็นมือวาง 3 ของรายการ ตัดเชือกชนะสาวลูกครึ่งไทย-ลาว "เบนซ์" นาตาชา แสงพระจันทร์ จากชัยภูมิ 2-0 เซต 7-6 ไทเบรก 8-6 และ 6-4 ด้านหญิงเดี่ยว รอบรองชนะเลิศ อีกคู่ "อีฟ" พัชรินทร์ ชีพชาญเดช สาวขอนแก่น ในฐานะมือวาง 1 ของรายการ ยังคงแข็งแกร่ง เอาชนะ "หมิว" สลักทิพย์ อุ่นเมือง มือวาง 4 จากนนทบุรี ด้วยสกอร์ 6-4 ทั้งสองเซต ฉะนั้น คู่ชิงฯ ประเภทหญิงเดี่ยว จะเป็นการพบกันระหว่าง พัชรินทร์ กับ กมลวรรณ แข่งขันกันวันอาทิตย์ที่ 22 มิ.ย. 2568 เวลา 09.00 น.</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบรองชนะเลิศ คงทรัพย์ คงคา นักเทนนิสหนุ่ม กทม. ซึ่งเป็นรองแชมป์ชายเดี่ยวสนาม 5 ที่ขอนแก่น ผ่านเข้าชิงฯ ได้อีกครั้ง หลังจากตัดเชือกชนะ เซเมน วอโรนิน 2-0 เซต 6-4, 6-3 โดย คงทรัพย์ จะชิงแชมป์กับ ยุทธนา เจริญผล มือวาง 3 จากอ่างทอง ที่ตัดเชือกชนะ จิรัฏฐ์ นวสิริสมบูรณ์ มือวาง 1 จาก กทม. ด้วยสกอร์ 2-1 Ret. (รีไทร์) ซึ่ง จิรัฏฐ์ ขอยอมแพ้ เนื่องจากปวดศีรษะ ในส่วนผลการแข่งขันประเภทคู่ผสม รอบรองชนะเลิศ ลัลดา กำหอม (กทม.) /ธนกร ศรีรัตน์ (กทม.) ชนะ ภูดิถ ปภัสร์สิริกุล (นครราชสีมา) /คาโรลิน่า คอสติอูโควา ด้วยสกอร์ 0-1 Ret. (ภูดิถปวดศีรษะ) อารีพร วณิชยาพณิชย์ (กทม.) /วรัตถ์ ณ นคร (กทม.) ชนะ ณัฏฐญุตม์ นิธิธนนนต์ (อุดรธานี) /พัชรินทร์ ชีพชาญเดช (ขอนแก่น) ด้วยสกอร์ 6-3, 1-1 Ret. (พัชรินทร์ป่วย)</p>
<!-- /wp:paragraph -->

<!-- wp:image {"id":50300,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/509604266_1151902900306024_485849968214979245_n-1024x683.jpg" alt="" class="wp-image-50300"/></figure>
<!-- /wp:image -->