<!-- wp:paragraph {"align":"center","style":{"color":{"background":"#add7e9"},"typography":{"fontSize":22}}} -->
<p class="has-text-align-center has-background" style="background-color:#add7e9;font-size:22px"><strong>เชียร์"ต้นไม้"ชนไวล์การ์ดเจ้าถิ่นนัดแรกหวดยช.เฟร้นช์ โอเพ่น</strong></p>
<!-- /wp:paragraph -->

<!-- wp:paragraph -->
<p><br>หลังจากได้รับสิทธิ์ยกเว้นพิเศษจากผลงานการผ่านเข้ารอบสาม ศึกเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ เกรด 1 ที่ประเทศเบลเยียม ให้เข้าร่วมการแข่งขันเทนนิสแกรนด์สแลมบนสนามดิน "โรลองด์ การอส จูเนียร์ แชมเปี้ยนชิพ 2022" หรือ "เฟร้นช์ โอเพ่น จูเนียร์" ที่กรุงปารีส ประเทศฝรั่งเศส ล่าสุด "ต้นไม้" ธนภัทร นิรันดร นักเทนนิสเยาวชนไทยวัย 18 ปี มืออันดับ 55 เยาวชนโลก ได้เดินทางเข้ากรุงปารีส ประเทศฝรั่งเศส และลงฝึกซ้อมในสนามดินที่โรลองด์ การอส เป็นที่เรียบร้อยแล้ว<br>ธนภัทร กล่าวว่า ค่อนข้างตื่นเต้นกับบรรยากาศการแข่งขันแกรนด์สแลมราย การนี้ เพราะเป็นครั้งแรกที่ได้ลงแข่งขันที่นี่ ที่สำคัญยังได้เล่นในรอบเมนดรอว์ ซึ่งถือเป็นความใฝ่ฝันหนึ่งในชีวิต การลงซ้อมในครั้งนี้ก็เน้นการปรับตัวให้เข้ากับพื้นสนาม ซึ่งสนามดินยอมรับว่าเล่นยาก แต่หลังจากได้ลงแข่งมาก่อนหน้านี้บ้างทำให้เริ่มคุ้นเคย และพร้อมกับการแข่งขันแล้ว<br>ส่วนการแข่งขันรอบแรกซึ่ง ธนภัทร จะต้องเจอ ทิโอ ปาปามาลามิส จูเนียร์ นักเทนนิสเจ้าถิ่น ฝรั่งเศส วัย 16 ปี มืออันดับ 176 เยาวชนโลกที่ได้สิทธิพิเศษ หรือ ไวล์การ์ดลงแข่งขัน<br>นักเทนนิสเยาวชนไทย กล่าวว่า แม้คู่แข่งจะเป็นมือไวล์การ์ด อันดับโลกต่ำกว่า แต่ก็ถือว่าไม่ง่ายที่จะได้สิทธิพิเศษลงแข่งขัน ซึ่งเขาจะต้องมีอะไรพิเศษ มีฝีมือที่ดี เป็นดาวรุ่งของที่นี่ที่เติบโตมากับสนามดิน มีทักษะการเล่นบนพื้นสนามดินที่ดี ดังนั้นตนจึงมองว่าเป็นคู่แข่งที่แข็งแกร่งแน่ แต่อย่างไรก็ตามตนก็จะพยายามเล่นให้ได้ตามเกมตัวเอง ไม่ประมาทและจะพยายามทำให้ดีที่สุด<br>สำหรับการแข่งขัน "โรลองด์ การอส จูเนียร์ แชมเปี้ยนชิพ 2022" หรือ "เฟร้นช์ โอเพ่น จูเนียร์" จะเริ่มแข่งขันวันแรกในวันที่ 29 พ.ค.นี้</p>
<!-- /wp:paragraph -->

<!-- wp:image {"id":32226,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/C1C807BC-4BF0-4CF2-AF91-6ECBEA729285-768x1024.jpeg" alt="" class="wp-image-32226"/></figure>
<!-- /wp:image -->