การแข่งขันเทนนิส PTT– ลอนเทนนิสพัฒนาฝีมือ ครั้งที่ 8/2560 เปิดฉากชิงชัยระหว่างวันที่ 4-6 พฤศจิกายน 2560 และล่าสุดได้แชมป์แล้วหลายสนาม โดยการแข่งขันที่ภาคเหนือ ที่สนามเทนนิสสมโภชเชียงใหม่ 700 ปี มีพิธีเปิดการแข่งขัน นายมนตรี หาญใจ นายกสมาคมกีฬาจังหวัดเชียงใหม่ เป็นประธานในพิธีเปิด ร่วมด้วย พ.ต.อ.ศิริวัฒน์ โมรานนท์ ประธานชมรม<span class="text_exposed_show">กีฬาเทนนิส จังหวัดเชียงใหม่</span>

<img class="aligncenter size-full wp-image-2117" src="https://www.bucket.cloudaccess9.com/ltatorg/2017/11/23130848_1596039767085652_8582166940519372313_n.jpg" alt="" width="960" height="540" />ส่วนผลการชิงชัยของภาคเหนือ รุ่นอายุไม่เกิน 8 ปี หญิงเดี่ยว อารีรัตน์ เดชเพชร มือวางอันดับ 2 จากสมุทรสาคร ชนะ พาทินธิดา เสนาชัย มือวางอันดับ 1 ของรายการจากพิษณุโลก 4-1, 4-0 ด้านชายเดี่ยวรุ่นเดียวกัน ปฐมพงค์ จานุวงค์ มือวางอันดับ 2 ของรายการจากลำปาง คว้าแชมป์ไปครอง หลังเอาชนะ พรภวิษย์ พลเมืองดี เต็งหนึ่งจากเชียงราย 4-2, 5-4(3)
<div class="text_exposed_show">

ด้านภาคอีสาน จัดที่สนามเทนนิสศรีชาพันธุ์ จ.ขอนแก่น รุ่นอายุไม่เกิน 18 ปี หญิงเดี่ยว รอบชิงชนะเลิศ มัญชุกาญจน์ นาคเถื่อน จากกรุงเทพฯ โชว์ฟอร์มเอาชนะ รุ้ง ศิรินันทวิทยา มือวางอันดับ 1 ของรายการจากขอนแก่น 6-3, 6-3 ส่วนรุ่นอายุไม่เกิน 16 ปี หญิงเดี่ยว รอบชิงชนะเลิศ ณัฏฐนิชา แก้วเจริญวงศ์ จากขอนแก่น ชนะ พรณัชชา ก่อทรัพย์ จากขอนแก่น เช่นกัน 6-1, 6-3

รุ่นอายุไม่เกิน 16 ปี ชายเดี่ยว รอบพบกันหมดรอบสุดท้าย ภูวเนตร แจ้งคำ จากชัยภูมิ เอาชนะ ชนน สุวภัทร จินดาไทย จากชลบุรี 6-4, 6-1 ขณะที่รุ่นอายุไม่เกิน 14 ปี หญิงเดียว รอบพบกันหมดรอบสุดท้าย นันท์นภัส รุจิพูนพงศ์ จากชลบุรี ชนะ จุฬาพัชร์ สาธุธรรม จากกรุงเทพฯ 6-7(6), 7-6(7), 10-8

<img class="aligncenter size-full wp-image-2119" src="https://www.bucket.cloudaccess9.com/ltatorg/2017/11/23172435_1596039787085650_1206294428375030646_n.jpg" alt="" width="960" height="540" />

</div>