<!-- wp:paragraph {"align":"center","style":{"typography":{"fontSize":20},"color":{"background":"#edf1b3"}}} -->
<p class="has-text-align-center has-background" style="background-color:#edf1b3;font-size:20px"><strong>ส.กีฬาลอนเทนนิสฯ จับมือ "เอทีพี"ระเบิดศึก "บางกอก ชาลเลนเจอร์" นักหวดไทยพยายามสู้ก่อนปราชัย</strong></p>
<!-- /wp:paragraph -->

<!-- wp:paragraph -->
<p>สมาพันธ์นักเทนนิสชาย (เอทีพี) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสชาย เอทีพี ชาลเลนเจอร์ ทัวร์ รายการ Bangkok Challenger (บางกอก ชาลเลนเจอร์) ระดับ ชาลเลนเจอร์ 100 ชิงเงินรางวัลรวม 133,250 ดอลลาร์สหรัฐ หรือประมาณ 4,930,250 บาท ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสฯ เมืองทองธานี จ.นนทบุรี เมื่อวันที่ 23 ก.ย. 2567 เป็นการแข่งขันวันแรก เปิดฉากด้วยการแข่งขันรอบคัดเลือก ประเภทชายเดี่ยว รอบคัดเลือกรอบแรก “แซค” ฐานทัพ สุขสำราญ นักเทนนิสหนุ่มลพบุรี วัย 23 ปี มืออันดับ 1,012 ของโลก ซึ่งได้ไวลด์การ์ดหรือสิทธิพิเศษเข้าร่วมการแข่งขัน พบกับ นัม จีซุง นักเทนนิสจากเกาหลีใต้ วัย 31 ปี มืออันดับ 591 ของโลก ซึ่งเป็นมือวางอันดับ 11 ของรอบคัดเลือก ผลปรากฏว่า เซตแรกดวลกันได้อย่างสูสีถึงไทเบรกและเป็นฐานทัพที่พ่ายไป เซตสองหนุ่มเกาหลียิ่งเล่นยิ่งมั่นใจจึงคว้าชัยได้อีกเซต สรุป ฐานทัพ แพ้ นัม จีซุง 0-2 เซต ด้วยสกอร์ 6-7 ไทเบรก 1-7 และ 3-6 ในเวลา 1 ชั่วโมง 41 นาที ฐานทัพ ตกรอบ ขณะที่ นัม จีซุง ผ่านเข้ารอบสองหรือรอบคัดเลือกรอบสุดท้าย ไปพบกับ อังเดร อิลาแกน จากสหรัฐอเมริกา มือวางอันดับ 6 ของรอบคัดเลือก ที่หวดชนะ โทโมฮิโระ มาซาบายาชิ จากญี่ปุ่น 7-5, 3-6 และ 7-5</p>
<!-- /wp:paragraph -->

<!-- wp:paragraph -->
<p>ทางด้าน "สอง" ยุทธนา เจริญผล นักเทนนิสหนุ่มไทยวัย 24 ปี จากอ่างทอง ซึ่งได้ไวลด์การ์ด ประเดิมสนามกับ วู ตง-หลิน นักเทนนิสจากไต้หวัน วัย 26 ปี มืออันดับ 317 ของโลก และเป็นมือวางอันดับ 2 ของรอบคัดเลือก ผลปรากฏว่า ยุทธนาได้หวดสู้อย่างเต็มที่ แต่ก็ไม่สามารถผ่านความแข็งแกร่งของเต็งสองไปได้ ก่อนปราชัย 2 เซตรวด ด้วยสกอร์ 3-6 และ 2-6 ในเวลา 58 นาที ยุทธนาตกรอบ ในขณะที่ วู ตง-หลิน ผ่านเข้ารอบคัดเลือกรอบสอง หรือรอบสุดท้าย ไปพบกับ อเล็กซานเดร บักชี มือวางอันดับ 9 จากจอร์เจีย ที่้ชนะ ริชับ อาการ์วาล อินเดีย 2-0 เซต 7-6 ไทเบรก 7-1 และ 7-5 ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบคัดเลือกรอบแรก เครดิต ไชยรินทร์ แพ้ เบลค เอลลิส (ออสเตรเลีย) 3-6, 0-6 ณัฏฐญุตม์ นิธิธนนนต์ แพ้ อิเลีย ซิมาคิน 1-6, 1-6 ยูตะ ชิมิสึ (ญี่ปุ่น) ชนะ ลีโอ วิฑูรย์เธียร (ญี่ปุ่น) 7-5, 6-2 อาเธอร์ เวเบอร์ (ฝรั่งเศส) ชนะ ทิโบ โคลสัน (เบลเยียม) 6-4, 6-7(3-7) และ 7-6(9-7) มิตสึกิ เหว่ย คัง ลีออง (มาเลเซีย) ชนะ ชิน ซานฮุย (เกาหลีใต้) 6-4, 0-0Ret. (เวียนศีรษะ) ยูริ ดชาวาเคียน (ยูเครน) ชนะ ลี ดั๊กฮี (เกาหลีใต้) 6-0, 6-3 ทาคุยะ คุมาซากะ (ญี่ปุ่น) ชนะ ไคจิ อุจิดะ (ญี่ปุ่น) 7-6(4), 6-2<br><a href="https://www.facebook.com/hashtag/ontherise?__eep__=6&amp;__cft__[0]=AZW02JfYFEDss7drK1y-qFpmy5GzadSecUnzJj5E06kXkRvwzgxkJrDqTNsqeBXIDmnOTPGEaFkEEug5zZggNyjqsCFAYxGX4v3X6xEa7zCNKiXxJVI5xS_kWT_3b3KSd13i4vuMGgDYRKpG6bnL_hBoDwLr0WAdyGIWukDYtD2_OAlde8ECYSTRVyeKpdIhs1E&amp;__tn__=*NK-R">#OnTheRise</a><br><a href="https://www.facebook.com/hashtag/bangkokchallenger?__eep__=6&amp;__cft__[0]=AZW02JfYFEDss7drK1y-qFpmy5GzadSecUnzJj5E06kXkRvwzgxkJrDqTNsqeBXIDmnOTPGEaFkEEug5zZggNyjqsCFAYxGX4v3X6xEa7zCNKiXxJVI5xS_kWT_3b3KSd13i4vuMGgDYRKpG6bnL_hBoDwLr0WAdyGIWukDYtD2_OAlde8ECYSTRVyeKpdIhs1E&amp;__tn__=*NK-R">#BangkokChallenger</a><br><a href="https://www.facebook.com/hashtag/ptt?__eep__=6&amp;__cft__[0]=AZW02JfYFEDss7drK1y-qFpmy5GzadSecUnzJj5E06kXkRvwzgxkJrDqTNsqeBXIDmnOTPGEaFkEEug5zZggNyjqsCFAYxGX4v3X6xEa7zCNKiXxJVI5xS_kWT_3b3KSd13i4vuMGgDYRKpG6bnL_hBoDwLr0WAdyGIWukDYtD2_OAlde8ECYSTRVyeKpdIhs1E&amp;__tn__=*NK-R">#PTT</a><br><a href="https://www.facebook.com/hashtag/sat?__eep__=6&amp;__cft__[0]=AZW02JfYFEDss7drK1y-qFpmy5GzadSecUnzJj5E06kXkRvwzgxkJrDqTNsqeBXIDmnOTPGEaFkEEug5zZggNyjqsCFAYxGX4v3X6xEa7zCNKiXxJVI5xS_kWT_3b3KSd13i4vuMGgDYRKpG6bnL_hBoDwLr0WAdyGIWukDYtD2_OAlde8ECYSTRVyeKpdIhs1E&amp;__tn__=*NK-R">#SAT</a><br><a href="https://www.facebook.com/hashtag/nsdf?__eep__=6&amp;__cft__[0]=AZW02JfYFEDss7drK1y-qFpmy5GzadSecUnzJj5E06kXkRvwzgxkJrDqTNsqeBXIDmnOTPGEaFkEEug5zZggNyjqsCFAYxGX4v3X6xEa7zCNKiXxJVI5xS_kWT_3b3KSd13i4vuMGgDYRKpG6bnL_hBoDwLr0WAdyGIWukDYtD2_OAlde8ECYSTRVyeKpdIhs1E&amp;__tn__=*NK-R">#NSDF</a><br><a href="https://www.facebook.com/hashtag/%E0%B8%81%E0%B8%AD%E0%B8%87%E0%B8%97%E0%B8%B8%E0%B8%99%E0%B8%9E%E0%B8%B1%E0%B8%92%E0%B8%99%E0%B8%B2%E0%B8%81%E0%B8%B2%E0%B8%A3%E0%B8%81%E0%B8%B5%E0%B8%AC%E0%B8%B2%E0%B9%81%E0%B8%AB%E0%B9%88%E0%B8%87%E0%B8%8A%E0%B8%B2%E0%B8%95%E0%B8%B4?__eep__=6&amp;__cft__[0]=AZW02JfYFEDss7drK1y-qFpmy5GzadSecUnzJj5E06kXkRvwzgxkJrDqTNsqeBXIDmnOTPGEaFkEEug5zZggNyjqsCFAYxGX4v3X6xEa7zCNKiXxJVI5xS_kWT_3b3KSd13i4vuMGgDYRKpG6bnL_hBoDwLr0WAdyGIWukDYtD2_OAlde8ECYSTRVyeKpdIhs1E&amp;__tn__=*NK-R">#กองทุนพัฒนาการกีฬาแห่งชาติ</a></p>
<!-- /wp:paragraph -->

<!-- wp:image {"id":45780,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/461084337_946535490842767_4263817942863139614_n-1024x683.jpg" alt="" class="wp-image-45780"/></figure>
<!-- /wp:image -->