<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7600a3"}}} -->
<p class="has-text-align-center has-vce-bg-color has-text-color has-background" style="background-color:#7600a3;font-size:22px"><strong>3 นักเทนนิสไทยจอดรอบ 16 คน<br>ศึกไอทีเอฟเจ300-รับ 60 แต้มโลก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการใหญ่ "แอลทีเอที - ไอทีเอฟ จูเนียร์ส เจ300" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 8 มี.ค. 2566 ในประเภทเดี่ยว เป็นการแข่งขันรอบ 16 คนสุดท้าย
       ประเภทชายเดี่ยว "พัตเตอร์" ธนภัทร บุศราวงศ์ นักเทนนิสไทย วัย 17 ปี มือวาง 16 ของรายการ และมือ 116 เยาวชนโลก สุดต้านฝีมือการหวดที่ยอดเยี่ยมของ "เต็ง 1" โจว อี้ ดาวรุ่งจีน วัย 17 ปี มือ 6 เยาวชนโลก เจ้าของแชมป์สนามที่แล้ว "แอลทีเอที - ไอทีเอฟ จูเนียร์ส แชมเปี้ยนชิพ เจ200" ทำให้พ่ายไป 0-2 เซต 2-6, 3-6 หยุดผลงานไว้ที่รอบ 16 คน ได้รับคะแนนสะสมอันดับเยาวชนโลก 60 คะแนน ส่วน โจว อี้ เดินหน้าเข้ารอบก่อนรองชนะเลิศ หรือ 8 คน ไปพบกับ อเล็กซานเดอร์ ฟรูซิน่า นักหวดสหรัฐฯ วัย 17 ปี มือวาง 5 และมือ 39 เยาวชนโลก ที่ชนะ ปาร์ค ซึงมิน วัย 17 ปี จากเกาหลีใต้ มือ 132 เยาวชนโลก 2-0 เซต 6-4, 6-2
       ประเภทหญิงเดี่ยว "แอ๊ตต้า" พิมพ์มาดา ทองคำ นักหวดไทย วัย 16 ปี มือ 558 เยาวชนโลก ได้พยายามสู้เต็มที่ แต่ไม่สามารถผ่านฟอร์มการหวดที่แข็งแกร่งของ "เต็ง 3" ลิลี่ เทย์เลอร์ นักหวดออสเตรเลีย วัย 16 ปี มือ 57 เยาวชนโลก ไปได้ ทำให้ปราชัย 0-2 เซต 5-7, 2-6 ตกรอบ 16 คน แต่ยังได้รับคะแนนปลอบใจ 60 คะแนน ในขณะที่ ลิลี่ เทย์เลอร์ ผ่านเข้ารอบ 8 คนสุดท้าย ไปพบกับ วลาดา มินเชว่า นักหวดวัย 16 ปี มือวาง 8 และมือ 58 เยาวชนโลก ดีกรีแชมป์สนามที่แล้ว ศึกแอลทีเอที - ไอทีเอฟ จูเนียร์ส แชมเปี้ยนชิพ เจ200 ที่ล่าสุด เข้ารอบด้วยการชนะ จ้าว อี้เฉิน นักหวดจีนวัย 16 ปี มือวาง 12 และมือ 118 เยาวชนโลก 2-0 เซต 6-3, 6-1
       ด้านนักเทนนิสไทยอีกราย "น้องบัว" กมลวรรณ ยอดเพ็ชร วัย 15 ปี มือ 248 เยาวชนโลก พ่ายฝีมือการหวดของ คริสเตียน่า ซิโดโรวา นักหวดวัย 16 ปี มือ 136 เยาวชนโลก แพ้ไป 0-2 เซต 3-6, 1-6 ตกรอบ 16 คนสุดท้าย รับคะแนนปลอบใจ 60 แต้ม
       ในส่วนผลการแข่งขันคู่อื่น ๆ หญิงเดี่ยว รอบ 16 คน อิวา อิวาโนว่า (มือวาง 5-บัลแกเรีย) ชนะ ซูซานนา ปาฟลีคอฟสกา (มือวาง 9-โปแลนด์) 6-1, 6-2 อเมเลีย วาลิโกรา (มือวาง 7-เบลเยียม) ชนะ มาร์โก พันธาลา (ฝรั่งเศส) 6-4, 6-4 อีเมอร์สัน โจนส์ (มือวาง 1-ออสเตรเลีย) ชนะ หยู เหวิ่นเฟย (จีน) 6-0, 6-0 เมลิซ่า เออร์คาน (มือวาง 2-ตุรกี) ชนะ ทาเลีย คอกกินิส (ออสเตรเลีย) 6-2, 6-4 มิก้า บุชนิก (มือวาง 4-อิสราเอล) ชนะ อันยา นายาร์ (มือวาง 13-ออสเตรเลีย) 6-3, 6-4
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j300-nonthaburi/tha/2023/j-j300-tha-01a-2023/order-of-play/</code></pre>
<!-- /wp:code -->

<!-- wp:image {"id":36303,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/CCC994B0-2304-45D4-B5F6-FF39A0DEEA25-1024x683.jpeg" alt="" class="wp-image-36303"/></figure>
<!-- /wp:image -->