<!-- wp:paragraph {"align":"center","style":{"typography":{"fontSize":20},"color":{"background":"#d4e5ec"}}} -->
<p class="has-text-align-center has-background" style="background-color:#d4e5ec;font-size:20px"><strong>"พัชรพล" ผ่านฉลุยเข้าตัดเชือกเดี่ยว-คู่ศึกยช.14 ปีเอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนรุ่นอายุไม่เกิน 14 ปี "เอทีเอฟ 14 &amp; อันเดอร์ ประเภท A" ที่ประเทศมาเลเซีย เมื่อวันที่ 13 ส.ค.68 ประเภทชายเดี่ยว รอบก่อนรองชนะเลิศ พัชรพล หลีกุล มือวาง 5 ของรายการ เอาชนะ รุนมาน มาเหช จากอินเดีย 2-0 เซต ด้วยสกอร์ 6-4 และ 6-2 ผ่านเข้าสู่รอบรองชนะเลิศไปพบกับ วิวาน เมอร์ธ่า มือวาง 1 ของรายการจากอินเดียต่อไป นอกจากนี้ พัชรพล ยังได้จับคู่กับ จัสติน ชาน นักเทนนิสฮ่องกง ลงแข่งขันรอบก่อนรองชนะเลิศ ประเภทชายคู่ ในฐานะคู่มือวาง 4 ของรายการ เอาชนะ เถียน อัน ลี จากเวียดนาม กับ อเล็กซานเดอร์ มิกเชเชฟ จากกัมพูชา 6-0 และ 6-1 ผ่านเข้ารอบรองชนะเลิศทันที ขณะที่ประเภทหญิงเดี่ยว รอบก่อนรองชนะเลิศ พลอยเพชร ด้วงเขียวแพ้ ปัดมาปรีย่า ราเมซ มือวาง 3 ของรายการจากอินเดีย 1-6 และ 4-6 ทำให้หล่นไปแข่งรอบจัดอันดับ 5-8 เช่นเดียวกับ อัญวีณ์ ไพศาลภาณุวงศ์ ที่แพ้ ลีน่า หลิน จากฮ่องกง 1-6 และ 0-6 ในรอบก่อนรองชนะเลิศ ส่วนผลแข่งขันประเภทหญิงคู่ รอบก่อนรองชนะเลิศ อัญวีณ์ ไพศาลภาณุวงศ์ จับคู่กับ อูบรี คาเดอร์ จากอินโดนีเซีย แพ้คู่มือวาง 1 ของรายการ คิม แทอี จากเกาหลีใต้ กับ ชิวาลี กูรอง จากเนปาล 1-6 และ 1-6</p>
<!-- /wp:paragraph -->

<!-- wp:image {"id":51313,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/530791152_1194549729374674_7385551466378498800_n-769x1024.jpg" alt="" class="wp-image-51313"/></figure>
<!-- /wp:image -->

<!-- wp:paragraph -->
<p></p>
<!-- /wp:paragraph -->