<!-- wp:paragraph {"align":"center","style":{"typography":{"fontSize":20},"color":{"background":"#cad7dd"}}} -->
<p class="has-text-align-center has-background" style="background-color:#cad7dd;font-size:20px"><strong>เปิดตัวเยาวชนทีมชาติไทย 2568"อันปัน" ปัณณพรรธน์ นิ่มนวลกุลดาวรุ่งเยาวชนไทยผู้มี "โนเล่" เป็นแรงบันดาลใจ</strong></p>
<!-- /wp:paragraph -->

<!-- wp:paragraph -->
<p>แม้ว่า โนวัก โยโควิช อดีตนักเทนนิสมือ 1 ของโลกชาวเซอร์เบีย จะยังไปไม่ถึงเป้าหมายการคว้าแชมป์ประเภทเดี่ยวแกรนด์สแลมสมัยที่ 25 แต่ความมุ่งมั่นตั้งใจที่จะลงแข่งขันและไม่หยุดพัฒนาตัวเอง ก็เป็นแรงบันดาลใจให้กับนักเทนนิสเยาวชนทั่วโลกที่ยึดเขาเป็นแบบอย่างหนึ่งในนั้นคือ "อันปัน" ปัณณพรรธน์ นิ่มนวลกุล นักหวดเยาวชนทีมชาติไทยรุ่นอายุไม่เกิน 14 ซึ่งยังคงพัฒนาตัวเองอย่างไม่หยุดยั้ง สู่เป้าหมายการเป็นนักเทนนิสอาชีพในอนาคตอันปัน เป็นคนกรุงเทพแต่กำเนิด เกิดเมื่อวันที่ 27 กุมภาพันธ์ 2555 ปัจจุบันอายุ 13 ปี กำลังศึกษาที่ St.Andrews International School เกรด 8อันปัน เริ่มต้นหัดเล่นเทนนิสตอนอายุ 4 ขวบ จากการที่เจ้าตัวขอคุณพ่อคุณแม่หัดเล่นระหว่างรอพี่สาวเรียนดนตรีที่สยามพารากอน เนื่องจากปกติเป็นเด็กซุกซน ชอบวิ่งเล่น เมื่อได้เห็นคนซ้อมเทนนิสในโซนใกล้เคียงกันจึงรู้สึกสนใจขึ้นมา ซึ่งครอบครัวก็ให้การสนับสนุนอย่างเต็มที่มาโดยตลอดพออายุได้ 6-7 ขวบ อันปัน ก็เริ่มออกแข่งขันเป็นครั้งแรก ซึ่งแมทช์แรกในชีวิตจบลงด้วยความพ่ายแพ้ แต่ไม่ได้ทำให้รู้สึกท้อใจ เพราะทันทีที่กลับบ้าน อันปัน ก็รีบโทรศัพท์หา "โค้ชป้าย" ดร.ปิยภูมิ กลมเกลียว ที่ดูแลต่อยอดต่อจากการเรียนที่พารากอน แล้วรีบลงซ้อมต่อทันที</p>
<!-- /wp:paragraph -->

<!-- wp:paragraph -->
<p>โค้ชป้าย ถือเป็นโค้ชคู่ใจที่ช่วยดูแล อันปัน มาตั้งแต่ 7 ขวบจนถึงปัจจุบัน โดยจะประสานงานกับโค้ชสถาบันที่ อันปัน เรียน เพื่อแบ่งส่วนเรื่องดูและการฝึกซ้อมอย่างเป็นระบบอันปัน ได้ฝึกฝนพัฒนาฝีมือตัวเองกับสถาบันสอนเทนนิสหลายแห่ง ทั้งที่ Troops Tennis Academy ต่อด้วย APF Academy กับโค้ชโยชิโตะ โอสึ ส่วนปัจจุบันกำลังฝึกฝนอยู่กับ Mana Tennis Academy โดยได้ "โค้ชต้น" สนฉัตร รติวัฒน์ และ "โค้ชคุง" ศรัญพงศ์ บริสุทธิ์พงศ์ ดูแลอันปัน ลงแข่งขันระดับเยาวชนอย่างต่อเนื่อง ทำผลงานโดดเด่นมาหลายรายการ อาทิ คว้าแชมป์ประเภทชายเดี่ยว รุ่นอายุไม่เกิน 8 ปี รายการเยาวชนชิงแชมป์แห่งประเทศไทย ประจำปี 2563, คว้าแชมป์ประเภทชายคู่ รุ่นอายุไม่เกิน 12 ปี รายการเยาวชนชิงแชมป์แห่งประเทศไทย ประจำปี 2567 และคว้าแชมป์ในการคัดทีมชาติเยาวชน รุ่น 12 ปี ประจำปี 2567 ซึ่งเป็นการติดทีมชาติครั้งแรกของเจ้าตัวสไตล์การเล่นของ อันปัน นั้น เรียกได้ว่ามี โนวัก โยโควิช เป็นแรงบันดาลใจก็ไม่ผิดนัก โดย อันปัน เริ่มต้นติดตาม โนเล่ มาตั้งแต่อายุประมาณ 7-8 ขวบ เพราะชื่นชอบสไตล์การเล่น และผลงานในสนามตั้งแต่เด็กๆ อันปัน จะนั่งดูการแข่งขันของ โนเล่ จดจำท่วงท่าต่างๆ ทั้งสไตล์การเล่นโต้บอลท้ายคอร์ต การฉีกขาเข้ารับลูกที่เป็นเหมือนซิกเนเจอร์ การสไลซ์บอล ล็อบบอล การวิ่งเข้าหาบอล เหล่านี้ซึมซับจนร่างกายจดจำและทำตามกลายเป็นสไตล์การเล่นของ อันปัน ในสนามไปด้วยบางครั้ง อันปัน ก็จะรบเร้าให้คุณแม่ซื้อเสื้อหรือรองเท้าแบบ โนเล่ เพื่อใส่ลงแข่งขัน เลียนแบบท่าทางของฮีโร่ในดวงใจ และเป็นกำลังใจเวลาลงแข่งขันเสมอ</p>
<!-- /wp:paragraph -->

<!-- wp:paragraph -->
<p>แม้ในวันที่อายุของ โนเล่ มากขึ้นจนไม่ได้แชมป์สม่ำเสมอเหมือนก่อน อันปัน ก็ยังคงรักและศรัทธา รวมถึงเชื่อมั่นในตัวไอดอลของตัวเองเสมอ ซึ่งความสำเร็จจากการคว้าเหรียญทองประเภทชายเดี่ยว กีฬาโอลิมปิกเกมส์ 2024 ที่กรุงปารีส ประเทศฝรั่งเศส เมื่อปีที่แล้ว อันปัน ก็ร่วมยินดีไปด้วย และยิ่งเป็นแรงผลักดันให้อยากเดินรอยตามในการคว้าเหรียญรางวัลรายการระดับนานาชาติให้กับทีมชาติปัจจุบัน อันปัน ติดทีมชาติเป็นครั้งที่สอง ในรุ่นอายุไม่เกิน 14 ปี เมื่อเดือนกุมภาพันธ์ที่ผ่านมา โดยประมาณปีที่แล้วเคยได้รับโอกาสให้ไปแข่งขันและเข้าเรียนที่สถาบันสอนเทนนิสในสเปน แต่ "โค้ชต้น" สนฉัตร รติวัฒน์ แนะนำว่า ยังไม่ต้องรีบร้อน ควรฝึกซ้อมที่ไทยให้แน่นก่อน แล้วจึงไปเรียนรู้ในต่างแดนเมื่อถึงเวลาอันเหมาะสมสำหรับเป้าหมายระยะยาวของ อันปัน คือการเป็นนักเทนนิสอาชีพ และหากเป็นไปได้ก็หวังจะไปให้ถึงอันดับท็อป 10 ของโลกก่อนจะไปถึงตรงนั้น ต้องค่อยๆ พัฒนาจากระดับเยาวชนก่อน โดยออกหาประสบการณ์ในการแข่งขันระดับนานาชาติ โดยครอบครัววางแผนไว้ว่าน่าจะเริ่มออกแข่งระดับเยาวชนในต่างแดนราวเดือนสิงหาคมนี้ อาจจะเป็นทัวร์นาเมนต์ที่ทาจิกิสถานหรือคาซัคสถาน ซึ่งต้องปรึกษากับโค้ชอีกครั้งถือเป็นก้าวแรกสู่โลกกว้าง เพื่อเป้าหมายใหญ่ที่มุ่งมั่นจะไปให้ถึงในอนาคต</p>
<!-- /wp:paragraph -->

<!-- wp:image {"id":50686,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/517956878_1169207528575561_1177696597105744004_n-768x1024.jpg" alt="" class="wp-image-50686"/></figure>
<!-- /wp:image -->