<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#1500a3"}}} -->
<p class="has-text-align-center has-vce-bg-color has-text-color has-background" style="background-color:#1500a3;font-size:22px"><strong>เปิดฉากเทนนิสไทยแลนด์ฯ คึกคัก<br>แข่ง 7 สนามชิงรวม 4.2 ล้านบาท<br>"อกนิษฐ์-แทนตะวัน" ประเดิมสวย</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 เปิดฉากสนามแรก เมื่อวันที่ 11 มี.ค. 2567 โดยปีนี้กำหนดจัดขึ้นทั้งหมด 7 สนาม แต่ละสนาม มีชิงเงินรางวัลรวมทั้งสิ้น สนามละ 600,000 บาท รวม 7 สนามอยู่ที่ 4.2 ล้านบาท แข่งขันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี และปีนี้ยังเป็นปีแรกที่เปิดโอกาสให้นักเทนนิสต่างชาติเข้าร่วมการแข่งขันได้ ส่งผลให้บรรยากาศการแข่งขันเป็นไปอย่างคึกคักตั้งแต่วันแรก
  ประเภทชายเดี่ยว รอบแรก (สาย 128) "ไทเกอร์" อกนิษฐ์ พุ่มจิตร นักเทนนิสหนุ่มเพชรบุรี มือ 177 ของไทย พบกับ ภูเบศ วรนุตารักษา จากกรุงเทพฯ ซึ่งได้ไวลด์การ์ดหรือสิทธิพิเศษเข้าร่วมการแข่งขัน ผลการแข่งขัน ปรากฏว่า อกนิษฐ์ ที่เคยติดทำเนียบดาวรุ่งมาแล้วเมื่อครั้งเป็นเยาวชน ได้อันดับ 4 ในศึกคัดทีมชาติ ปี 2559 รุ่นอายุไม่เกิน 16 ปี เปิดสนามคว้าชัยชนะได้อย่างสวยงาม เอาชนะ ภูเบศ ได้ภายใน 2 เซต ซึ่งเสียไปเพียงเกมเดียวในเซตที่สอง ทำให้ชนะด้วยสกอร์ 6-0 และ 6-1 อกนิษฐ์ ผ่านเข้ารอบสอง (64 คน) ไปพบกับ ปฤณ พานิช มือ 52 ของไทย จากสมุทรปราการ และเป็นมือวางอันดับ 23 ของรายการ
  ด้านศึกชายเดี่ยว รอบแรก อีกคู่ "แทน" แทนตะวัน ทัดเดโอ มายอลิ แม็คจิโอลิ นักเทนนิสหนุ่มรูปหล่อ นักแสดงและนายแบบลูกครึ่งไทย-อิตาลี จากกรุงเทพฯ พบกับ ณัฏชา มุตติ นักเทนนิสจากบุรีรัมย์ ผลการแข่งขัน ปรากฏว่า แทนตะวัน โชว์ฟอร์มการหวดได้ดี เอาชนะโดยไม่เสียเกม 6-0 และ 6-0 ผ่านเข้ารอบสอง (64 คน) ไปพบกับ ศิรคุณ ควัฒน์กุล จากเชียงใหม่ มือ 65 ของไทย และเป็นมือวางอันดับ 31 ของรายการ
  ในส่วนผลการแข่งขันคู่อื่น ๆ มีดังนี้ ประเภทชายเดี่ยว รอบแรก วงศ์วรัณ วงศ์เจริญ (สุราษฎร์ธานี) ชนะ แดนไทย ตาก้อง (ปทุมธานี) 6-4, 6-3 ภูชิสส์ สุขใจ (ชลบุรี) ชนะ จิรายุ ลิ้มปทุม (ปทุมธานี) 6-3, 6-0 พงศธรรม อสัมภินพงศ์ (นนทบุรี) ชนะ จิรยศ สีดอกบวบ (กทม.) 6-0, 6-0 วรเมธ บุญพึ่ง (สุรินทร์) ชนะ อธิวัฒน์ วัชรพิริยกรณ์ (นนทบุรี) 6-2, 6-0 เดเนียล เขียวรักษา (ชลบุรี) ชนะ เพิ่มภูมิ ภาณุวงศ์ (นครราชสีมา) 6-0, 6-0 อิกอร์ ซาราปคิน (ชลบุรี) ชนะ ปริญญา ด่านดอน (สมุทรปราการ) 6-1, 6-4 
  พีรณัฐ แสนพันธ์ (สมุทรปราการ) ชนะ สุขุม กิจวิจารณ์ (กทม.) 7-5, 6-1 จอห์น โทมาครูซ (ฟิลิปปินส์) ชนะ พาร์ จันทรโคลิกา (กทม.) 6-3, 6-4 ธนาธิป โปติ (นนทบุรี) ชนะ กฤติน ไศลแก้ว (กทม.) 6-0, 6-1 รัชพล สง่าเพิ่มพูน (กทม.) ชนะ พิชญะพงษ์ โสภณพิสุทธิ์ (กทม.) 6-1, 6-3 สุทธิภัทร ยุนกระโทก (นนทบุรี) ชนะ พลวรรธน์ พยุงวงษ์ (สมุทรสาคร) 6-1, 6-3 ภูมิพัฒน์ สุขโข (กทม.) ชนะ ศรัณย์ วงศ์มหเจริญ (กทม.) 6-1, 6-0 
  อิทธิพล ศรีเสน (ประจวบคีรีขันธ์) ชนะ ฉันทวุฒิ์ อนุทยานนท์ (กทม.) 6-0, 5-7 และ 6-3 พีรวัชร สุขใจ (ชลบุรี) ชนะ รฐนนท์ อมรชัยยาพิทักษ์ (กทม.) 6-0, 6-1 ปริญ อินทรพรหม (กทม.) ชนะ กฤติธี ไศลแก้ว (กทม.) 6-0, 6-2 ณัฐกิตติ์ ธีรโชติจิรานนท์ (ประจวบคีรีขันธ์) ชนะ บวรทัต โสภาเปี้ย (กทม.) 6-2, 6-3 สุปานชัย จงกล (บุรีรัมย์) ชนะ เจนนาโร อลิคันดรี (ชลบุรี) 6-1, 4-0 Retd. (ปวดศีรษะ)
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ3MQ==.html</code></pre>
<!-- /wp:code -->

<!-- wp:image {"id":41878,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4104-1024x683.jpeg" alt="" class="wp-image-41878"/></figure>
<!-- /wp:image -->