<!-- wp:paragraph {"align":"center","style":{"typography":{"fontSize":20},"color":{"background":"#c3edff"}}} -->
<p class="has-text-align-center has-background" style="background-color:#c3edff;font-size:20px"><strong>เหลือเฟ้นอีก2-ใครได้ติดธงเพิ่ม9เม.ยนี้รู้กัน! <br>"สุชัย"ยกนิ้วชมนักกีฬาถึงหมดหวังยังสู้เต็มที่ </strong></p>
<!-- /wp:paragraph -->

<!-- wp:paragraph -->
<p>เข้าโค้งสุดท้ายของศึกคัดนักเทนนิสทีมชาติไทยชุดใหญ่ สมาคมกีฬาลอนเทนนิสฯ ได้แล้ว 8 ตัวจริง รวมชาย-หญิง เตรียมไว้แข่งซีเกมส์ ครั้งที่ 31 ที่เวียดนาม วันที่ 21 พ.ย.-2 ธ.ค.2564 และยังเหลือการแข่งขันคัดทีมชาติ "ตัวจริง" เพิ่มอีกเป็นชาย 1 หญิง 1 นัดเปิดศึกชิงชัยกันวันที่ 7-9 เม.ย.นี้ "สุชัย พรชัยศักดิ์อุดม" นายกสมาคมกีฬาลอนเทนนิสฯ ออกปากชมนักเทนนิสหลายคน ที่หมดหวังผ่านเข้ารอบแล้ว แต่ยังสู้เต็มที่ ไม่มียอมให้กันง่ายๆ</p>
<!-- /wp:paragraph -->

<!-- wp:paragraph -->
<p>หวังผ่านเข้ารอบแล้ว แต่ยังสู้เต็มที่ ไม่มียอมให้กันง่ายๆ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ตามที่สมาคมกีฬาลอนเทนนิสฯ ได้จัดการแข่งขันเทนนิสเพื่อคัดเลือกนักเทนนิสทีมชาติไทยชุดใหญ่ ประจำปี 2564 นั้น ล่าสุด เข้าสู่ช่วงโค้งสุดท้ายแล้ว หลังจากได้นักเทนนิสตัวจริง ผ่านวิธีการแข่งขันแบบพบกันหมดทุกรอบ ตนได้รับรายงานจาก นายไทยทนุ วรรณสุข เลขาธิการสมาคมกีฬาลอนเทนนิสฯ ว่า ในการแข่งขันนัดสุดท้ายของรอบแบ่งกลุ่มรอบสาม (8 คน) นักเทนนิสหลายคน ซึ่งไม่มีโอกาสที่จะผ่านเข้ารอบแล้ว แต่ก็ยังสู้กันอย่างเต็มที่ ไม่มีการปล่อยผ่านให้กับคู่ต่อสู้ ตนขอชื่นชมเพราะถือเป็นตัวอย่างและสปิริตที่ดีของนักกีฬา โดยนักเทนนิสตัวจริงชุดนี้ จะได้ไปแข่งขันกีฬาซีเกมส์ ครั้งที่ 31 ณ กรุงฮานอย ประเทศเวียดนาม ระหว่างวันที่ 21 พ.ย.-2 ธ.ค.2564 </p>
<!-- /wp:paragraph -->

<!-- wp:paragraph -->
<p>สำหรับนักกีฬาตัวจริงที่ได้เป็นตัวแทนทีมชาติไทยแล้วนั้น เป็นชาย 4 คน ได้แก่ กษิดิศ สำเร็จ, ฐานทัพ สุขสำราญ, ยุทธนา เจริญผล และ พลภูมิ โควาพิทักษ์เทศ และหญิง 4 คน ได้แก่ พัชรินทร์ ชีพชาญเดช, มนัญชญา สว่างแก้ว, ลัลนา ธาราฤดี และ พิมพ์รดา จัตวาพรวนิช โดยทั้งหมดยังเหลือการแข่งขันรอบสุดท้ายคือรอบจัดอันดับ 1-4 แต่เนื่องจากทุกคนได้ทุ่มเทให้กับการแข่งขันมาอย่างเต็มที่แล้ว ฉะนั้น จึงขอยกเว้นการแข่งขันรอบดังกล่าว เพื่อให้ทุกคนได้พักผ่อน หลังจากเหน็ดเหนื่อยกันมาอย่างต่อเนื่อง</p>
<!-- /wp:paragraph -->

<!-- wp:paragraph -->
<p>นายกสมาคมกีฬาลอนเทนนิสฯ กล่าวต่อว่า สำหรับการแข่งขันรอบจัดอันดับ 5-8 ยังคงมีการแข่งขันต่อไป เนื่องจากสมาคมยังต้องการนักกีฬาตัวจริงอีก 1 โควตา ทั้งชายและหญิง รวม 2 คน ฉะนั้น นักกีฬาที่หล่นไปแข่งรอบจัดอันดับ 5-8 ก็ยังมีลุ้น เพราะผู้ที่ได้อันดับ 5 จะได้สิทธิ์ติดทีมชาติเพิ่ม ส่วนผู้ที่ได้อันดับ 6-8 จะเป็นนักกีฬาสำรอง โดยรอบจัดอันดับ 5-8 จะแข่งขันระหว่างวันที่ 7-9 เม.ย.2564 ที่ศูนย์พัฒนากีฬาเทนนิสแห่งชาติ เมืองทองธานี เริ่มคู่แรกเวลา 10.00 น. และจะมีการถ่ายทอดสดการแข่งขันผ่านทางเพจเฟสบุ๊คของสมาคมกีฬาลอนเทนนิสแห่งประเทศไทยฯ ด้วย </p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคัดเลือกนักเทนนิสทีมชาติไทยชุดใหญ่ รอบแบ่งกลุ่มรอบสาม (8 คน) ของนักเทนนิสชาย ซึ่งจบลงกลางดึกของคืนวันที่ 4 เม.ย. เนื่องจากก่อนหน้านั้นมีฝนตกหนัก จึงต้องหยุดการแข่งขันไปหลายชั่วโมง กระทั่งกลับมาแข่งขันต่อในช่วงเย็น มีดังนี้</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว กลุ่ม เอ นัดสุดท้าย กษิดิศ สำเร็จ ชนะ วิชยา ตรงเจริญชัยกุล 7-6 (9-7), 6-2, ฐานทัพ สุขสำราญ ชนะ คงทรัพย์ คงคา 6-1, 3-6 และ 6-2 จากผลดังกล่าว ทำให้ กษิดิศ มีสถิติชนะ 3 นัดรวด และ ฐานทัพ ที่ชนะ 2 แพ้ 1 ผ่านเข้ารอบในฐานะอันดับ 1 และ 2 ของกลุ่มตามลำดับ ได้เล่นรอบจัดอันดับ 1-4 ส่วน วิชยา ชนะ 1 แพ้ 2 และ คงทรัพย์ แพ้ 3 นัด ไปเล่นรอบจัดอันดับ 5-8 </p>
<!-- /wp:paragraph -->

<!-- wp:paragraph -->
<p>ด้านชายเดี่ยว กลุ่ม บี นัดสุดท้าย ยุทธนา เจริญผล ชนะ กันตินันท์ สูตินันท์โอภาส 6-3, 6-4, กฤติน โกยกุล ชนะ พลภูมิ โควาพิทักษ์เทศ 6-3, 6-7(4) และ 6-3 จากผลการแข่งขัน ทำให้มีสถิติชนะ 2 แพ้ 1 เท่ากัน 3 คนคือ ยุทธนา, พลภูมิ และ กฤติน แต่ ยุทธนา มีเปอร์เซนต์ในการเล่นเซตดีที่สุดคือ 71.43 เปอร์เซนต์ ตามมาด้วย พลภูมิ 62.50 เปอร์เซนต์ ทำให้ทั้งคู่ผ่านไปเล่นรอบจัดอันดับ 1-4 ต่อไป ส่วน กฤติน และ กันตินันท์ ไปเล่นรอบจัดอันดับ 5-8 </p>
<!-- /wp:paragraph -->

<!-- wp:paragraph -->
<p>นายสุชัย กล่าวในช่วงท้ายว่า ขณะนี้สมาคมยังได้จัดการแข่งขันคัดเลือกนักเทนนิสเยาวชนทีมชาติไทย ประจำปี 2564 รุ่นอายุไม่เกิน 12 ปี, 14 ปี และ 16 ปี ภายใต้มาตรการป้องกันโควิด-19 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี โดยเริ่มวันแรกไปเมื่อวันที่ 5 เม.ย. และจะจบลงในวันที่ 10 เม.ย.นี้ มีนักเทนนิสเยาวชนที่ได้สิทธิ์เข้าร่วมการแข่งขันจากจังหวัดต่างๆ เดินทางมาร่วมชิงชัยจำนวนมาก ตนในฐานะนายกสมาคมกีฬาลอนเทนนิสฯ ขอเป็นกำลังใจให้นักเทนนิสเยาวชนทุกคน และขอให้แข่งขันกันอย่างสุดความสามารถให้สมกับที่ได้ทำการฝึกซ้อมกันมา</p>
<!-- /wp:paragraph -->

<!-- wp:image {"id":27102,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/169071148_4060422123980725_9122937500664241585_n-1024x683.jpg" alt="" class="wp-image-27102"/></figure>
<!-- /wp:image -->