<p style="text-align: center;"><strong><span style="font-size: 14pt;">ไทยต้อนฟิลิปปินส์ขาด ประเดิมชัย “จูเนียร์ เดวิสคัพ”</span></strong></p>

การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 16 ปี รายการ "จูเนียร์ เดวิสคัพ บาย บีเอ็นพี พาริบาส์ 2019" รอบคัดเลือกโซนเอเชีย/โอเชียเนีย ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 8 เม.ย. เป็นวันแรก และมีพิธีเปิดการแข่งขัน ดร.ทวีศักดิ์ ศิลกุล อุปนายกสมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นประธาน โดยมี 16 ประเทศร่วมชิงชัยในรายการนี้ ซึ่งจะคัดเอา 4 ทีมสุดท้าย เข้าไปแ<span class="text_exposed_show">ข่งขัน "จูเนียร์ เดวิสคัพ บาย บีเอ็นพี พาริบาส์ ไฟนอลส์ 2019" หรือรอบสุดท้ายของโลก ระหว่างวันที่ 25-30 กันยายน 2562 ที่ประเทศสหรัฐอเมริกา ต่อไป</span>
<div class="text_exposed_show">

ในส่วนการแข่งขันนั้น แบ่งออกเป็น 4 กลุ่มๆ ละ 4 ทีม แข่งขันพบกันหมดในกลุ่มเพื่อคัดเอา 2 ทีมของแต่ละกลุ่ม ผ่านเข้าไปเล่นรอบก่อนรองชนะเลิศแบบน็อคเอาท์ต่อไป สำหรับการแข่งขันวันแรกของทีมนักหวดเยาวชนไทย ทีมวางอันดับ 4 ของรายการ ซึ่งอยู่ในกลุ่ม ซี ร่วมกับ ปากีสถาน ฟิลิปปินส์ และไต้หวัน โดยมี "กัปตันวี" นายวีรภัทร ดอกไม้คลี่ อดีตนักเทนนิสทีมชาติหลายสมัย เป็นกัปตันทีมไทย ประเดิมสนามพบกับ ฟิลิปปินส์

ผลการแข่งขันคู่แรก เดี่ยวมือ 2 "เจเจ" กันตินันท์ สูตินันท์โอภาส ไล่ต้อนเอาชนะ อาเซล ลาฮอน กอนซาก้า ได้อย่างขาดลอย 2-0 เซต 6-0, 6-0 ต่อด้วย เดี่ยวมือ 1 "ต้นไม้" ธนภัทร นิรันดร ก็คว้าชัยได้เช่นกัน หลังเอาชนะ อังกิล เจย์ บาเลาอิง ได้ 2-0 เซต 6-2, 6-2 และปิดท้ายด้วยประเภทคู่ ธนภัทร จับคู่กับ "ฟิวเจอร์" ชิษณุพงศ์ โภคินเศรษฐศิริ ผนึกกำลังเอาชนะ เอ็ดการ์โด้ มานูเอล อังการ่า และ อาเซล ลาฮอน กอนซาก้า ได้ 2-0 เซต 6-2, 6-2 ส่งผลให้ทีมไทยชนะฟิลิปปินส์ 3-0 คู่ ส่วนรอบแบ่งกลุ่มนัดที่ 2 ทีมไทย จะพบ ปากีสถาน ที่นัดแรกแพ้ ไต้หวัน 0-3

ส่วนผลการแข่งขันคู่อื่นๆ มีดังนี้ กลุ่ม เอ ญี่ปุ่น ชนะ คาซัคสถาน 3-0, ซีเรีย ชนะ จีน 2-1 ส่วน กลุ่ม บี ฮ่องกง ชนะ อุซเบกิสถาน 3-0, เกาหลีใต้ ชนะ ศรีลังกา 3-0 และ กลุ่ม ดี นิวซีแลนด์ ชนะ อินเดีย 3-0, ออสเตรเลีย ชนะ อินโดนีเซีย 2-1 คู่

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>