<!-- wp:paragraph {"align":"center","textColor":"vce-bg","style":{"color":{"background":"#2fa300"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#2fa300;font-size:22px"><strong>"พัชรินทร์"ควง"อัญชิสา"คว้าแชมป์คู่<br>แถมทะลุชิงฯหญิงเดี่ยวหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ เมนส์ เซอร์กิต 1" และรายการ "ไอทีเอฟ วีเมนส์ เซอร์กิต 1" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 546,000 บาท รวม 2 รายการอยู่ที่ 1,092,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 10 มิ.ย.2566 ในประเภทคู่ เป็นรอบชิงชนะเลิศ โดย ผู้ช่วยศาสตราจารย์ ดร.มาริสา ภูมิภาค ณ หนองคาย รักษาการแทนผู้อำนวยการศูนย์ส่งเสริมวัฒนธรรมและการกีฬา ม.วลัยลักษณ์ ให้เกียรติเป็นประธานมอบรางวัล
       ประเภทหญิงคู่ รอบชิงชนะเลิศ "อีฟ" พัชรินทร์ ชีพชาญเดช และ "ออมสิน" อัญชิสา ฉันทะ สองนักเทนนิสไทย พบกับ นิโคล คีริน จากอิสราเอล และ ซาร่า นายาร์ จากออสเตรเลีย คู่เต็ง 4 ของรายการ ผลการแข่งขัน ปรากฏว่า พัชรินทร์ กับ อัญชิสา ผนึกกำลังช่วยกันหวดเอาชนะได้สำเร็จ 2-1 เซต 6-4, 4-6 และซูเปอร์ไทเบรก 10-6 คว้าแชมป์หญิงคู่ รับเงินรางวัลร่วมกัน 955 ดอลลาร์สหรัฐ หรือประมาณ 34,762 บาท และคะแนน คนละ 10 แต้ม ส่วนคู่รองแชมป์ รับร่วมกัน 515 ดอลลาร์สหรัฐ หรือประมาณ 18,746 บาท และคะแนน คนละ 6 แต้ม ทั้งนี้ นับเป็นการได้แชมป์หญิงคู่ศึกไอทีเอฟ ครั้งที่ 3 ของพัชรินทร์ และเป็นครั้งแรกของ อัญชิสา
       นอกจากนี้ พัชรินทร์ ยังทำผลงานได้ดีในประเภทหญิงเดี่ยว โดยในรอบรองชนะเลิศ พัชรินทร์ ซึ่งเป็นมือวาง 4 ของรายการ และมือ 645 ของโลก ตัดเชือกเอาชนะ อัญชิสา ฉันทะ มือวาง 2 และมือ 546 ของโลก พาร์ทเนอร์หญิงคู่ของตัวเอง ได้ 2 เซตรวด 6-3, 6-1 ส่งผลให้ พัชรินทร์ ผ่านเข้าชิงชนะเลิศกับ ดาชา อิวาโนว่า จากสหรัฐฯ มือวาง 8 และมือ 726 ของโลก ที่ชนะ อารูซาน เซแกนดิโคว่า จากคาซัคสถาน มือ 1162 ของโลก 2-0 เซต 6-0, 6-2 ขณะที่ อัญชิสา แม้ตกรอบแต่ยังได้รับเงินรางวัลปลอบใจ 734 ดอลลาร์สหรัฐ หรือประมาณ 26,717 บาท และคะแนน 4 แต้ม
       ขณะที่ประเภทชายเดี่ยว รอบรองชนะเลิศ "แม็กซิ" แม็กซิมัส ภราพล โจนส์ นักเทนนิสจากไทย ลูกครึ่งไทย-ออสเตรเลีย อายุ 18 ปี มือ 1060 ของโลก สุดต้านฝีมือของ เอส ดี ปราชญ์วาล เดฟ นักหวดชาวอินเดีย อายุ 27 ปี มือวาง 7 และมือ 725 ของโลก ทำให้ปราชัย 0-2 เซต 6-7 ไทเบรก 2-7 และ 3-6 หยุดผลงานไว้ที่รอบรองชนะเลิศ ได้รับเงินรางวัลปลอบใจ 753 ดอลลาร์สหรัฐฯ หรือประมาณ 27,400 บาท และคะแนน 4 แต้ม ในขณะที่หนุ่มอินเดียเข้าไปชิงชนะเลิศกับ ชินจิ ฮาซาวะ จากญี่ปุ่น มือ 516 ของโลก ที่ชนะ เบลก เอลลิส จากออสเตรเลีย มือ 494 ของโลก 2-0 เซต 6-4, 6-2
       ประเภทชายคู่ รอบชิงชนะเลิศ ชินจิ ฮาซาวะ กับ เรียวทาโร่ ทากูจิ จากญี่ปุ่น ช่วยกันหวดเอาชนะ "คู่เต็ง 1" เบลก เบย์ลดอน กับ เบลก เอลลิส จากออสเตรเลีย ได้ 2-0 เซต 6-4, 7-5 คว้าแชมป์ชายคู่ พร้อมรับเงินรางวัลร่วมกัน 930 ดอลลาร์สหรัฐ หรือประมาณ 33,852 บาท และคะแนน คนละ 15 แต้ม ส่วนคู่รองแชมป์ รับร่วมกัน 540 ดอลลาร์สหรัฐ หรือประมาณ 19,656 บาท และคะแนน คนละ 8 แต้ม</code></pre>
<!-- /wp:code -->

<!-- wp:image {"id":37616,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/A591893E-7E43-4703-A389-B75679F7E2F1-1024x683.jpeg" alt="" class="wp-image-37616"/></figure>
<!-- /wp:image -->