<!-- wp:paragraph {"align":"center","style":{"typography":{"fontSize":20},"color":{"background":"#e7d1e2"}}} -->
<p class="has-text-align-center has-background" style="background-color:#e7d1e2;font-size:20px"><strong>"ปรัชญา-พัชรินทร์"ทะยานชิงเหรียญทองชนแชมป์เอเชี่ยนเกมส์ในศึกคู่ผสมซีเกมส์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬาซีเกมส์ ครั้งที่ 31 ที่สนามฮานากา บั๊ก นิงห์ ณ เมืองบั๊ก นิงห์ สาธารณรัฐสังคมนิยมเวียดนาม เมื่อวันที่ 19 พ.ค. 2565 ในประเภทคู่ผสม รอบรองชนะเลิศ "ณัฐ" ปรัชญา อิสโร และ "อีฟ" พัชรินทร์ ชีพชาญเดช สองนักเทนนิสไทย เป็นคู่มือวาง 3 ของรายการ พบ ทรีต ฮิวอี้ และ อเล็กซานดร้า เอล่า จากฟิลิปปินส์ ปรากฏว่า คู่นักหวดไทยพลาดท่าปราชัยไปก่อนในเซตแรก 3-6 ก่อนจะตั้งหลักสู้ใหม่และทำได้สำเร็จ ทั้งในเซตต่อมาและการดวลซูเปอร์ไทเบรก สรุป ปรัชญา และ พัชรินทร์ เฉือนชนะคู่ฟิลิปปินส์ 2-1 เซต 3-6, 6-3 และซูเปอร์ไทเบรก 10-4 ทะยานสู่รอบชิงชนะเลิศ ลุ้นเหรียญทองได้สำเร็จ</p>
<!-- /wp:paragraph -->

<!-- wp:paragraph -->
<p>ส่วนอีกคู่ "บูม" กษิดิศ สำเร็จ และ "ลักส์" ลักษิกา คำขำ เป็นคู่มือวาง 4 พบ คริสโตเฟอร์ รุงกัท และ อัลดิลา ซูตเจียดี้ จากอินโดนีเซีย คู่เหรียญทองคู่ผสม กีฬาเอเชี่ยนเกมส์ ครั้งที่ 18 ที่อินโดนีเซีย ปี 2018 โดยครั้งนั้น ลักษิกา และ สนฉัตร รติวัฒน์ พ่ายให้แก่คู่นี้ 4-6, 7-5 และซูเปอร์ไทเบรก 7-10 ในรอบชิงชนะเลิศ มาถึงแมทช์นี้ คู่ไทยพยายามสู้เต็มที่ แต่สุดต้านความเข้าขาของคู่อินโดนีเซีย ส่งให้ ลักษิกา และ กษิดิศ แพ้ไป 1-2 เซต 7-6(5), 1-6 และซูเปอร์ไทเบรก 4-10 พลาดโอกาสเข้าชิงชนะเลิศไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>ในรอบชิงชนะเลิศ ประเภทคู่ผสมนั้น จะเป็นการพบกันระหว่าง ปรัชญา อิสโร และ พัชรินทร์ ชีพชาญเดช กับ คริสโตเฟอร์ รุงกัท และ อัลดิลา ซูตเจียดี้ ของอินโดนีเซีย ซึ่งคู่นี้เป็นแชมป์คู่ผสมซีเกมส์ครั้งล่าสุดด้วย หญิงคู่ รอบก่อนรองชนะเลิศ "อีฟ" พัชรินทร์ ชีพชาญเดช และ "ออมสิน" อัญชิสา ฉันทะ คู่มือวาง 2 ช่วยกันหวดเอาชนะ ซิลล่า โฟดอร์ และ สวันน่า ลี่ เหวียน ของเจ้าภาพ 2-0 เซต 7-5, 6-1 พัชรินทร์และอัญชิสา จะตัดเชือกกับ จาไวริอาห์ บินตี นูร์ดิน และ ชาริอาห์ เอลีเซีย บินตี วาน ราห์มัน คู่มือวาง 4 ของรายการ จากมาเลเซีย ต่อไป</p>
<!-- /wp:paragraph -->

<!-- wp:paragraph -->
<p>"แพทตี้" พิมพ์รดา จัตวาพรวนิช และ "รวงข้าว" ลัลนา ธาราฤดี คู่มือวาง 3 ผนึกกำลังเอาชนะ เดา มินห์ ตรัง และ ตรุ๊ค ตรัน ธุย ธานห์ ของเวียดนาม 2-0 เซต 6-2, 6-3 ส่งให้ พิมพ์รดาและลัลนา เข้าไปตัดเชือกกับ เบียทริซ กุมุลยา และ เจสซี่ พริสก้า รอมไพรส์ คู่เต็ง 1 ชาวอินโดนีเซีย นอกจากนี้ สาวไทยทั้ง 2 คู่ ยังได้เหรียญทองแดงแล้วเป็นอย่างน้อย จากการผ่านเข้ารอบรองชนะเลิศดังกล่าว ชายเดี่ยว รอบก่อนรองชนะเลิศ ที่คอร์ต 1 "สอง" ยุทธนา เจริญผล นักหวดหนุ่มไทย มือวาง 4 ของรายการ ไล่ต้อนเอาชนะ มูฮัมหมัด ริฟกี ฟิเตรียดี้ จากอินโดนีเซีย 2-0 เซต 6-1, 6-2 ยุทธนา จะได้เหรียญทองแดงแน่นอนแล้ว จากการผ่านเข้ารอบรองชนะเลิศ ที่จะพบกับ ลี นัม ฮวง เต็งหนึ่งของรายการจากเวียดนาม</p>
<!-- /wp:paragraph -->

<!-- wp:paragraph -->
<p>ในขณะที่ "บูม" กษิดิศ สำเร็จ นักเทนนิสหนุ่มไทย มือวาง 2 ของรายการ แข่งขันที่เซ็นเตอร์คอร์ต ท่ามกลางกองเชียร์เจ้าถิ่น พบกับ ตรินห์ ลิน เกียง ของเจ้าภาพ ปรากฏว่า กษิดิศ ปราชัยไปอย่างน่าเสียดาย 1-2 เซต 3-6, 7-5 และ 3-6 หยุดเส้นทางไว้ที่รอบก่อนรองชนะเลิศ ชายคู่ รอบก่อนรองชนะเลิศ "ณัฐ" ปรัชญา อิสโร และ "แซค" ฐานทัพ สุขสำราญม แพ้ เล กว๊อค คานห์ และ เหวียน วาน เฟรือง จากเวียดนาม 1-2 เซต 3-6, 6-1 และซูเปอร์ไทเบรก 7-10, "สอง" ยุทธนา เจริญผล และ "จูเนียร์" วิชยา ตรงเจริญชัยกุล แพ้ ตรินห์ ลิน เกียง และ ฟาม มินห์ ตวน จากเวียดนาม 0-2 เซต 3-6, 1-6</p>
<!-- /wp:paragraph -->

<!-- wp:image {"id":32092,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/283016140_5331273126895612_6188948376446511093_n-1024x683.jpg" alt="" class="wp-image-32092"/></figure>
<!-- /wp:image -->