<!-- wp:paragraph {"align":"center","style":{"typography":{"fontSize":20},"color":{"background":"#d5b5ec"}}} -->
<p class="has-text-align-center has-background" style="background-color:#d5b5ec;font-size:20px"><strong>"กษิดิศ" งัดฟอร์มแกร่งชนะญี่ปุ่น2-1เซตคว้าตั๋วลุยหวดออสเตรเลียน โอเพ่นปีหน้า</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสรายการชิงไวล์การ์ดเข้าร่วมแข่งแกรนด์สแลมรายการแรกของปี "ออสเตรเลียน โอเพ่น 2025" รายการ "2025 เอโอ เอเชีย-แปซิฟิก ไวลด์การ์ด เพลย์ออฟ" ที่เมืองเฉิงตู มณฑลเสฉวน ประเทศจีน วันที่ 30 พ.ย.67 ประเภทชายเดี่ยว รอบชิงชนะเลิศ เป็นการดสลแร็คเกตกันระหว่าง "บูม" กษิดิศ สำเร็จ นักเทนนิสไทย วัย 23 ปี มืออันดับ 413 ของโลก มือวาง 4 ของรายการ กับ ริโอะ โนกูชิ นักเทนนิสญี่ปุ่น มือวาง 2 ของรายการ มืออันดับ 302 ของโลก โดยเซตแรก กษิดิศ สามารถเบรกเกมเสิร์ฟเก็บชัยชนะได้ก่อน 6-4 แต่เซตสองนักหวดไทยมาพลาดถูกเบรกเกมเสิร์ฟในช่วงปลายเซตทำให้แพ้ 4-6 ต้องมาออกแรงหวดในเซตสาม</p>
<!-- /wp:paragraph -->

<!-- wp:paragraph -->
<p>สำหรับเซตสาม กษิดิศ ออกตัวได้ดีสามารถเบรกเกมเสิร์ฟคู่แข่งได้เร็วตั้งแต่เกมที่ 2 ก่อนนำ 3-0 เกมถัดมาหนุ่มญี่ปุ่นกลับมาตั้งหลักใหม่ใช้ลูกเสิร์ฟที่ดีเปิดนำทำแต้มได้ตลอดจนรักษาเกมนี้ได้ไล่ตาม 1-3 แต่ในเกมเสิร์ฟของ ริโอะ ในเกม 6 กลับถูก กษิดิศ ดักสวนลูกเสิร์ฟได้ดี และใช้การยิงสโตรกที่หนักอัดเข้าใส่จนได้เบรกพ้อยท์ จากนั้น กษิดิศ มาได้ลูกยิงโฟร์แฮนด์พลิกเนตเป็นแต้มปิดเกมนี้ พร้อมกับขึ้นแท่นนำ 5-1 เกมต่อมา กษิดิศ ออกมางัดลูกเสิร์ฟที่เฉียบขาดออกมาเก็บชัยชนะได้อย่างเยี่ยมยอด 6-1 ส่งผลให้แมทช์นี้ กษิดิศ นักเทนนิสมือ 1 ของไทยสามารถเอาชนะคู่แข่งจากญี่ปุ่นได้สำเร็จ 2-1 เซต ด้วยสกอร์ 6-4, 4-6 และ 6-1 ใช้เวลารวมทั้งสิ้น 1 ชั่วโมง 48 นาที สถิติการเล่นของ กษิดิศ ในแมทช์นี้ เสิร์ฟเอซ 7 ครั้ง, เสิร์ฟดับเบิิ้ลฟลอท์ 2 ครั้ง, เปอร์เซต์เสิร์ฟแรก 57 เปอร์เซต์, มีโอกาสเบรกเกมเสิร์ฟ 10 ครั้งแต่ทำได้ 4 ครั้ง</p>
<!-- /wp:paragraph -->

<!-- wp:paragraph -->
<p>กษิดิศ คว้าแชมป์รายการนี้มาครองพร้อมกับคว้าไวลด์การ์ดเข้าไปเล่นเมนดรอว์แกรนด์สแลม "ออสเตรเลียน โอเพ่น 2025" ในเดือนมกราคมปีหน้าทันที โดยจะเป็นการลงแข่งรายการแกรนด์สแลมครั้งแรกของ กษิดิศ อีกด้วย หลังการแข่งขัน กษิดิศ กล่าวว่า นี่คือเป้าหมายอย่างหนึ่งในชีวิตที่อยากไปแข่งขันแกรนด์สแลม ซึ่งนี่คือฝันเป็นจริงของตนเอง ที่จะได้ลงแข่งแกรนด์สแลม ออสเตรเลียน โอเพ่น ซึ่งเป็นการสัมผัสแกรนด์สแลมครั้งแรกในชีวิตของตนด้วย และตนก็หวังที่จะทำผลงานได้ดีในแกรนด์สแลมรายการนี้เช่นกัน</p>
<!-- /wp:paragraph -->

<!-- wp:paragraph -->
<p>สรุปการแข่งขันรายการนี้ มี 2 นักเทนนิสไทยทำผลงานคว้าแชมป์ได้สำเร็จ นอกจาก กษิดิศ ที่ได้แชมป์ชายเดี่ยวแล้ว ในประเภทหญิงคู่ เพียงธาร ผลิพืช ก็สามารถคว้าแชมป์หญิงคู่ และคว้าไวลด์การ์ดไปแข่งแกรนด์สแลม ออสเตรเลียน โอเพ่น ได้ด้วย</p>
<!-- /wp:paragraph -->

<!-- wp:image {"id":46874,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/468707267_997598892403093_6559757776088993723_n-768x1024.jpg" alt="" class="wp-image-46874"/></figure>
<!-- /wp:image -->