<p style="text-align: center;"><strong><span style="font-size: 14pt;">สาวตุรกีคว้าแชมป์เทนนิส "เอส เอ ที" – อินเดียได้ที่ 1 ฝ่ายชาย </span></strong></p>

การแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 2 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 2 มิ.ย. เป็นวันสุดท้าย นายธานี แสนยาอุโฆษ กรรมการอำนวยการสมาคม และประธานฝ่ายพัฒนาเยาวชน สมาคมกีฬาเทนนิสฯ ให้เกียรติมอบรางวัลแก่นักกีฬา ซึ่งผลหญิงเดี่ยว รอบชิงชนะเลิศ อ<span class="text_exposed_show">ิเพ็ก ซอยลู นักหวดสาวตุรกี วัย 23 ปี มือ 503 ของโลก คว้าชัยสำเร็จ หลังเอาชนะ ยู่ หยวน นักหวดจีน วัย 20 ปี มือ 314 ของโลก 2-0 เซต 7-6(1) และ 6-1 ใช้เวลาแข่งขัน 1 ชั่วโมง 23 นาที คว้าแชมป์หญิงเดี่ยว รับเงินรางวัล จำนวน 3,935 ดอลลาร์สหรัฐ หรือประมาณ 125,920 บาท พร้อมคะแนนสะสม 50 คะแนน ส่วนรองแชมป์ รับเงินรางวัล 2,107 ดอลลาร์สหรัฐ หรือประมาณ 67,424 บาท พร้อมคะแนนสะสม 30 คะแนน</span>
<div class="text_exposed_show">

ด้านการแข่งขันเทนนิสอาชีพชาย สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 2" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี วันเดียวกัน ชายเดี่ยว รอบชิงชนะเลิศ สิดหาร์ ราวัต มือวาง 3 จากอินเดีย วัย 26 ปี มือ 510 ของโลก หวดชนะ ริโอะ โนกุจิ มือวาง 5 จากญี่ปุ่น วัย 20 ปี มือ 566 ของโลก ได้ 2-0 เซต 7-5, 6-0 ใช้เวลาแข่งขัน 1 ชั่วโมง 29 นาที คว้าแชมป์ชายเดี่ยว รับเงินรางวัล 3,600 ดอลลาร์สหรัฐ หรือประมาณ 115,200 บาท พร้อมคะแนนสะสมอันดับโลก 3 คะแนน ส่วนรองแชมป์ รับ 2,120 ดอลลาร์สหรัฐ หรือประมาณ 67,840 บาท พร้อมคะแนนสะสม 1 คะแนน

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>