<!-- wp:paragraph {"align":"center","style":{"typography":{"fontSize":20},"color":{"background":"#dee7f9"}}} -->
<p class="has-text-align-center has-background" style="background-color:#dee7f9;font-size:20px"><strong>"ลีเดียร์" ลิ่วชิงฯคู่-เดี่ยวตัดเชือกศึกเจ4ที่มาเลเซีย</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย สัปดาห์ที่สอง ลีเดียร์ พอดโกริชานี่ เยาวชนไทยวัย 14 ปี ลูกครึ่งไทย-รัสเซีย มืออันดับ 855 เยาวชนโลก มือวาง 15 ของรายการ ยังเดินหน้าเก็บชัยชนะได้อย่างเยี่ยมยอด ล่าสุดเมื่อวันที่ 27 พ.ค.65 สามารถเอาชนะ เอลิน่าไมเคิล นักหวดวัย 15ปีจากฝรั่งเศส มืออันดับ 975 เยาวชนโลกได้อย่างง่ายดาย 2 เซตรวด ด้วยสกอร์ 6-2 และ 6-2 ผ่านเข้ารอบรองชนะเลิศทันที<br>นอกจากนี้ ลีเดียร์ ยังทะยานเข้ารอบชิงชนะเลิศ ประเภทหญิงคู่ได้สำเร็จ หลังจับคู่กับ กมลวรรณ ยอดเพ็ชร ช่วยกันล้มคู่มือวาง 1 ของรายการ ตง เทียน หยู กับ อันจา เนยาร์ จากออสเตรเลีย 2 เซตรวด ด้วยสกอร์ 7-5 และ 6-3<br>ด้านผลแข่งขันประเภทหญิงเดี่ยว ของ กมลวรรณ เยาวชนวัย 14 ปีของไทย มือวาง 7 ของรายการ มือ 495 เยาวชนโลก รอบก่อนรองชนะเลิศ พลาดท่าถูก คิมิโกะ คูเปอร์ นักหวดออสเตรเลีย มือ 1127 เยาวชนโลก เฉือนชนะ 2-1 เซต ด้วยสกอร์ 6-2, 2-6 และ 7-5<br>ขณะที่ประเภทเยาวชนชายเดี่ยว รอบก่อนรองชนะเลิศ รชตะ ธรรมเจริญสถิต เยาวชนไทยวัย 17 ปี มือวาง 9 ของรายการ มือ 531 เยาวชนโลก ไม่สามารถต้านมือวาง 1 มิตซูกิ เว่ย คัง หลง แชมป์สัปดาห์ที่แล้ว มืออันดับ 186 เยาวชนโลกจากมาเลเซียได้พ่ายไป 0-2 เซตด้วยสกอร์ 1-6 และ 3-6 มีอันต้องตกรอบไปอย่างน่าเสียดาย เช่นเดียวกับ ปูนทอง โกมลพิสุทธิ์ มือวาง 2 ของรายการ มือ 357 เยาวชนโลก ที่ดวลแร็กเกตพ่าย หง เคอ หัว นักหวดไต้หวัน 1-2 เซต ด้วยสกอร์ 6-3, 3-6 และ 1-6<br>ส่วนผลแข่งขันประเภทชายคู่ รอบรองชนะเลิศ รชตะ ธรรมเจริญสถิต คู่กับ มิตซูกิ เว่ย คัง หลง จากมาเลเซีย คู่มือวาง 2 ของรายการ พ่าย ยู มาเอดะ กับ ซาโตรุ นากาจิมะ คู่มือวาง 5 ของรายการจากญี่ปุ่น 4-6 และ 2-6</p>
<!-- /wp:paragraph -->

<!-- wp:image {"id":32218,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/C246FE8C-1683-4927-ADAA-DB4EA989F655-576x1024.jpeg" alt="" class="wp-image-32218"/></figure>
<!-- /wp:image -->