<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2200a3"}}} -->
<p class="has-text-align-center has-vce-bg-color has-text-color has-background" style="background-color:#2200a3;font-size:22px"><strong>ยอดเยี่ยม! "จิรัฏฐ์-กมลวรรณ" ชนะนัดชิง<br>ผงาดครองแชมป์เทนนิส ธอส. ประเทศไทย</strong></p>
<!-- /wp:paragraph -->

<!-- wp:code -->
<pre class="wp-block-code"><code>  สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ ธนาคารอาคารสงเคราะห์ จัดการแข่งขัน ธอส. เทนนิสเพื่อความชนะเลิศแห่งประเทศไทย ครั้งที่ 85 ประจำปี 2568 ชิงเงินรางวัลรวม 1,000,000 บาท ที่ศูนย์พัฒนากีฬาเทนนิสแห่งชาติ เมืองทองธานี  เมื่อวันที่ 27 ก.ย. เป็นวันสุดท้าย โดยนายคชาชาญ มงคลเจริญ กรรมการอำนวยการสมาคมกีฬาลอนเทนนิสฯ เป็นประธานในพิธีมอบรางวัล
  ประเภทหญิงเดี่ยว รุ่นทั่วไป รอบชิงชนะเลิศ "บัว" กมลวรรณ ยอดเพ็ชร นักหวดดาวรุ่งวัย 18 ปี มือวางอันดับ 2 จากพระนครศรีอยุธยา ดวลแร็กเกตกับ "แอ๊ตต้า" พิมพ์มาดา ทองคำ นักหวดชาวปักษ์ใต้ วัย 19 ปี มือวางอันดับ 3 จากสุราษฎร์ธานี ได้อย่างสนุก ตั้งแต่เซตแรก ซึ่งลงเอยด้วยไทเบรกและเป็น พิมพ์มาดา ที่คว้าชัยได้อย่างฉิวเฉียด 7-6 ไทเบรก 8-6 ขึ้นนำ 1-0 เซต
  เซตสอง กมลวรรณ รวบรวมสมาธิกลับมาอยู่ในเกม และเล่นให้ได้ตามมาตรฐานของตัวเอง จนกระทั่งชนะด้วยสกอร์ 6-2 จึงเสมอกัน 1-1 เซต ต้องชี้ชะตาด้วยเซตสาม ซึ่งเกมเป็นไปอย่างสูสี และในขณะที่ กมลวรรณ นำอยู่ 5-4 พิมพ์มาดา ออกมาเสิร์ฟและเล่นพลาด ทำให้ถูกเบรก ส่งให้ กมลวรรณ ขึ้นแท่นในฐานะผู้ชนะ 2-1 เซต 6-7 ไทเบรก 6-8, 6-2 และ 6-4
  กมลวรรณ ได้ครองแชมป์ประเทศไทย ในประเภทหญิงเดี่ยว รุ่นทั่วไป ซึ่งเป็นสมัยแรก พร้อมรับเงินรางวัล 70,000 บาท โดยนับเป็นแชมป์ประเภทที่ 2 ของกมลวรรณในการแข่งขันครั้งนี้ หลังจากได้แชมป์ประเภทหญิงคู่ไปครองแล้ว ส่วน พิมพ์มาดา ได้รองแชมป์ ได้เงินรางวัล 36,000 บาท
  ทางด้านประเภทชายเดี่ยว รุ่นทั่วไป รอบชิงชนะเลิศ จิรัฏฐ์ นวสิริสมบูรณ์ อดีตทีมชาติไทย ชาวกรุงเทพฯ มือวางอันดับ 2 ของรายการ โชว์ความแข็งแกร่ง เอาชนะ เจมส์ วันแฮร์เซเลอ หนุ่มลูกครึ่งไทย-เบลเยียม มือวางอันดับ 5 จากภูเก็ต ได้ 2 เซตรวด 6-2 และ 6-3
  จิรัฏฐ์ ผงาดคว้าแชมป์ประเทศไทย ในประเภทชายเดี่ยว รุ่นทั่วไป พร้อมรับเงินรางวัลถึง 100,000 บาท ขณะที่ เจมส์ ในฐานะรองชนะเลิศ ได้เงินรางวัล 50,000 บาท ทั้งนี้ นับเป็นการได้แชมป์ประเทศไทย สมัยที่ 2 ของจิรัฏฐ์ ซึ่งได้แชมป์ครั้งแรก ในการแข่งขัน ครั้งที่ 81 ประจำปี 2564</code></pre>
<!-- /wp:code -->

<!-- wp:image {"id":52226,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/09/IMG_5033-1024x683.jpeg" alt="" class="wp-image-52226"/></figure>
<!-- /wp:image -->