<p style="text-align: center;"><strong><span style="font-size: 14pt;">แฝดเข้าชิงเทนนิสชาย-สาวไทยสุดต้านหวด"เอส เอ ที"</span></strong></p>

การแข่งขันเทนนิสอาชีพชาย สะสมอันดับนักเทนนิสโลก รายการ "ไอทีเอฟ เมนส์ เซอร์กิต 2" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 31 พ.ค. ประเภทชายคู่ รอบรองชนะเลิศ “ต้น” สนฉัตร และ “ต้อง” สรรค์ชัย รติวัฒน์ นักหวดคู่แฝดชาวไทย คู่มือวาง 1 ของรายการ โชว์ฟอร์มการเล่นที่เข้าขา ใช้เวลาเพียง 46 นาที เอาชนะคู่มือวาง 3 ฟรานซิส เคซีย์ อัลแคนทาร่า จากฟิลิปปินส์ และ ซอง มิ<span class="text_exposed_show">น-คยู จากเกาหลีใต้ 2-0 เซต 6-0, 6-2 ทำให้คู่แฝดเข้าไปชิงชนะเลิศกับ แอนตัน เชคอฟ จากรัสเซีย และ คูโมยัน ซุลตานอฟ จากอุซเบกิสถาน คู่มือวาง 4 ที่ตัดเชือกชนะ บอริส บูตูลิย่า จากเซอร์เบีย และ วิลเลียม กริฟฟิธ จากสหรัฐฯ 2-0 เซต 6-2, 6-2 โดยนับเป็นการเข้าชิงฯ สัปดาห์ที่ 2 ติดต่อกัน สำหรับรอบชิงชนะเลิศ ประเภทชายคู่นั้น แข่งขันวันที่ 1 มิ.ย. เวลาประมาณ 13.00 น. เป็นต้นไป</span>
<div class="text_exposed_show">

ส่วนชายเดี่ยว รอบก่อนรองชนะเลิศ นักหวดหนุ่มหนึ่งเดียวของไทยที่เหลืออยู่ในประเภทนี้ คงทรัพย์ คงคา แพ้ให้แก่ อเล็กซานเดอร์ เคอร์โนคราก (ออสเตรเลีย) 0-6, 2-6

ด้านการแข่งขันเทนนิสอาชีพหญิง สะสมอันดับนักเทนนิสโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 2 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 8 แสนบาท ที่ศูนย์พัฒนากีฬาเทนนิสแห่งชาติ เมืองทองธานี วันเดียวกัน มีผลของนักเทนนิสหญิงไทย ดังนี้ หญิงคู่ รอบรองชนะเลิศ แทมมารีน ธนสุกาญจน์ /มนัญชญา สว่างแก้ว ปราชัยคู่มือวาง 2 วิคตอเรีย โรดริเกซ (เม็กซิโก) /ซาบีน่า ชาริโปว่า (อุซเบกิสถาน) 6-7(3-7), 1-6, เพียงธาร ผลิพืช /อากิโกะ โอมาเอะ (ญี่ปุ่น) แพ้ ลอร์เรน เอ็ม. กิเยร์โม /เมแกน มาเนสซ่า (สหรัฐฯ) 6-7(3-7), 6-3 และ 4-10

หญิงเดี่ยว รอบก่อนรองชนะเลิศ ชมภู่ทิพย์ จันดาเขต แพ้ ซาบีน่า ชาริโปว่า (มือวาง 1-อุซเบกิสถาน) 0-2 เซต 1-6, 3-6, อัญชิสา ฉันทะ แพ้ คามิลล่า ราคิโมว่า (รัสเซีย) 0-2 เซต 6-7(5-7), 1-6

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>