<p style="text-align: center;"><strong><span style="font-size: 14pt;">ทีมหญิงไทยวางเป้าเข้ารอบสุดท้าย“จูเนียร์เฟดคัพ”</span></strong></p>

ความเคลื่อนไหวทีมนักหวดเยาวชนหญิงทีมชาติไทย รุ่นอายุไม่เกิน 16 ปี ได้แก่ “แพ็ตตี้” พิมพ์รดา จัตวาพรวนิช, “รวงข้าว” ลัลนา ธาราฤดี และ “เบลล์” ธมนพรรณ จงเลิศตระกูล โดยมี “เอ็กซ์” นายพชรพล คำสมาน อดีตนักเทนนิสทีมชาติไทย เป็นกัปตันทีม ได้ทำการฝึกซ้อมอย่างต่อเนื่อง เพื่อเตรียมความพร้อมก่อนเข้าร่วมการแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 16 ปี รายการ "จูเนียร์ เฟดคัพ บาย บีเอ็นพี พาริบาส์ 2019" รอบคัดเลือกรอบส<span class="text_exposed_show">ุดท้ายของโซนเอเชีย/โอเชียเนีย ซึ่งมี 16 ประเทศร่วมชิงชัย ที่ศูนย์พัฒนากีฬาเทนนิสแห่งชาติ เมืองทองธานี ระหว่างวันที่ 15-20 เม.ย.2562</span>
<div class="text_exposed_show">

นายพชรพล คำสมาน กัปตันทีมจูเนียร์เฟดคัพไทย เปิดเผยว่า นักเทนนิสเยาวชนหญิงทีมชาติไทยชุดนี้ได้เก็บตัวฝึกซ้อมร่วมกันตั้งแต่วันที่ 18 มี.ค.ที่ผ่านมา และยังได้ออกเดินทางไปแข่งขันรายการของสหพันธ์เทนนิสนานาชาติ (ไอทีเอฟ) อีกด้วย ทำให้ตอนนี้มีความพร้อมแล้ว สำหรับเป้าหมายนั้น อันดับแรกจะพยายามผ่านเข้าสู่รอบ 8 ทีมสุดท้ายหรือรอบก่อนรองชนะเลิศให้ได้ จากนั้นจะพยายามผ่านเข้าสู่รอบ 4 ทีมสุดท้าย หรือรอบรองชนะเลิศให้ได้ ซึ่งจะทำให้คว้าสิทธิ์ไปแข่งขัน "จูเนียร์ เฟดคัพ บาย บีเอ็นพี พาริบาส์ ไฟนอลส์ 2019" หรือรอบสุดท้ายของโลก ระหว่างวันที่ 25-30 กันยายน 2562 ที่ประเทศสหรัฐอเมริกา ต่อไป

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>