<!-- wp:paragraph {"align":"center","style":{"typography":{"fontSize":20},"color":{"background":"#97d2eb"}}} -->
<p class="has-text-align-center has-background" style="background-color:#97d2eb;font-size:20px"><strong>"บิ๊กสุชัย"ชื่นชมทีมหวด"ยู-12"ได้อันดับ 3 เอเชีย </strong></p>
<!-- /wp:paragraph -->

<!-- wp:paragraph -->
<p>วันที่ 16 ธันวาคม 2564 "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ พร้อมด้วย พลโท อุชุกร สาครนาวิน อุปนายกสมาคมฯ, นายวิเชษฐ์ ทีปกากร อุปนายกสมาคมฯ และ นายคชาชาญ มงคลเจริญ กรรมการอำนวยการสมาคมฯ ให้การต้อนรับคณะนักกีฬาเทนนิสเยาวชนทีมชาติไทย รุ่นอายุไม่เกิน 12 ปี พร้อมด้วยเจ้าหน้าที่ผู้ฝึกสอน ณ ศูนย์พัฒนากีฬาเทนนิสแห่งชาติ สมาคมกีฬาลอนเทนนิสฯ เมืองทองธานี จ.นนทบุรี </p>
<!-- /wp:paragraph -->

<!-- wp:paragraph -->
<p>"โค้ชจิม" นายสหทัศน์ ศุภกิจ ผู้ฝึกสอนทีมหญิง เป็นตัวแทนรายงานผลการแข่งขัน จากการนำนักกีฬาเข้าร่วมการแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2021" ณ กรุงนูร์-ซุลตัน ประเทศคาซัคสถาน ระหว่างวันที่ 22-26 พ.ย. ที่ผ่านมา โดยทีมหญิงไทยได้อันดับ 3 ของเอเชีย ส่วนทีมชายได้อันดับ 5 ของเอเชีย </p>
<!-- /wp:paragraph -->

<!-- wp:paragraph -->
<p>ในโอกาสนี้ นายสุชัย ได้กล่าวชื่นชมนักเทนนิสเยาวชนทีมชาติไทย รุ่นอายุไม่เกิน 12 ปี ที่สามารถทำผลงานได้ดี นำชื่อเสียงมาสู่ประเทศไทย และขอให้ใช้ประสบการณ์จากการแข่งขันครั้งนี้ นำไปพัฒนาฝีมือต่อไปด้วย </p>
<!-- /wp:paragraph -->

<!-- wp:paragraph -->
<p>สำหรับนักกีฬาเทนนิสเยาวชนทีมชาติไทย รุ่นอายุไม่เกิน 12 ปี ที่เดินทางไปแข่งขันครั้งนี้ ประกอบด้วย ทีมชาย "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์ และ "แพทริค" แพทริค แค็นดอลล์ ไฮเอิลบรอน (ลูกครึ่งไทย-อเมริกัน) ด้านทีมหญิง "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์ โดยมี นายนิติ วังปรีชา หรือ "โค้ชก้อง" เป็นกัปตันทีมชาย, นายสหทัศน์ ศุภกิจ หรือ "โค้ชจิม" เป็นกัปตันทีมหญิง และนายภูสิต เส็งสาย นักวิทยาศาสตร์การกีฬา</p>
<!-- /wp:paragraph -->

<!-- wp:image {"id":30394,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/267433408_4843315002358096_8960623666957646874_n.jpg" alt="" class="wp-image-30394"/></figure>
<!-- /wp:image -->