<p style="text-align: center;"><strong><span style="font-size: 14pt;">หวดยู-12ไทยสุดยอดคว้าตั๋วลุยชิงแชมป์เอเชียได้สำเร็จ</span></strong></p>
ทีมนักเทนนิสเยาวชนหญิงไทย รุ่นอายุไม่เกิน 12 ปีรวมพลังกันโชว์ฟอร์มสุดยอดกอดคอคว้าชัยนัดสุดท้ายรอบพบกันหมด คว้าแชมป์ศึกเทนนิสเยาวชน ประเภททีม รายการ "เซาท์ อีสต์ เอเชีย รีเจียนัล ควอลิฟายอิ้ง อีเวนท์ : ไอทีเอฟ เอเชีย อันเดอร์ ทเวลฟ์ ทีม คอมเพทติชั่น 2019" รอบคัดเลือกโซนเอเชียตะวันออกเฉียงใต้ ที่ประเทศฟิลิปปินส์ เมื่อวันที่ 31 พฤษภาคม พร้อมตีตั๋วลุยศึกชิงแชมป์เอเชียที่คาซัคสถานในเดือนกันยายนนี้ทันที ขณะที่ทีมชายแม้จะได้<span class="text_exposed_show">รองแชมป์แต่ก็ได้ลุยศึกที่คาซัคสถานเช่นกัน
สำหรับรอบพบกันหมดนัดสุดท้าย ทีมหญิง ไทย พบ มาเลเซีย ปรากฎว่า ทีมไทย เป็นฝ่ายชนะ 2-1 คู่ โดย เดี่ยวมือ 1 กมลวรรณ ยอดเพ็ชร ชนะ เหลียง ลี่ ซวน ชิโฮมี่ 2-0 เซตด้วยสกอร์ 6-2, 6-3, เดี่ยวมือ 2 ปริยากร ศรีสุริยาพัฒน์กุล แพ้ ซอว์ โจ ลีน 0-2 เซตด้วยสกอร์ 5-7, 1-6 และประเภทคู่ กมลวรรณ กับ โยษิตา ศรีพร ชนะ ซอว์ โจ ลีน กับ เหลียง ลี่ ซวน ชิโฮมี่ 2-0 เซตด้วยสกอร์ 6-2, 6-4
สรุปทีมหญิงไทยคว้าชัยชนะ 4นัดรวดได้ครองแชมป์โซนทันที พร้อมกับคว้าตั๋วไปร่วมแข่งขันรอบไฟนั่ล หรือ รอบชิงชนะเลิศ "ไอทีเอฟ เอเชีย อันเดอร์ ทเวลฟ์ ทีม คอมเพทติชั่น 2019" ของโซนเอเชีย ที่จะแข่งขันในเดือนสิงหาคมนี้ที่ประเทศคาซัคสถานทันที ร่วมกับ มาเลเซีย และ ฟิลิปปินส์
ขณะที่ ทีมชาย ไทย พบ อินโดนีเซีย ปรากฎว่า ไม่สามารถต้านคู่แข่งไหวพ่าย 1-2 คู่ โดย เดี่ยวมือ 1 ทัดพงษ์ กมลปัญญากร แพ้ อิงวาร์ อับราโมวิช รุชลี่ 0-2 เซตด้วยสกอร์ 3-6, 3-6, เดี่ยวมือ 2 เปน จารุศร ชนะ อาหมัด ฟาซาน 2-0 เซต ด้วยสกอร์ 6-2, 6-1 และ ประเภทคู่ เปน กับ ภพธรรม ศรีวงศ์ แพ้ อิงวาร์ อับราโมวิช รุชลี่ กับ อาหมัด ฟาซาน 0-2 เซตด้วยสกอร์ 3-6, 0-6
จากผลการแข่งขันนัดนี้ทำให้ทีมหวดชายไทยชนะ 3 นัด แพ้ 1 นัดคว้ารองแชมป์ โดยมี อินโดนีเซีย ที่ชนะรวด 4 นัดได้แชมป์ และ ที่ 3 มาเลเซีย ผ่านเข้ารอบไฟนั่ล หรือ รอบชิงชนะเลิศ "ไอทีเอฟ เอเชีย อันเดอร์ ทเวลฟ์ ทีม คอมเพทติชั่น 2019" ของโซนเอเชียได้ทั้ง 3 ทีม</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>