<!-- wp:paragraph {"align":"center","style":{"typography":{"fontSize":20},"color":{"background":"#c9c8cc"}}} -->
<p class="has-text-align-center has-background" style="background-color:#c9c8cc;font-size:20px"><strong>"ยู-12ไทย"พร้อมสู้ศึกเอเชียนัดแรกชายประเดิมจอร์แดน-หญิงปะทะปากีฯ</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวการแข่งขันเทนนิส ประเภททีม รุ่นอายุไม่เกิน 12 ปี รอบชิงชนะเลิศแห่งเอเชีย รายการ ไอทีเอฟ เอเชีย อันเดอร์ ทเวลฟ์ ทีม คอมเพทติชั่น ปี 2021 ณ กรุงนูร์-ซุลตัน ประเทศคาซัคสถาน ระหว่างวันที่ 22-26 พ.ย. 2564 ล่าสุด วันที่ 21 พ.ย. ได้มีการประชุมทีมที่เข้าร่วมแข่งขัน และแบ่งกลุ่มการแข่งขัน</p>
<!-- /wp:paragraph -->

<!-- wp:paragraph -->
<p>ผลการแบ่งกลุ่ม ปรากฏว่า ทีมเทนนิส ยู-12 ไทย ทั้งชายและหญิง ถูกจัดให้อยู่ในกลุ่ม เอ โดยฝ่ายชาย อยู่ร่วมกลุ่มกับ ปากีสถาน, จอร์แดน และ คาซัคสถาน (เจ้าภาพ) ส่วนทีมหญิง อยู่ร่วมกลุ่มกับ อิหร่าน อุซเบกิสถาน และ ปากีสถาน โดยนัดแรก ทีมชายไทย จะประเดิมสนามกับ จอร์แดน ส่วนทีมหญิงจะพบ ปากีสถาน เริ่มแข่งขันเวลา 12.00 น. ตามเวลาท้องถิ่น ที่ช้ากว่าประเทศไทย 1 ชั่วโมง วันเดียวกัน เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน และนายวงศกร ชัยชนะ เลขานุการเอก เอกอัครราชทูต ณ กรุงนูร์-ซุลตัน ได้เดินทางมาให้กำลังใจแก่คณะนักเทนนิสเยาวชนทีมชาติไทยด้วย พร้อมกับนำอาหารมามอบให้</p>
<!-- /wp:paragraph -->

<!-- wp:paragraph -->
<p>ในระหว่างการฝึกซ้อม สร้างขวัญและกำลังใจที่ดีมากให้คณะเป็นอย่างมาก ในส่วนการฝึกซ้อม ใช้เวลาประมาณ 2 ชั่วโมง ภายใต้การดูแลของ "โค้ชจิม" นายสหทัศน์ ศุภกิจ กัปตันทีมหญิง, "โค้ชก้อง" นายนิติ วังปรีชา กัปตันทีมชาย และนายภูสิต เส็งสาย นักวิทยาศาสตร์การกีฬา และทำร่างกายอีก1ชั่วโมง พร้อมทั้งโปรแกรมฟื้นฟูร่างกายเพื่อให้นักกีฬา​พร้อม​สำหรับ​การแข่งขันในแมทช์แรก </p>
<!-- /wp:paragraph -->

<!-- wp:paragraph -->
<p>คณะนักกีฬาเทนนิสเยาวชนทีมชาติไทย รุ่นอายุไม่เกิน 12 ปี ประกอบด้วย ทีมชาย "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์, "แพทริค" แพทริค แค็นดอลล์ ไฮเอิลบรอน และทีมหญิง "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์</p>
<!-- /wp:paragraph -->