<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a398"}}} -->
<p class="has-text-align-center has-vce-bg-color has-text-color has-background" style="background-color:#00a398;font-size:20px"><strong>"กษิดิศ" ล้มมือวางลิ่วเมนดรอว์<br>เอทีพี "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "ไทยแลนด์ เทนนิส ทัวร์" (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 ก.ย. 2565 ในประเภทชายเดี่ยว เริ่มด้วยการแข่งขันคัดเลือกรอบสุดท้าย
       คู่ที่น่าสนใจ "บูม" กษิดิศ สำเร็จ นักเทนนิสไทยวัย 21 ปี มืออันดับ 616 ของโลก ที่ได้รับโอกาสให้เข้าร่วมการแข่งขันในฐานะไวลด์การ์ดหรือสิทธิพิเศษ พบกับ ฟิลิป เซคูลิช ดาวรุ่งออสเตรเลียวัย 18 ปี มืออันดับ 569 ของโลก และเป็นมือวาง 12 ของรอบคัดเลือก ผลปรากฏว่า หลังจากใช้เวลาแข่งขันไป 1 ชั่วโมง 28 นาที กษิดิศ ของไทยเป็นฝ่ายคว้าชัย 2-0 เซต 6-3 และ 6-2 โดยในแมทช์นี้ กษิดิศ เสิร์ฟเอซได้ 8 ครั้ง และไม่เสียดับเบิลฟอลท์เลย ในขณะที่ ฟิลิป เซคูลิช เสิร์ฟเอซได้ 5 ครั้ง แต่ก็เสียถึง 5 ดับเบิลฟอลท์
       จากผลดังกล่าว ทำให้ กษิดิศ คว้าสิทธิ์เข้าไปแข่งขันในรอบเมนดรอว์ต่อไป โดยรอบแรก กษิดิศ จะพบกับ โอชิ มาโกโตะ นักเทนนิสหนุ่มญี่ปุ่นวัย 26 ปี มืออันดับ 592 ของโลก ซึ่งเป็นนักเทนนิสที่มาจากรอบคัดเลือกเช่นกัน
       วันเดียวกัน มีการแข่งขันเมนดรอว์ รอบแรก "สอง" ยุทธนา เจริญผล นักเทนนิสไทยวัย 22 ปี มือ 952 ของโลก ที่ได้ไวลด์การ์ดลงแข่งขัน พบกับ ปราเนช กุนเนสวาราน นักหวดอินเดีย วัย 32 ปี มือวาง 8 ของรายการ และมืออันดับ 329 ของโลก ปรากฏว่า ยุทธนา สุดต้านความแข็งแกร่งของคู่แข่งขัน พ่ายไป 0-2 เซต 1-6 และ 2-6 ส่งผลให้ ปราเนช กุนเนสวาราน ผ่านเข้ารอบสองไปพบกับผู้ชนะระหว่าง ปรัชญา อิสโร และ อาร์เธอร์ คาโซซ์ จากฝรั่งเศส ดีกรีแชมป์ บางกอก โอเพ่น ชาเลนเจอร์ สนาม 2
       ในส่วนผลการแข่่งขันคู่อื่น ประเภทชายเดี่ยว คัดเลือกรอบสุดท้าย ฐานทัพ สุขสำราญ แพ้ โอชิ มาโกโตะ (ญี่ปุ่น) 1-4Ret. (หายใจไม่ทัน) อาจีต ไร (นิวซีแลนด์) ชนะ คีเรียง ฌาคเก้ต์ (ฝรั่งเศส) 6-3, 3-6 และ 6-3 ชิมิสุ ยูตะ (ญี่ปุ่น) ชนะ นาคากาวะ นาโอกิ (ญี่ปุ่น) 7-6(3), 6-3 สจ๊วร์ต ปาร์กเกอร์ (สหราชอาณาจักร) ชนะ ติโม เลอกูต์ (ฝรั่งเศส) 6-2, 6-2 เกจ ไบรเมอร์ (สหรัฐฯ) ชนะ เดย์น เคลลีย์ (ออสเตรเลีย) 7-6(4), 7-5
       ชายเดี่ยว เมนดรอว์ รอบแรก ชิมาบุกุโระ โช (ญี่ปุ่น) ชนะ ชาร์ลส์ บรูม (สหราชอาณาจักร) 6-3, 6-2 เฟเดริโก้ ไกโอ (อิตาลี) ชนะ เบน พาเทล (อิสราเอล) 6-7(5), 6-4 และ 6-3 พล วัฒนกูล แพ้ ลี ฮวง นัม (มือวาง 3-เวียดนาม) 5-7, 2-6</code></pre>
<!-- /wp:code -->

<!-- wp:image {"id":33641,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/5316B80C-7155-42BE-9050-FEBA8B7D25D2-1024x683.jpeg" alt="" class="wp-image-33641"/></figure>
<!-- /wp:image -->