<!-- wp:paragraph {"align":"center","style":{"typography":{"fontSize":20},"color":{"background":"#e5bd9f"}}} -->
<p class="has-text-align-center has-background" style="background-color:#e5bd9f;font-size:20px"><strong>เทนนิสได้ครบ8นักหวดดวลแบ่งกลุ่มศึกคัดทีมชาติ - "บิ๊กสุชัย" แจกอัดฉีด</strong></p>
<!-- /wp:paragraph -->

<!-- wp:paragraph -->
<p>การแข่งขันคัดเลือกนักเทนนิสทีมชาติไทย ประจำปี 2564 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี ภายใต้มาตรการป้องกันโควิด-19 เมื่อวันที่ 30 มี.ค. เป็นการเล่นนัดสุดท้ายของรอบ 16 คน ซึ่งมีการแบ่งกลุ่ม ออกเป็น 4 กลุ่ม ทั้งชายและหญิง กลุ่มละ 4 คน แข่งขันแบบพบกันหมดในกลุ่ม เพื่อคัดเอาอันดับ 1-2 ของแต่ละกลุ่ม เข้าไปเล่นรอบ 8 คนสุดท้าย โดยการชิงชัยในหลายคู่ ดำเนินไปอย่างสนุก เพราะต้องแย่งคะแนนกันเพื่อการผ่านเข้ารอบต่อไป</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว กลุ่ม เอ ระหว่างสองนักหวดดาวรุ่ง "ออมสิน" อัญชิสา ฉันทะ วัย 18 ปี เจ้าของเหรียญทองแดงหญิงเดี่ยวซีเกมส์ ครั้งที่ 30 พบ ไหม ณภัทร นิรันดร วัย 18 ปี ที่ชนะมา 2 แมทช์ ส่วน อัญชิสา ชนะ 1 แพ้ 1 และในแมทช์นี้เป็น อัญชิสา ที่เล่นได้แน่นอนและยิงวินเนอร์ได้เฉียบขาด เป็นฝ่ายชนะ 2-0 เซต 6-2, 6-2 ทำให้ อัญชิสา และ ไหม ณภัทร มีสถิติเท่ากันคือ ชนะ 2 แพ้ 1 แต่เมื่อดูเปอร์เซนต์การชนะในเซต ปรากฏว่า อัญชิสา ซึ่งมี 71.43 เปอร์เซนต์ ดีกว่า ไหม ณภัทร ที่มี 66.67 เปอร์เซนต์ จึงทำให้ อัญชิสา รั้งอันดับ 1 กลุ่ม เอ ส่วน ไหม ณภัทร รั้งอันดับ 2 โดยทั้งคู่ได้ผ่านเข้าไปเล่นรอบ 8 คนสุดท้ายต่อไป</p>
<!-- /wp:paragraph -->

<!-- wp:paragraph -->
<p>ด้านชายเดี่ยว กลุ่ม บี "เน็ต" พลภูมิ โควาพิทักษ์เทศ นักหวดหนุ่มวัย 21 ปี ดีกรีทีมชาติไทยชุดเอเชียนเกมส์ 2018 และทีมชาติชุดเดวิสคัพ 2 สมัย พบ "โอเว่น" ธนเพชร ฉันทะ วัย 21 ปี ปรากฏว่า พลภูมิ สามารถเล่นได้ตามมาตรฐานของตัวเอง โดยเฉพาะลูกเสิร์ฟที่ในแมทช์นี้ทำได้เฉียบขาด และทำแต้มได้หลากหลาย เป็นฝ่ายชนะ 2-0 เซต 6-4, 6-2 ทำให้ พลภูมิ เพิ่มสถิติชนะ 3 นัดรวด มี 6 คะแนน รั้งอันดับ 1 ของกลุ่ม ผ่านเข้าไปเล่นรอบ 8 คนสุดท้ายต่อไป ส่วน ธนเพชร ชนะ 1 แพ้ 2 มี 4 คะแนน ไม่เพียงพอต่อการผ่านเข้ารอบ</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ชายเดี่ยว รอบแบ่งกลุ่มรอบสอง พบกันหมด นัดสุดท้าย กลุ่ม เอ กษิดิศ สำเร็จ ชนะ ณัฐสิทธิ์ กุลสุวรรณ์ 6-3, 6-3 ยุทธนา เจริญผล ชนะ ธีรดนย์ ต่อตระกูล 6-4, 6-2 /กลุ่ม บี พลภูมิ โควาพิทักษ์เทศ ชนะ ธนเพชร ฉันทะ 6-4, 6-2 คงทรัพย์ คงคา ชนะผ่าน ภวิชญ์ สอนหลักทรัพย์ /กลุ่ม ซี ฐานทัพ สุขสำราญ ชนะ จิรัฏฐ์ นวสิริสมบูรณ์ ด้วยสกอร์ 1-0Ret.(เจ็บเข่า) กันตินันท์ สูตินันท์โอภาส ชนะ แม็กซิมัส ภราพล โจนส์ 7-5, 6-4 /กลุ่ม ดี วิชยา ตรงเจริญชัยกุล ชนะ กิติรัตน์ เกิดลาภี 6-4, 6-4 กฤติน โกยกุล ชนะ พงศภัค เกิดลาภี 6-1, 6-4</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแบ่งกลุ่มรอบสอง พบกันหมด นัดสุดท้าย กลุ่ม เอ ณัฐนิดา หลวงแนม ชนะ วรรษชล สวัสดี 6-3, 6-3 /กลุ่ม บี มนัญชญา สว่างแก้ว ชนะ ธมจันทร์ มอมขุนทด 6-1, 6-1 พิมพ์รดา จัตวาพรวนิช ชนะ เวียร่า ดีเพิ่ม 7-5, 6-3 /กลุ่ม ซี ชมภู่ทิพย์ จันดาเขต ชนะ กมลวรรณ บัวแย้ม 5-7, 6-2, 6-1 ศุภาพิชญ์ เกือรัมย์ ชนะ ณัฐพัชร์ ผิวบางรักษ์ 6-0, 6-0 /กลุ่ม ดี พัณณิน โควาพิทักษ์เทศ ชนะ พัชรินทร์ ชีพชาญเดช 6-2, 7-6(5) ลัลนา ธาราฤดี ชนะ ญาตาวี ฉิมฉ่ำ 6-1, 6-3</p>
<!-- /wp:paragraph -->

<!-- wp:paragraph -->
<p>จากผลการแข่งขัน ทำให้ได้นักเทนนิสชายและหญิง ผ่านเข้าไปเล่นรอบ 8 คนสุดท้าย ซึ่งจะแบ่งออกเป็น 2 กลุ่มๆ ละ 4 คน แข่งขันแบบพบกันหมดในกลุ่ม ระหว่างวันที่ 2-4 เม.ย.2564 ที่ศูนย์พัฒนากีฬาเทนนิสแห่งชาติ เมืองทองธานี โดยผลการแบ่งกลุ่มรอบ 8 คน มีดังนี้ นักเทนนิสชาย กลุ่ม เอ ได้แก่ กษิดิศ สำเร็จ (มือวาง1) ฐานทัพ สุขสำราญ (มือวาง3) วิชยา ตรงเจริญชัยกุล และคงทรัพย์ คงคา ด้านกลุ่ม บี ได้แก่ พลภูมิ โควาพิทักษ์เทศ (มือวาง2) กฤติน โกยกุล (มือวาง4) ยุทธนา เจริญผล และ กันตินันท์ สูตินันท์โอภาส</p>
<!-- /wp:paragraph -->

<!-- wp:paragraph -->
<p>ขณะที่นักเทนนิสหญิง 8 คน กลุ่ม เอ ได้แก่ มนัญชญา สว่างแก้ว (มือวาง1) อัญชิสา ฉันทะ (มือวาง4) พัชรินทร์ ชีพชาญเดช และ ศุภาพิชญ์ เกือรัมย์ ส่วนกลุ่ม บี ได้แก่ ชมภู่ทิพย์ จันดาเขต (มือวาง2) ลัลนา ธาราฤดี (มือวาง3) ไหม ณภัทร นิรันดร และ พิมพ์รดา จัตวาพรวนิช</p>
<!-- /wp:paragraph -->

<!-- wp:paragraph -->
<p>สำหรับนักเทนนิสทั้งชายและหญิง ที่ผ่านเข้ารอบ 8 คนสุดท้าย การแข่งขันคัดเลือกนักเทนนิสทีมชาติไทยชุดใหญ่ ประจำปี 2564 ได้นั้น "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ จะมอบเงินให้เพื่อเป็นขวัญและกำลังใจ คนละ 20,000 บาท</p>
<!-- /wp:paragraph -->

<!-- wp:image {"id":27056,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/166785161_4041705285852409_7529751031842891886_n-1024x683.jpg" alt="" class="wp-image-27056"/></figure>
<!-- /wp:image -->