<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ยู 12 ไทยสู้เต็มที่ก่อนปิดฉากที่เปรู<br>ได้ประสบการณ์หวดคอร์ทดินเพียบ</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันคอร์ทดิน ในศึกเทนนิสเยาวชน รุ่นอายุไม่เกิน 12 ปี รายการ COPA COSAT 12 AÑOS 2025 ที่เมืองลิมา ประเทศเปรู เมื่อวันที่ 21 พ.ย. 2568 ตามเวลาท้องถิ่น เป็นวันสุดท้าย ทีมไทยแข่งขันรอบจัดอันดับ 7-8 พบกับ เวเนซุเอลา</p>
<!-- /wp:paragraph -->

<!-- wp:paragraph -->
<p>คู่แรก เดี่ยวมือสอง ณิชวรัชญ์ พลอยเกษมสุข ลงสนามทำหน้าที่ ซึ่งหลังจากพ่ายเซตแรกให้แก่ มิรันดา ฟูเอสเตส ไปแบบน่าเสียดาย เด็กไทยได้พยายามฮึดสู้จนสามารถคว้าชัยเซตสอง ไล่ตีเสมอเป็น 1-1 เซต</p>
<!-- /wp:paragraph -->

<!-- wp:paragraph -->
<p>และในเซตสาม ณิชวรัชญ์ ยังเล่นบนคอร์ทดินได้ดี จนกระทั่งเป็นฝ่ายเฉือนชนะ มิรันดา ฟูเอนเตส 2-1 เซต โดยเซตแรก ณิชวรัชญ์ แพ้ด้วยสกอร์ 6-7 ไทเบรก 5-7 ส่วนเซตสองชนะ 6-1 และเซตสาม ณิชวรัชญ์ ชนะซูเปอร์ไทเบรก 10-2 พาทีมไทยขึ้นนำ 1-0 คู่</p>
<!-- /wp:paragraph -->

<!-- wp:paragraph -->
<p>ก่อนที่ เวเนซุเอลา จะได้มาคะแนนตีเสมอ จากเดี่ยวมือหนึ่ง อิซาเบลลา ทาลาโม ซึ่งเอาชนะ อาร์ภรนันท์ โซเฟีย แสงสุชาติ ของไทย 2-0 เซต 6-1, 6-4</p>
<!-- /wp:paragraph -->

<!-- wp:paragraph -->
<p>และประเภทคู่ ณิชวรัชญ์ และ ศิริกร พูลผล สุดต้านความแข็งแกร่งของ อิซาเบลลา ทาลาโม กับ อาเรียดนา วาสซัลโล ทำให้คู่เด็กไทยพ่ายไป 0-2 เซต 4-6, 2-6</p>
<!-- /wp:paragraph -->

<!-- wp:paragraph -->
<p>สรุป ไทย แพ้ เวเนซุเอลา 1-2 คู่ ได้อันดับ 8 ส่วน เวเนซุเอลา ได้อันดับ 7 ของการแข่งขัน โดยนับเป็นอีกครั้งที่เด็กไทยได้แข่งขันคอร์ทดินและได้ประสบการณ์กลับมาพัฒนาฝีมือต่อไป</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันทั้งหมด มีดังนี้ ประเภททีมหญิง จัดอันดับ 1-2 โดมินิกัน ชนะ เปรู 2-1 คู่, อันดับ 3-4 เอกวาดอร์ ชนะ โคลอมเบีย 2-0 คู่, อันดับ 5-6 อาร์เจนตินา ชนะ เม็กซิโก 2-1 คู่ และอันดับ 7-8 เวเนซุเอลา ชนะ ไทย 2-1 คู่</p>
<!-- /wp:paragraph -->

<!-- wp:paragraph -->
<p>"โค้ชจิม" จ่าสิบเอกสหทัศน์ ศุภกิจ กัปตันทีมและผู้ฝึกสอนทีมไทย กล่าวว่า อันดับแรก ขอขอบพระคุณ ท่านพิษณุ โสภณ เอกอัครราชทูต ณ กรุงลิมา ที่กรุณามอบหมายให้ นายจักริน เจริญภักดิ์ ที่ปรึกษาสถานเอกอัครราชทูต ณ กรุงลิมา ให้การต้อนรับและดูแลคณะเทนนิสทีมชาติไทยตลอดเวลาที่อยู่ในเมืองลิมา ประเทศเปรู</p>
<!-- /wp:paragraph -->

<!-- wp:paragraph -->
<p>"นักกีฬาทุกคนตั้งใจสู้เต็มที่ในทุก ๆ แมทช์ที่ลงสนาม ขอชื่นชมในความพยายามของทุกคน นอกจากนี้ ทุกคนยังได้ประสบการณ์ที่ดีจากการเล่นคอร์ทดินด้วยครับ และขอขอบคุณท่านสุชัย พรชัยศักดิ์อุดม นายกสมาคมกีฬาลอนเทนนิสฯ รวมทั้ง คุณไทยทนุ วรรณสุข เลขาธิการสมาคม, คุณธานี แสนยาอุโฆษ กรรมการอำนวยการสมาคม และคณะกรรมการอำนวยการสมาคมทุกท่านที่ให้การสนับสนุนนักกีฬาชุดนี้อย่างเต็มที่ครับ"</p>
<!-- /wp:paragraph -->

<!-- wp:image {"id":53347,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/586616683_1279624050867241_8817833720897065911_n-1024x768.jpg" alt="" class="wp-image-53347"/></figure>
<!-- /wp:image -->