<!-- wp:paragraph -->
<p>    </p>
<!-- /wp:paragraph -->

<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>"แฝด"ได้แชมป์ชายคู่ศึกอาชีพ-"เพียงธาร"รองแชมป์เทนนิส"เอส เอ ที"</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสอาชีพชาย สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ เมนส์ เซอร์กิต 3" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ก.ค. ประเภทชายคู่ เข้าสู่รอบชิงชนะเลิศ โดย นายรัฎ อักษรานุเคราะห์ กรรมการอำนวยการสมาคมและฝ่ายประชาสัมพันธ์ สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา ซึ่ง "แฝดต้น-ต้อง" สนฉัตร และ สรรค์ชัย รติวัฒน์ นักหวดคู่แฝดไทย คู่มือวางอันดับ 2 ของรายการ ชิงชนะเลิศกับคู่มือวางอันดับ 1 อาร์จัน คาเด จากอินเดีย และ ติมูร์ คาบิบูลิน จากคาซัคสถาน</p>
<!-- /wp:paragraph -->

<!-- wp:paragraph -->
<p>เซตแรก แฝดพ่ายก่อน 4-6 ทว่าเซตสอง ผนึกกำลังสู้ใหม่ ช่วยกันหวดเอาชนะ 6-2 ทำให้เสมอ 1-1 เซต ต้องดวลซูเปอร์ไทเบรกตัดสินหาผู้ชนะ ซึ่ง สนฉัตร และ สรรค์ชัย ไม่ทำให้กองเชียร์ผิดหวัง เอาชนะไป 10-4 สรุป สนฉัตร และ สรรค์ชัย ชนะ 2-1 เซต 4-6, 6-2 และซูเปอร์ไทเบรก 10-4 คว้าแชมป์มาครองเป็นรายการที่ 4 ของปีนี้ และได้รับเงินรางวัลร่วมกัน 1,550 ดอลลาร์สหรัฐ หรือประมาณ 46,500 บาท พร้อมคะแนนสะสมไอทีเอฟ คนละ 150 คะแนน และคะแนนเอทีพี คนละ 20 คะแนน ส่วนคู่รองแชมป์รับ 900 ดอลลาร์สหรัฐ หรือประมาณ 27,000 บาท พร้อมคะแนนสะสมไอทีเอฟ 90 คะแนน และคะแนนเอทีพี 12 คะแนน โดยการครองแชมป์ชายคู่รายการนี้ของ สนฉัตร และ สรรค์ชัย นับเป็นแชมป์ชายคู่รายการที่ 65 ตั้งแต่เล่นเทนนิสอาชีพเป็นต้นมา</p>
<!-- /wp:paragraph -->

<!-- wp:paragraph -->
<p>ส่วนผลชายเดี่ยว รอบรองชนะเลิศ วลาดิสลาฟ ออร์ลอฟ (ยูเครน) ชนะ มานิช ซูเรชกุมาร (มือวาง8-อินเดีย) 6-2, 6-2 เข้าชิงชนะเลิศกับ ยูตะ ชิมิซึ (มือวาง5-ญี่ปุ่น) ที่ตัดเชือกชนะ แฮร์รี่ บูร์เชียร์ (มือวาง1-ออสเตรเลีย) 4-6, 6-4 และ 6-1</p>
<!-- /wp:paragraph -->

<!-- wp:paragraph -->
<p>ด้านศึกเทนนิสอาชีพหญิง สะสมคะแนนโลก ไอทีเอฟ เวิลด์ เทนนิส ทัวร์ รายการ "ไอทีเอฟ โปร เซอร์กิต 3 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือประมาณ 750,000 บาท ที่ศูนย์พัฒนากีฬาเทนนิสแห่งชาติ เมืองทองธานี วันเดียวกัน ประเภทหญิงคู่ รอบชิงชนะเลิศ "เอิร์ธ" เพียงธาร ผลิพืช นักเทนนิสไทย และ อะกิโกะ โอมาเอะ จากญี่ปุ่น คู่มือวาง 1 ของรายการ ปราชัยให้แก่ ฉง ยูดิซ หว่อง จากฮ่องกง และ อัลดิล่า ซุตเจียดี้ จากอินโดนีเซีย คู่มือวาง 2 ของรายการ 0-2 เซต 6-7(2-7), 4-6 คว้ารองแชมป์หญิงคู่ ซึ่งได้รับเงินรางวัลร่วมกัน 719 ดอลลาร์สหรัฐ หรือประมาณ 21,570 บาท พร้อมคะแนนสะสม 30 แต้ม ขณะที่ ฉง ยูดิซ หว่อง และ อัลดิล่า ซุตเจียดี้ ได้แชมป์หญิงคู่ รับเงินรางวัลร่วมกัน 1,437 ดอลลาร์สหรัฐ หรือประมาณ 43,110 บาท พร้อมคะแนนสะสม 50 แต้ม</p>
<!-- /wp:paragraph -->

<!-- wp:paragraph -->
<p>ขณะที่หญิงเดี่ยว รอบรองชนะเลิศ ซุน ฟัง หยิง (มือวาง2-จีน) ชนะ หวัง ซินหยู (มือวาง3-จีน) 7-6(2), 6-4 เข้าชิงชนะเลิศกับ จาง ซู จอง (เกาหลีใต้) ที่ตัดเชือกชนะ ยูกิ นาอิโตะ (ญี่ปุ่น) 6-4, 2-6 และ 6-4</p>
<!-- /wp:paragraph -->

<!-- wp:paragraph {"align":"left"} -->
<p style="text-align:left">สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":22763} -->
<figure class="wp-block-image"><img src="https://www.bucket.cloudaccess9.com/ltatorg/2019/07/67358110_2484365984919688_8438312101738446848_n.jpg" alt="" class="wp-image-22763"/></figure>
<!-- /wp:image -->