<!-- wp:paragraph {"align":"center","style":{"typography":{"fontSize":20},"color":{"background":"#e9f4f9"}}} -->
<p class="has-text-align-center has-background" style="background-color:#e9f4f9;font-size:20px"><strong>กษิดิศ หวด 3 เซตทะลุ 8 คนชน ญี่ปุ่นว้าว! "ศิวณัฎฐ์" โค่นแชมป์สัปดาห์แรกพี่อีฟปราบดาวรุ่งศึกไอทีเอฟที่นครปฐม </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2025 สัปดาห์ที่ 2 ที่สนามเทนนิส มหาวิทยาลัยเกษตรศาสตร์ วิทยาเขตกำแพงแสน จ.นครปฐม เมื่อวันที่ 24 ก.ค. 2568 ในประเภทเดี่ยว มีการแข่งขันทั้งรอบแรก (32 คน) และรอบสอง ไฮไลท์เทนนิสชาย รายการ ITF Men's World Tennis Tour (5) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท อยู่ที่ประเภทชายเดี่ยว รอบสอง โดย "บูม" กษิดิศ สำเร็จ นักเทนนิสหนุ่มไทย มือวางอันดับ 1 ของรายการ และมือ 406 ของโลก พบกับ เจสซี เดลานีย์ นักเทนนิสหนุ่มออสเตรเลีย มือ 949 ของโลก เซตแรก แม้หนุ่มออสซี่มีอันดับโลกที่ห่างกับหนุ่มไทย แต่ฝีมือไม่ธรรมดา ทำให้เกมเป็นไปอย่างสนุกสูสี แต่ว่าในเกมสำคัญเป็น กษิดิศ ที่ทำได้ดีกว่า จึงเอาชนะได้ก่อน ทว่า เซตสอง กลับเป็น เจสซี เดลานีย์ ที่คุมเกมเอาไว้ได้ ส่งผลให้เสมอกัน 1-1 เซต และเซตสาม กษิดิศ ซึ่งพยายามเล่นให้ได้ตามมาตรฐานของตัวเอง โฟกัสอยู่กับเกมได้มากขึ้น จึงทำให้เอาชนะได้แบบขาดลอยในเซตนี้ สรุป กษิดิศ ชนะ 2-1 เซต 6-4, 1-6 และ 6-1 ในเวลากว่า 2 ชั่วโมง</p>
<!-- /wp:paragraph -->

<!-- wp:paragraph -->
<p>กษิดิศ ผ่านเข้ารอบก่อนรองชนะเลิศ 8 คนสุดท้าย ไปพบกับ ยูกิ โมจิซึกิ นักเทนนิสชาวญี่ปุ่น มือวาง 5 และมือ 563 ของโลก ที่เอาชนะ อาลี ฮาบิบ จากสหราชอาณาจักร ที่เข้ามาจากรอบคัดเลือก ด้วยสกอร์ 6-4 และ 3-1 Ret. (รีไทร์) เนื่องจาก อาลี ฮาบิบ ได้ขอยอมแพ้ เพราะเจ็บข้อมือขวา ด้าน "ปันปัน" ศิวณัฎฐ์ อุ้ยตยะกุล นักเทนนิสไทย ที่ผ่านเข้ามาจากรอบคัดเลือกก็โชว์ฟอร์มได้ดี ลงแข่งขันวันเดียว 2 รอบและสามารถคว้าชัยได้ทั้งหมด รอบแรก ศิวณัฎฐ์ เอาชนะ คุณานันท์ พันธราธร ดาวรุ่งไทย 2-0 เซต 6-2, 6-3 จากนั้นลงแข่งขันรอบสอง หรือ 16 คนสุดท้าย และเล่นได้อย่างยอดเยี่ยม โค่นแชมป์สัปดาห์ก่อน "โดมินิค พาลัน" นักเทนนิสจากสาธารณรัฐเช็ก เอาชนะได้ 2 เซตรวด 7-6 ไทเบรก 7-4 และ 6-4 ศิวณัฎฐ์ ผ่านเข้ารอบก่อนรองชนะเลิศได้เช่นกัน พบกับ ทาคุยะ คุมาซากะ จากญี่ปุ่น ซึ่งเป็นมือวางอันดับ 4 ของรายการ ดีกรีรองแชมป์สัปดาห์ก่อน เทนนิสหญิง รายการ ITF Women's World Tennis Tour (4) ชิงเงินรางวัลรวม 15,000 ดอลลาร์สหรัฐ หรือประมาณ 512,550 บาท ในประเภทหญิงเดี่ยว รอบสอง (16 คน) "อีฟ" พัชรินทร์ ชีพชาญเดช ดีกรีแชมป์สัปดาห์ก่อน ปราบดาวรุ่งรุ่นน้อง "บัว" กมลวรรณ ยอดเพ็ชร จากไทยเช่นกัน 2-1 เซต 6-1, 2-6 และ 6-4 ฉลุยสู่รอบก่อนรองชนะเลิศ พบกับ เอริกะ เซมะ มือวาง 3 จากญี่ปุ่น</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยที่เหลือ มีดังนี้ ชายเดี่ยว รอบแรก เจมส์ วันแฮร์เซเลอ แพ้ ยูกิ โมจิซึกิ (5-ญี่ปุ่น) 3-6, 1-6 วิชยา ตรงเจริญชัยกุล แพ้ อากิระ ซานติลลัน (ออสเตรเลีย) 6-4, 1-6 และ 3-6 ภวิชญ์ สอนหลักทรัพย์ (วาง8) แพ้ ชุง ยุน ซอง (เกาหลีใต้) 1-6, 4-6 ธนเพชร ฉันทะ แพ้ อาลี ฮาบิบ (สหราชอาณาจักร) 3-6, 2-6 ฐานทัพ สุขสำราญ แพ้ เจค เดลานีย์ (3-ออสเตรเลีย) 1-6, 6-7(7-9) ขณะที่ชายเดี่ยว รอบสอง จิรัฏฐ์ นวสิริสมบูรณ์ แพ้ พัก อึยซอง (เกาหลีใต้) 1-6, 2-6 หญิงเดี่ยว รอบสอง บุณยวีร์ ธรรมไชยวัฒน์ แพ้ นัตสึมิ คาวากุจิ (ญี่ปุ่น) 6-4, 1-6 และ 0-3 Ret. (เวียนศีรษะ) ทรรศพร นาคหล่อ (วาง 2) แพ้ ยูโนะ คิตะฮาระ (ญี่ปุ่น) 6-2, 4-6 และ 1-6 อัญชิสา ฉันทะ แพ้ มิโอะ มูชิกะ (ญี่ปุ่น) 2-6, 0-6 ชายคู่ รอบแรก วิชยา ตรงเจริญชัยกุล-เจค เดลานีย์ (ออสเตรเลีย) ชนะ มานิช สุเรชกุมาร์-วิษณุ วาร์ธาน (อินเดีย) 6-4, 5-7 และซูเปอร์ไทเบรก 10-8 ณัฏฐญุตม์ นิธิธนนนต์-คงทรัพย์ คงคา ชนะ ทัดพงษ์ กมลปัญญากร-ปัญณ์ณวัชญ์ สุทธิสมบูรณ์ 7-6(7-2), 6-4 เครดิต ไชยรินทร์-นพดล น้อยกอ แพ้ โจชัว ชาร์ลตัน-เจสซี่ เดลานีย์ (ออสเตรเลีย) 1-6, 3-6 จิรัฏฐ์ นวสิริสมบูรณ์-กฤติน โกยกุล ชนะ ธนภัทร บุศราวงศ์-คุณานันท์ พันธราธร 4-6, 7-5 และซูเปอร์ไทเบรก 10-4 ฐานทัพ สุขสำราญ-ยูกิ โมจิซึกิ (ญี่ปุ่น) ชนะ ธนเพชร ฉันทะ-ภวิชญ์ สอนหลักทรัพย์ 7-6(9-7), 6-2 หญิงคู่ รอบแรก พรนภัส หงส์จำรัสศิลป์-วิจิตราภรณ์ วิมุกตานนท์ ชนะผ่าน ฮารุนะ อาราคาวะ-นัตสึมิ คาวากุจิ (ญี่ปุ่น) ลัลดา กำหอม-กมลวรรณ ยอดเพ็ชร ชนะ พัชรินทร์ ชีพชาญเดช-นัตสึโฮะ อาราคาวะ (ญี่ปุ่น) 6-4, 6-3 อัญชิสา ฉันทะ-พัณณิน โควาพิทักษ์เทศ ชนะผ่าน ซีล เดไซ-มาเรีย เฮราโซ (อินเดีย-โคลอมเบีย) พิมพ์มาดา ทองคำ-สลักทิพย์ อุ่นเมือง แพ้ วิคตอเรีย มอร์วาโยวา-เอริกะ เซมะ (สโลวาเกีย-ญี่ปุ่น) 3-6, 3-6 บุณยวีร์ ธรรมไชยวัฒน์-ทรรศพร นาคหล่อ ชนะ เยเลน่า ควิยาโนวิช-ซาราห์ โรคูเซค (ออสเตรเลีย) 6-1, 6-2</p>
<!-- /wp:paragraph -->

<!-- wp:image {"id":50962,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/523466834_1178067161022931_6860894382239277291_n-1024x683.jpg" alt="" class="wp-image-50962"/></figure>
<!-- /wp:image -->