<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30089"}}} -->
<p class="has-text-align-center has-vce-bg-color has-text-color has-background" style="background-color:#a30089;font-size:20px"><strong>"หมิว-สลักทิพย์" กำชัยวันเดียว 2 รอบ<br>ลิ่วตัดเชือกชิงตั๋ว ยช. "ออสเตรเลียน โอเพ่น"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รายการพิเศษ "ดันลอป โรด ทู ดิ ออสเตรเลียน โอเพ่น จูเนียร์ ซีรีส์" ที่เมืองยกกาอิจิ จังหวัดมิเอะ ประเทศญี่ปุ่น เพื่อชิงไวลด์การ์ดหรือสิทธิพิเศษ รอบเมนดรอว์ จำนวน 1 โควตา ไปร่วมศึก "ออสเตรเลียน โอเพ่น จูเนียร์ แชมเปี้ยนชิพ 2023" เมื่อวันที่ 14 พ.ย. 2565 เป็นการแข่งขันรอบพบกันหมดในกลุ่ม นัดที่สองและนัดสุดท้าย (แข่งขัน 2 รอบ)
       ประเภทหญิงเดี่ยว "หมิว" สลักทิพย์ อุ่นเมือง นักเทนนิสไทย วัย 17 ปี มืออันดับ 215 เยาวชนโลก เก็บชัยได้ทั้งหมด โดยพบกันหมดนัดที่สอง เอาชนะ จาง กึล จากเกาหลีใต้ 6-3 และ 7-5 จากนั้นนัดสุดท้าย เอาชนะ นิชิมูระ คาโยะ จากญี่ปุ่น 6-4 และ 6-1 ส่งผลให้ สลักทิพย์ มีผลงานชนะ 3 นัดรวด คว้าสิทธิ์เข้าไปแข่งขันรอบรองชนะเลิศต่อไป
       ด้าน "บัว" กมลวรรณ ยอดเพ็ชร นักเทนนิสไทย วัย 15 ปี มืออันดับ 357 เยาวชนโลก หวดพบกันหมดนัดที่สอง แพ้ "เต็ง 1" ชิโฮะ สึจิโอกะ จากญี่ปุ่น มือ 116 เยาวชนโลก 3-6 และ 0-6 จากนั้นนัดสุดท้าย พ่ายให้แก่ โตวากิ อามิตะ จากญี่ปุ่น ไปอย่างน่าเสียดาย 4-6, 6-0 และซูเปอร์ไทเบรก 7-10
       ประเภทชายเดี่ยว "น็อต" ศุภวัฒน์ แซ่อุ้ย นักหวดไทย วัย 17 ปี มือ 192 เยาวชนโลก ลงหวดพบกันหมดนัดที่ 2 แพ้ เมนอน เฮย์เดน โค จากมาเลเซีย 3-6 และ 4-6 ส่วนนัดสุดท้าย ชนะ คีรัน ไวราวานาธาน จากศรีลังกา 6-1 และ 6-3 ส่งผลให้มีผลงานรวม ชนะ 2 แพ้ 1 นัด ไม่สามารถผ่านเข้ารอบต่อไปได้
       ส่วน "ปูน" ปูนทอง โกมลพิสุทธิ์ นักเทนนิสไทย วัย 17 ปี มือ 362 เยาวชนโลก ลงหวดช่วงเช้าในรอบพบกันหมดนัดที่สอง พ่าย "เต็ง 1" ปาร์ค ซึงมิน จากเกาหลีใต้ มือ 182 เยาวชนโลก 3-6 และ 0-6 ขณะที่ช่วงบ่าย ปูนทอง ชนะ โกยามะ ฮิโรมาซะ จากญี่ปุ่น 6-2 และ 7-5 สรุป ปูนทอง มีผลงานชนะ 2 แพ้ 1 นัด ไม่สามารถผ่านเข้ารอบได้เช่นกัน</code></pre>
<!-- /wp:code -->

<!-- wp:image {"id":34883,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/D1725724-2604-4507-A2CD-0495013B1F4F-1024x681.jpeg" alt="" class="wp-image-34883"/></figure>
<!-- /wp:image -->