<!-- wp:paragraph {"align":"center","style":{"typography":{"fontSize":22},"color":{"background":"#d2d1fd"}}} -->
<p class="has-text-align-center has-background" style="background-color:#d2d1fd;font-size:22px"><strong>"สลักทิพย์" โชว์ฟอร์มดาวรุ่ง<br>พิชิตญี่ปุ่นฉลุยคัดหวดไอทีเอฟ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ เก็บคะแนนสะสมอันดับโลก ไอทีเอฟ เวิลด์ เทนนิส ทัวร์ รายการ "ไอทีเอฟ วีเมนส์ เอเชีย/โอเชียเนีย ครั้งที่ 1" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และรายการ "ไอทีเอฟ เมนส์ เอเชีย/โอเชียเนีย ครั้งที่ 1" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามกีฬาเทนนิส องค์การบริหารส่วนจังหวัดเชียงราย ภายใต้มาตรการป้องกันการแพร่ระบาดของโรคโควิด-19 เมื่อวันที่ 4 เม.ย. 2565 เป็นการแข่งขันคัดเลือกรอบที่สอง หาผู้ชนะเข้าสู่รอบคัดเลือกรอบสุดท้าย</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว ศึกไอทีเอฟ วีเมนส์ เอเชีย/โอเชียเนีย ครั้งที่ 1 รอบคัดเลือกรอบสอง "หมิว" สลักทิพย์ อุ่นเมือง นักหวดดาวรุ่งไทย วัย 16 ปี มืออันดับ 199 เยาวชนโลก พบ ยูกะ โฮโซกิ วัย 22 ปีจากญี่ปุ่น มืออันดับ 1196 ของโลก และเป็นมือวางอันดับ 10 ของรอบคัดเลือก ปรากฏว่า สลักทิพย์ โชว์ฟอร์มได้ยอดเยี่ยม วางบอลได้แม่นยำก่อนกำชัยได้ 2 เซตรวด 6-3 และ 6-2 ผ่านเข้ารอบคัดเลือกรอบสุดท้าย พบกับ โฮ ชิง วู จากฮ่องกง มือวางอันดับ 1 ในรอบคัดเลือก ที่ชนะ รดา มานะทวีวัฒน์ 7-6(5) และ 6-2</p>
<!-- /wp:paragraph -->

<!-- wp:paragraph -->
<p>ด้านชายเดี่ยว ในรายการ "ไอทีเอฟ เมนส์ เอเชีย/โอเชียเนีย ครั้งที่ 1" รอบคัดเลือกรอบสอง ระหว่างนักเทนนิสหนุ่มไทย "นพ" นพดล น้อยกอ วัย 22 ปี มือวางอันดับ 5 ของรอบคัดเลือก ใช้ชั้นเชิงหวดเอาชนะ ฉัตริน วารีศรี รุ่นน้องวัย 19 ปี ได้ 2 เซตรวด 6-1 และ 6-0 ส่งผลให้ นพดล ฉลุยสู่รอบคัดเลือกรอบสุดท้าย ไปพบกับ จิรัฏฐ์ นวสิริสมบูรณ์ มือวางอันดับ 8 ของรอบคัดเลือก ที่ชนะ อิมราน ดาเนียล อับดุล ฮาซลี จากมาเลเซีย 6-0, 7-6(4)</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทย หญิงเดี่ยว คัดเลือกรอบสอง วรัชญา วงค์เทียนชัย ชนะ ซามา สาถวิกา (อินเดีย) 6-3, 6-2 ธมจันทร์ มอมขุนทด ชนะ มิลาน คริช (ออสเตรเลีย) 6-1, 6-2 ลัลนา ธาราฤดี ชนะ โฮโนกะ โกบายาชิ (ญี่ปุ่น) 7-6(2), 6-4 วรรษชล สวัสดี ชนะ ภาวินี ร่วมรักษ์ 6-1, 6-1 วิจิตราภรณ์ วิมุกตานนท์ แพ้ คาทารินา โกซารอฟ (เซอร์เบีย) 4-6, 5-7</p>
<!-- /wp:paragraph -->

<!-- wp:paragraph -->
<p>ชายเดี่ยว คัดเลือกรอบสอง กิติรัตน์ เกิดลาภี ชนะ ธนกร ศรีรัตน์ 6-2, 6-4 ธนเพชร ฉันทะ ชนะ ศุภวัฒน์ แซ่อุ้ย 6-3, 6-1 เฮนดริก ธาดา โกรฮ์บรึกเกอร์ แพ้ ซอง มินคยู (เกาหลี) 4-6, 5-7 ไตรยตะวัน สุวรรณสิงห์ แพ้ อาดิล คาลยานปูร์ (อินเดีย) 1-6, 3-6 รชตะ ธรรมเจริญสถิต แพ้ อาซาฟ ฟรีดเลอร์ (อิสราเอล) 2-6, 3-6</p>
<!-- /wp:paragraph -->

<!-- wp:image {"id":31480,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/277817675_5206382669384659_3779903451329789778_n-1024x683.jpg" alt="" class="wp-image-31480"/></figure>
<!-- /wp:image -->