<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#3800a3"}}} -->
<p class="has-text-align-center has-vce-bg-color has-text-color has-background" style="background-color:#3800a3;font-size:22px"><strong>"บัว" พ่ายมือวางนิดเดียวศึกไอทีเอฟ บาย "เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพหญิง ดับเบิลยู 50 นนทบุรี รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2)" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 ม.ค. 2567 ประเภทหญิงเดี่ยว เป็นการแข่งขันรอบคัดเลือก รอบแรก
   "บัว" กมลวรรณ ยอดเพ็ชร นักเทนนิสไทยวัย 16 ปี มือ 445 ไอทีเอฟ แร้งกิ้ง ได้ไวลด์การ์ดหรือสิทธิพิเศษเข้าร่วมการแข่งขัน พบกับ เฉา เชียอี้ สาวไต้หวัน วัย 20 ปี มือ 510 โลก และเป็นมือวาง 15 ของรอบนี้ ผลปรากฏว่า กมลวรรณ ที่แพ้เซตแรก มีโอกาสแก้มือจนเก็บชัยได้ในเซตสองได้ แต่ก็มาพ่ายการดวลไทเบรกในเซตสาม ทำให้ปราชัย 1-2 เซต 2-6, 6-4 และ 6-7 ไทเบรก 10-12 ในเวลา 2 ชั่วโมง 48 นาที ตกรอบคัดเลือกไปอย่างน่าเสียดาย ในขณะที่ เฉา เชียอี้ ผ่านเข้ารอบคัดเลือก รอบสองหรือรอบสุดท้าย ไปพบกับ "เต็ง 1" อาโออิ อิโตะ จากญี่ปุ่น ที่ชนะ ฮิโรโกะ คูวาตะ จากญี่ปุ่น 6-2, 6-1
  ในส่วนผลการแข่งขันของนักเทนนิสไทยรายอื่น หญิงเดี่ยว รอบคัดเลือกรอบแรก ญาตาวี ฉิมฉ่ำ แพ้ มิซากิ มัตสึดะ (ญี่ปุ่น) 4-6, 4-6 เวียร่า ดีเพิ่ม แพ้ เมอิ ยามากูจิ (ญี่ปุ่น) 3-6, 3-6 วรรษชล สวัสดี แพ้ ซายากะ อิชิอิ (ญี่ปุ่น) 2-6, 1-6 ภาวินี ร่วมรักษ์ แพ้ วิคตอเรีย มอร์วาโยวา (สโลวะเกีย) 0-6, 1-6 เพียงธาร ผลิพืช ชนะ สลักทิพย์ อุ่นเมือง 2-6, 6-4 และ 7-6(3)</code></pre>
<!-- /wp:code -->

<!-- wp:image {"id":41016,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/01/IMG_3902-1024x683.jpeg" alt="" class="wp-image-41016"/></figure>
<!-- /wp:image -->