<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#a30031"}}} -->
<p class="has-text-align-center has-vce-bg-color has-text-color has-background" style="background-color:#a30031;font-size:20px"><strong>"หทัยชนก-ประกายกานต์" ประเดิมแชมป์ไอทีเอฟบีชเทนนิสสนาม1</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด สะสมคะแนนโลกของสหพันธ์เทนนิสนานาชาติ(ไอทีเอฟ) รายการ "ไอทีเอฟ บีช เทนนิส เวิลด์ ทัวร์ ไทยแลนด์" สนามที่ 1 ที่สนามเทนนิสเกรต้า ฟาร์ม พัทยา จ.ชลบุรี ระหว่างวันที่ 25-27 สิงหาคม 2565 โดยการแข่งขันมี 2 ประเภท คือ ชายคู่ และ หญิงคู่ ซึ่งแต่ละประเภทจะแบ่งออกเป็น 2 กลุ่ม แข่งแบบพบกันหมดและหาคู่ที่ดีที่สุดของกลุ่มเข้ารอบชิงชนะเลิศ
   ส่วนการแข่งขันในวันที่ 27 สิงหาคม ซึ่งเป็นรอบชิงชนะเลิศ ได้รับเกียรติจาก คุณสำเรียง เหมาะมาศ ประธานที่ปรึกษา เกรต้า สปอร์ต คลับ เป็นผู้มอบรางวัลประเภทหญิงคู่ และ คุณฐิติเทพ เทพหัสดิน ณ อยุธยา</code></pre>
<!-- /wp:code -->

<!-- wp:paragraph -->
<p>ผู้ช่วยเลขาธิการ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นผู้มอบรางวัลประเภทชายคู่<br>ประเภทหญิงคู่ หทัยชนก แสนยาอุโฆษ กับ ประกายกานต์ สาวิสิทธิ์ อยู่กลุ่ม บี แข่ง 2 นัดชนะรวด เข้าไปชิงชนะเลิศกับที่ 1 กลุ่ม เอ มะยุรี หาญมนตรี กับ อรปรีย์ญา อินทร์เพ็ง คู่นักเทนนิสไทยเช่นกัน ที่ในรอบพบกันหมดในกลุ่ม ชนะรวด 2 นัดโดยในจำนวนนี้เป็นการล้มคู่มือวาง 1 ของรายการ เทนี่ ไรน์ฮาร์ท จากสหรัฐอเมริกา กับ เจนีซ จอน เซียน คี จากคูเวตมาได้ด้วย<br>ส่วนผลแข่งรอบชิงชนะเลิศปรากฎว่า เป็นคู่ของ หทัยชนก กับ ประกายกานต์ อาศัยชั้นเชิงที่เฉียบขาดเอาชนะ 2 เซตรวดด้วยสกอร์ 6-1 และ 6-3 คว้าแชมป์ไปครองได้สำเร็จ<br>ขณะที่ประเภทชายคู่ ชญานิน พุทธารักษ์สกุล กับ โอฬาร ตั้งวงศ์กิจ คู่นักตบไทย ที่ 1 ของกลุ่ม บีที่ชนะรวด 3 นัด ต้องเจอกับคู่มือวาง 1 ของรายการจากญี่ปุ่น ฮิโรยูกิ โดอิ กับ ซูซูมะ คาวาชิมะ ที่รอบพบกันหมดในกลุ่ม เอ เก็บชัยชนะ 2 นัดรวดเข้ารอบชิงฯเป็นที่ 1 ของกลุ่ม<br>ผลแข่งขันรอบชิงชนะเลิศ ปรากฎว่า คู่นักกีฬาจากแดนปลาดิบที่อาศัยการเล่นที่เข้าขาและเหนียวแน่นกว่าเอาชนะได้สำเร็จ 2 เซตรวด ด้วยสกอร์ 6-1 และ 6-3 ประเดิมคว้าแชมป์สนามแรกทันที<br>สำหรับการแข่งขันเทนนิสชายหาด สะสมคะแนนโลกของสหพันธ์เทนนิสนานาชาติ(ไอทีเอฟ) รายการ "ไอทีเอฟ บีช เทนนิส เวิลด์ ทัวร์ ไทยแลนด์" สนามที่ 2 จะแข่งขันระหว่างวันที่ 28-30 สิงหาคมนี้</p>
<!-- /wp:paragraph -->

<!-- wp:image {"id":33526,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/B8405C33-5DBA-47F2-9C65-173831F8D445-1024x683.jpeg" alt="" class="wp-image-33526"/></figure>
<!-- /wp:image -->

<!-- wp:code -->
<pre class="wp-block-code"><code></code></pre>
<!-- /wp:code -->

<!-- wp:code -->
<pre class="wp-block-code"><code>
</code></pre>
<!-- /wp:code -->