<!-- wp:paragraph {"align":"center","style":{"typography":{"fontSize":20},"color":{"background":"#b2d8b0"}}} -->
<p class="has-text-align-center has-background" style="background-color:#b2d8b0;font-size:20px"><strong>"โอซากะ" ขอพักการแข่งขันหลังตกรอบ"ทซิทซิพาส" พลิกพ่ายหนุ่ม 18 จากสเปน</strong></p>
<!-- /wp:paragraph -->

<!-- wp:paragraph -->
<p>นาโอมิ โอซากะ แชมป์เก่าประเภทหญิงเดี่ยว และมือวางอันดับ 3 ของรายการจากญี่ปุ่น พลิกตกรอบสาม ศึกแกรนด์สแลม "ยูเอส โอเพ่น" ที่นิวยอร์ก สหรัฐอเมริกา เมื่อวันที่ 3 กันยายน หลังพ่ายให้เลย์ลาห์ เฟอร์นานเดซ นักหวดสาววัยย่าง 19 ปี จากแคนาดา 7-5, 6-7(2), 4-6</p>
<!-- /wp:paragraph -->

<!-- wp:paragraph -->
<p>ภายหลังการแข่งขัน โอซากะกล่าวด้วยน้ำตาคลอเบ้าว่า ตอนนี้รู้สึกสับสน ไม่รู้ว่าตัวเองต้องการอะไร เวลาชนะก็ไม่ดีใจ เป็นความรู้สึกโล่งอกเสียมากกว่า เวลาแพ้ก็เศร้ามากๆ ซึ่งมองว่าไม่ใช่เรื่องปกติ จากนี้จึงจะขอพักเบรกจากกีฬาเทนนิสอีกสักระยะ และยังบอกไม่ได้ว่าจะกลับมาแข่งขันอีกเมื่อไร</p>
<!-- /wp:paragraph -->

<!-- wp:paragraph -->
<p>ก่อนหน้านี้ โอซากะเคยพักการแข่งขันไประยะหนึ่งหลังถอนตัวจากศึก "เฟร้นช์ โอเพ่น" และยอมรับว่า ต้องต่อสู้กับอาการของโรคซึมเศร้ามาตั้งแต่ปลายปี 2018</p>
<!-- /wp:paragraph -->

<!-- wp:paragraph -->
<p>ด้านการแข่งขันประเภทชายเดี่ยว สเตฟานอส ทซิทซิพาส มือวางอันดับ 3 ชาวกรีก พ่ายให้คาร์ลอส อัลคาราซ ดาวรุ่งวัย 18 ปี จากสเปน 3-6, 6-4, 6-7(2), 6-0, 6-7(5)</p>
<!-- /wp:paragraph -->

<!-- wp:paragraph -->
<p>ผลรอบสามคู่อื่นๆ<br>ชายเดี่ยว<br>ฟรานเชส ติอาโฟ (สหรัฐ) ชนะ อันเดร รูเบลฟ (5-รัสเซีย) 4-6, 6-3, 7-6 (8/6), 4-6, 6-1<br>เฟลิกซ์ โอเชร์ อเลียสซีม (12-แคนาดา) ชนะ โรเบร์โต้ เบาติสต้า (18-สเปน) 6-3, 6-4, 4-6, 3-6, 6-3<br>ดิเอโก้ ชวาร์ตซ์มัน (11-อาร์เจนตินา) ชนะ อเล็กซ์ โมลคัน (สโลวาเกีย) 6-4, 6-3, 6-3<br>ดาเนียล อีแวนส์ (24-สหราชอาณาจักร) ชนะ อเล็กเซ โพพิริน (ออสเตรเลีย) 4-6, 3-6, 6-3, 6-4, 7-6 (7/1)<br>ดานีล เมดเวเดฟ (2-รัสเซีย) ชนะ ปาโบล อันดูฆาร์ (สเปน) 6-0, 6-4, 6-3<br>หญิงเดี่ยว<br>เอลิน่า สวิโตลิน่า (5-ยูเครน) ชนะ ดาเรีย คาซัตคิน่า (25-รัสเซีย) 6-4, 6-2<br>ซิโมน่า ฮาเล็ป (12-โรมาเนีย) ชนะ เอเลน่า ไรบาคิน่า (19-คาซัคสถาน) 7-6 (13/11), 4-6, 6-3<br>อังเกลิค เคอร์เบอร์ (16-เยอรมนี) ชนะ สโลน สตีเฟ่นส์ (สหรัฐ) 5-7, 6-2, 6-3<br>บาร์โบร่า เครซิโคว่า (8-เช็ก) ชนะ คามิล่า ราคิโมว่า (รัสเซีย) 6-4, 6-2<br>การ์บิเญ่ มูกูรูซ่า (9-สเปน) ชนะ วิกตอเรีย อซาเรนก้า (18-เบลารุส) 6-4, 3-6, 6-2<br>เอลิเซ่ เมอร์เทนส์ (15-เบลเยียม) ชนะ ออนส์ จาเบอร์ (20-ตูนิเซีย) 6-3, 7-5<br>อารีน่า ซาบาเลนก้า (2-เบลารุส) ชนะ ดาเนียล คอลลินส์ (26-สหรัฐ) 6-3, 6-3</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Fusopen.org%2F%3Ffbclid%3DIwAR1BS6MBrVD1sXc1qckbHwMFVnk4DdaUM537u3gfSEoDnTQ2E680FqQ6plg&amp;h=AT1anSrHjU2BkIgzoCqOsxBFY2hn6dgpdk_jqilzGhbj57ny63U0gQjQHQbtCiGu_2uiGbKng9yVEXGv_HxYs76tXY3KkraDsZ5z8MrUTa8sq6RNwvOsST8QOjnnmMAlUnRwI6SMCA&amp;__tn__=-UK-R&amp;c[0]=AT19GNhUPX9tCNEaYbX39tE9l-Ts5WjYGa0d5FRXTo2xKtgkPM8oU7WEoVCm-qT--dYROmb3o37FOZgUmfA8zLgH0Lz-oUmENYXP9fNpriNI1_whCjrmMHd9DGUExrAl5pJOpy8qFhDAIqvtNXfiNU15rKtlEFXTz_xyTYjMsZKztgc" target="_blank">usopen.org</a></p>
<!-- /wp:paragraph -->

<!-- wp:image {"id":28287,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/09/241230030_4512495235440076_930363744142657685_n-1024x576.jpg" alt="" class="wp-image-28287"/></figure>
<!-- /wp:image -->