<!-- wp:paragraph {"align":"center","style":{"color":{"background":"#b8f1ba"},"typography":{"fontSize":20}}} -->
<p class="has-text-align-center has-background" style="background-color:#b8f1ba;font-size:20px"><strong>"กฤติน-พัชรินทร์" โชว์แกร่งเข้าชิงฯ "เดี่ยว-คู่"<br>หวด"ไทยแลนด์ แชมเปี้ยนชิพ"รายการแรกปี64</strong></p>
<!-- /wp:paragraph -->

<!-- wp:paragraph -->
<p>"กฤติน-พัชรินทร์" โชว์แกร่งเข้าชิงฯ "เดี่ยว-คู่"<br>หวด"ไทยแลนด์ แชมเปี้ยนชิพ"รายการแรกปี64 </p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ที่ศูนย์พัฒนากีฬาเทนนิสแห่งชาติ เมืองทองธานี จัดขึ้นภายใต้มาตรการป้องกันโควิด-19 เมื่อวันที่ 20 ก.พ. เป็นการชิงชัยรอบรองชนะเลิศ ประเภทชายเดี่ยว "ก็อต" กฤติน โกยกุล นักเทนนิสในโครงการ แอลทีเอที อะคาเดมี่ และเป็นมือวาง 5 ของรายการ อายุ 25 ปี จากพังงา พบกับ "แซ็ก" ฐานทัพ สุขสำราญ มือวาง 4 ของรายการ อายุ 19 ปี จากลพบุรี ปรากฏว่า คู่นี้สู้กันได้อย่างสนุก ทว่าเป็น กฤติน ที่เล่นได้เฉียบขาด เป็นฝ่ายเอาชนะไป 2-0 เซต 7-5, 6-4 </p>
<!-- /wp:paragraph -->

<!-- wp:paragraph -->
<p>กฤติน ผ่านเข้าไปชิงชนะเลิศกับ "บูม" กษิดิศ สำเร็จ มือวาง 2 ของรายการ อายุ 20 ปี จากกรุงเทพฯ ทีมชาติชุดซีเกมส์ ครั้งที่ 30 ที่เข้ารอบมาด้วยการตัดเชือกชนะ "โอเว่น" ธนเพชร ฉันทะ มือวาง 6 ของรายการ อายุ 21 ปี จากประจวบคีรีขันธ์ ดีกรีทีมชาติไทยชุดเดวิสคัพ 2020 ได้ 2-0 เซต 6-3, 6-2 สำหรับ กฤติน และ กษิดิศ นั้น เป็นคู่ชิงชนะเลิศชายเดี่ยวเทนนิสอาชีพ รายการ "ไทยแลนด์ แชมเปี้ยนชิพ พรีเซนเต็ด บาย เอส เอ ที" รายการที่ 2 เมื่อปีที่แล้ว ซึ่งแมทช์นั้น กฤติน เป็นฝ่ายชนะ 6-4, 6-3 ได้แชมป์ไปครอง </p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบรองชนะเลิศ คู่แรก "อีฟ" พัชรินทร์ ชีพชาญเดช มือวาง 4 จากขอนแก่น วัย 26 ปี ดีกรีแชมป์หญิงเดี่ยวศึก "ไทยแลนด์ แชมป์เปี้ยนชิพ พรีเซนเต็ด บาย เอส เอ ที" รายการที่ 1 เมื่อปีที่แล้ว พบดาวรุ่ง "ออมสิน" อัญชิสา ฉันทะ มือวาง 5 วัย 18 ปี จากประจวบคีรีขันธ์ ปรากฏว่า แมทช์นี้เป็น พัชรินทร์ ที่ใช้ประสบการณ์พาตัวเองคว้าชัยได้สำเร็จ เอาชนะไป 2-0 เซต 6-3, 6-1 ทำให้ พัชรินทร์ ได้เข้าไปชิงชนะเลิศกับ "รวงข้าว" ลัลนา ธาราฤดี มือวาง 15 วัย 16 ปี จากนครศรีธรรมราช ที่เฉือนชนะ "ไหม" มนัญชญา สว่างเเก้ว มือวาง 2 วัย 18 ปี จากสิงห์บุรี 2-1 เซต 6-1,6-7(4-7) และ 6-4 </p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบรองชนะเลิศ กฤติน โกยกุล จากพังงา จับคู่กับ ภวิชญ์ สอนหลักทรัพย์ จากระยอง เป็นคู่มือวาง 5 ของรายการ ช่วยกันหวดเอาชนะ พีระภัทร เด็ดทองหลาง จากสมุทรปราการ และ ธนภัทร นิรันดร จากนนทบุรี คู่มือวาง 3 ของรายการ 2-0 เซต 6-2, 6-3 ทำให้ กฤติน ซึ่งได้เข้าชิงชนะเลิศในประเภทชายเดี่ยวแล้ว ยังผ่านเข้าไปชิงชนะเลิศในประเภทชายคู่อีกรายการ โดยในรอบชิงฯ ชายคู่ กฤติน และ ภวิชญ์ จะชิงฯ กับ ฐานทัพ สุขสำราญ จากลพบุรี และ ปรัชญา อิสโร จากสงขลา คู่มือวาง 6 ของรายการ ที่ตัดเชือกชนะคู่ของ ณัฐนนท์ กัจฉปานันท์ จากยะลา และ ยุทธนา เจริญผล จากอ่างทอง คู่มือวาง 2 ของรายการ 2-0 เซต 7-5 และ 6-2 </p>
<!-- /wp:paragraph -->

<!-- wp:paragraph -->
<p>ส่วนประเภทคู่ผสม รอบรองชนะเลิศ "แฝดต้อง" สรรค์ชัย รติวัฒน์ นักหวดจอมเก๋า ดีกรีทีมชาติหลายสมัย จาก กทม. ควง พัชรินทร์ ชีพชาญเดช สาวขอนแก่น เป็นคู่มือวาง 1 ของรายการ ผนึกกำลังเอาชนะ ณัฐพัชร์ ผิวบางรักษ์ จาก กทม. และภวินทร์ จิรภูมิเดช จาก กทม. 2-0 เซต 6-4, 6-2 ทำให้ พัชรินทร์ ซึ่งผ่านเข้าไปชิงชนะเลิศหญิงเดี่ยวได้ประเภทหนึ่งแล้ว ยังผ่านเข้าชิงฯ ในประเภทคู่ผสมได้อีกประเภทด้วย </p>
<!-- /wp:paragraph -->

<!-- wp:paragraph -->
<p>คู่ของ สรรค์ชัย และ พัชรินทร์ จะชิงชนะเลิศกับ "อีฟ" ณิชาต์ เลิศพิทักษ์สินชัย จาก กทม. และ "แมน" ณัฐนนท์ กัจฉปานันท์ จากยะลา ที่ชนะ "เอิร์ธ" เพียงธาร ผลิพืช จากนนทบุรี และ สุธินันท์ ตัณฑเศรณีวัฒน์ จากนครราชสีมา คู่มือวาง 2 ของรายการ ด้วยสกอร์ 6-2, 3-6 และซูเปอร์ไทเบรก 10-7</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันดูรายละเอียดได้ที่ <a rel="noreferrer noopener" href="https://l.facebook.com/l.php?u=https%3A%2F%2Fwww.tour.ltat.org%2Ftournaments-factsheet%3Ffbclid%3DIwAR3K8634iAt0kyypqFNjYGNmvUfXgH_UwDqVnW_OvPqivYnBsnwJH1W_YA8&amp;h=AT1NHX-z9ErcuSw5mkAnc7CpUzbQ1fjkxPuiyIEatJYGZsUG8BOAqfrv_vrNBKrR_DM8ZMD27vblu5_g8R7JWt_L0ukkR8D-o-U614_n4vc9f3rdbTw2rn-VXbfoVdiEKUU2JwIjReAjE5PXL2nNz5IMyw&amp;__tn__=-UK-R&amp;c[0]=AT19StVVGePaz-PddFyoDW-1_5u-b4wDsqbAenti9XVURuL8xA6G5hu5Ww9wxTiP04YqjRu3hapBwhNduH5Rtk-wPouG3EPq4yYuiiQS3d_bjwLx_eOlsjrFEMNgwGi3f_XwAhZWR3QJmOhS6BD-XYGvAHf6pxT8brtMDMu5Tw3lk9E" target="_blank">https://www.tour.ltat.org/tournaments-factsheet</a>...<br>ส่วนภาพ สามารถดูเพิ่มเติมได้ที่ <a rel="noreferrer noopener" href="https://www.ltat.org/photos/?fbclid=IwAR0Mu9qfmKZwt82iB7_qYf_3sPoQxLw75hJ4JUWeiOia6kZbL-RKUQONViI" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26698,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/151181569_3929315403758065_3077919519266654410_o-819x1024.jpg" alt="" class="wp-image-26698"/></figure>
<!-- /wp:image -->