<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ธนกร - ทัดพงษ์ คว้าตั๋วลุยเมนดรอว์<br>ไอทีเอฟเวิลด์เทนนิสที่ มก. กำแพงแสน</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ และ มหาวิทยาลัยเกษตรศาสตร์ วิทยาเขตกำแพงแสน จ.นครปฐม จัดการแข่งขันเทนนิสอาชีพ ไอทีเอฟ เวิลด์ เทนนิส ทัวร์ ชายและหญิง สัปดาห์ที่ 3 ระหว่างวันที่ 10 - 17 พ.ค. 2569 ณ สนามเทนนิส ม.เกษตรศาสตร์ วิทยาเขตกำแพงแสน</p>
<!-- /wp:paragraph -->

<!-- wp:paragraph -->
<p>และเมื่อวันที่ 11 พ.ค. 2569 มีการแข่งขันประเภทชายเดี่ยว รอบคัดเลือก รอบสุดท้าย เพื่อหาผู้ชนะเข้ารอบเมนดรอว์ ในศึกเทนนิสอาชีพชาย เอ็ม 15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ หรือประมาณ 487,050 บาท</p>
<!-- /wp:paragraph -->

<!-- wp:paragraph -->
<p>สองนักเทนนิสไทยพบกันเอง ธนกร ศรีรัตน์ นักหวดวัย 23 ปี มือวางอันดับ 8 ของรอบคัดเลือก ใช้ความแข็งแกร่ง บวกกับประสบการณ์ที่ดี เอาชนะ พีรวัชร สุขใจ นักหวดรุ่นน้อง วัย 19 ปี มือวางอันดับ 12 ได้ 2 เซตรวด ด้วยสกอร์ 6-2 และ 6-1 ส่งผลให้ ธนกร คว้าโควตาเข้ารอบเมนดรอว์ทันที สำหรับรอบแรก ธนกร จะพบกับ เปน จารุศร ที่ได้ไวลด์การ์ด หรือสิทธิพิเศษเข้าร่วมการแข่งขัน</p>
<!-- /wp:paragraph -->

<!-- wp:paragraph -->
<p>นอกจากนี้ ยังมี ทัดพงษ์ กมลปัญญากร นักหวดชาวไทย มือวางอันดับ 15 ที่เข้ารอบเมนดรอว์ได้อีกคน หลังจากเอาชนะ กฤติน โกยกุล มือวางอันดับ 3 ด้วยสกอร์ 6-4 และ 2-0 Ret. (รีไทร์) โดย กฤติน ได้ขอยอมแพ้ เนื่องจากหายใจไม่ทัน โดย ทัดพงษ์ จะพบกับ แมทธิว เดลลาเวโดวา จากออสเตรเลีย มือ 456 ของโลก และยังเป็นมือวางอันดับ 2 ของรายการด้วย</p>
<!-- /wp:paragraph -->

<!-- wp:paragraph -->
<p>ขณะที่ ปูนทอง โกมลพิสุทธิ์ มือวางอันดับ 6 ได้เซตแรกจาก ปริยันชู เชาธารี จากอินเดีย ก่อนพ่ายในสองเซตถัดมาไปอย่างน่าเสียดาย ทำให้แพ้รวม 1-2 เซต ด้วยสกอร์ 7-6 ไทเบรก 8-6, 1-6 และซูเปอร์ไทเบรก 7-10</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบสุดท้าย อริยพล หลีกุล แพ้ วู ฮา มินห์ ดุ๊ก (เวียดนาม) 6-7(0-7), 3-6 ภพธรรม ศรีวงษ์ แพ้ แอนโทนี่ ซูซานโต (อินโดนีเซีย) 0-6, 3-6 ปัญณ์ณวัชญ์ สุทธิสมบูรณ์ แพ้ ริชับเดฟ ราชเชการ์ รามัน (อินเดีย) 5-7, 1-6 เรนัลดี อากีลา อาซาลิม (อินโดนีเซีย) ชนะ โมกษ์ ปุรี (อินเดีย) 1-6, 6-3 และซูเปอร์ไทเบรก 10-5 หว่อง ซือ ฟู่ (ฮ่องกง) ชนะ ริคุ ฮิกาชิ (ญี่ปุ่น) 6-0, 6-4</p>
<!-- /wp:paragraph -->

<!-- wp:paragraph -->
<p>ด้านผลเทนนิสอาชีพหญิง ดับเบิลยู 15 รายการ ไอทีเอฟ วีเมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ หรือประมาณ 487,050 บาท ในประเภทหญิงเดี่ยว รอบคัดเลือก รอบสุดท้าย มีดังนี้ อี คยอง ซอ (เกาหลีใต้) ชนะ ลุลวา นาสวาร์ดานี (อินโดนีเซีย) 6-1, 6-1 มารียา ซาร์คิห์ ชนะ ซอมริตา จาแกตเดฟ เวอร์มา (อินเดีย) 6-3, 6-0 อมิรา คาซตูกัน (คาซัคสถาน) ชนะ อลิสา คุซมิน่า (2) 6-2, 6-3 อี เยซอ (เกาหลีใต้) ชนะ ไล ชิง แลม (ฮ่องกง) 6-2, 7-5</p>
<!-- /wp:paragraph -->

<!-- wp:image {"id":56344,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/05/696298375_1415526277277017_6447603362918439516_n-1024x731.jpg" alt="" class="wp-image-56344"/></figure>
<!-- /wp:image -->