<!-- wp:paragraph {"align":"center","style":{"color":{"background":"#dbc397"},"typography":{"fontSize":20}}} -->
<p class="has-text-align-center has-background" style="background-color:#dbc397;font-size:20px"><strong>เทนนิสระดมหัวกะทิเตรียมซีเกมส์ให้ความมั่นใจ"เหรียญทอง"ต้องมี</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสฯ ระดมมันสมองจากอดีตนักเทนนิส นำโดย พ.ต.วิทยา สำเร็จ, ดร.ธนากร ศรีชาพันธุ์, ร.ต.อ.หญิง แทมมารีน ธนสุกาญจน์, ร.ต.อ.ดนัย อุดมโชค มาช่วย "ไทยทนุ วรรณสุข" ผู้จัดการทีมซีเกมส์ 2021 เตรียมนักหวดสู้ศึกที่ประเทศเวียดนาม ช่วงปลายปีนี้ พร้อมให้ความมั่นใจจะนำเหรียญทองกลับไทยให้ได้</p>
<!-- /wp:paragraph -->

<!-- wp:paragraph -->
<p>เมื่อวันที่ 25 มี.ค.2564 ณ ห้องประชุม ศูนย์พัฒนากีฬาเทนนิสแห่งชาติ เมืองทองธานี "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานการประชุมวาระพิเศษ เพื่อหารือเรื่องการเตรียมทีมสู้ศึกซีเกมส์ ครั้งที่ 31 หรือ "ซีเกมส์ 2021" ที่ประเทศเวียดนาม จะเป็นเจ้าภาพ ระหว่างวันที่ 21 พ.ย.-2 ธ.ค.2564 โดยมี นายไทยทนุ วรรณสุข เลขาธิการสมาคมกีฬาลอนเทนนิสฯ ในฐานะผู้จัดการทีมซีเกมส์ และคณะกรรมการอำนวยการสมาคมกีฬาลอนเทนนิสฯ ร่วมด้วย</p>
<!-- /wp:paragraph -->

<!-- wp:paragraph -->
<p>ก่อนการประชุมครั้งนี้ อดีตนักเทนนิสทีมชาติไทยและอดีตนักเทนนิส ได้แก่ พ.ต.วิทยา สำเร็จ, ดร.ธนากร ศรีชาพันธุ์, ร.ต.อ.หญิง แทมมารีน ธนสุกาญจน์, ร.ต.อ.ดนัย อุดมโชค, นายวีรภัทร ดอกไม้คลี่, นายพชรพล คำสมาน, นายก้องภพ เลิศชัย, นายรุ่งฤทธิ์ ตาก้อง และนายสหทัศน์ ศุภกิจ ได้นำแจกันดอกไม้มอบให้กับ นายสุชัย ในโอกาสเข้าพบครั้งนี้ด้วย ก่อนที่ทั้งหมดจะประชุมหารือร่วมกัน</p>
<!-- /wp:paragraph -->

<!-- wp:paragraph -->
<p>หลังการประชุม นายไทยทนุ วรรณสุข ผู้จัดการทีมซีเกมส์ 2021 กล่าวว่า หลังจากนายกสมาคมกีฬาลอนเทนนิสฯ และคณะกรรมการอำนวยการสมาคมกีฬาลอนเทนนิสฯ ได้แต่งตั้งตนเป็นผู้จัดการทีม และเพื่อให้การเตรียมทีมซีเกมส์เป็นไปด้วยความเรียบร้อย จึงได้นัดประชุมหารือกัน ซึ่งทุกคนเห็นชอบให้ พ.ต.วิทยา สำเร็จ และ ดร.ธนากร ศรีชาพันธุ์ เป็นหัวหน้าทีมในการพิจารณาหาผู้ที่เหมาะสมมาทำหน้าที่ กัปตันทีม ต่อไป โดยมีอดีตนักเทนนิสทุกคนที่ร่วมประชุมครั้งนี้อยู่ในทีมงานดังกล่าว รวมถึง “บอล” นายภราดร ศรีชาพันธุ์ อดีตมืออันดับ 9 ของโลก ซึ่งติดภารกิจมาร่วมประชุมไม่ได้ แต่ยินดีร่วมทำงานเตรียมนักกีฬาชุดซีเกมส์ด้วย</p>
<!-- /wp:paragraph -->

<!-- wp:paragraph -->
<p>"นายกสมาคมกีฬาลอนเทนนิสฯ อยากให้นักกีฬาเทนนิสไทยสร้างชื่อเสียงให้ประเทศ ทางคณะเตรียมทีมซีเกมส์ชุดนี้ ซึ่งนำโดย พ.ต.วิทยา และ ดร.ธนากร ก็ได้ให้คำมั่นว่าจะรวมพลังกันทำงานเพื่อนำเหรียญทองซีเกมส์กลับมาให้ได้" นายไทยทนุ กล่าวทิ้งท้าย</p>
<!-- /wp:paragraph -->

<!-- wp:image {"id":27034,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/03/164880516_4026045747418363_1729749756826487891_o-1024x683.jpg" alt="" class="wp-image-27034"/></figure>
<!-- /wp:image -->