<!-- wp:paragraph {"align":"center","style":{"typography":{"fontSize":20},"color":{"background":"#f6e0e0"}}} -->
<p class="has-text-align-center has-background" style="background-color:#f6e0e0;font-size:20px"><strong>"รีเบ็คก้า สแรมโคว่า" คว้าแชมป์ <br>แอลไลด์ ไทยแลนด์ โอเพ่น 2024</strong></p>
<!-- /wp:paragraph -->

<!-- wp:paragraph -->
<p>ฯพณฯ สุวัจน์ ลิปตพัลลภ อดีตรองนายกรัฐมนตรี และนายกกิตติมศักดิ์สมาคมกีฬาลอนเทนนิสแห่งประเทศไทย ในพระบรมราชูปถัมภ์ ในฐานะประธานที่ปรึกษาจัดการแข่งขันฯ เป็นประธานในพิธีปิดการแข่งขันเทนนิสอาชีพหญิงรายการใหญ่ที่สุดของอาเซียน ดับเบิลยูทีเอ 250 รายการ “แอลไลด์ ไทยแลนด์ โอเพ่น 2024 พรีเซนเต็ด บาย แคล-คอมพ์” ชิงเงินรางวัลรวม 267,082 ดอลลาร์สหรัฐ หรือประมาณเกือบ 10 ล้านบาท ณ เซ็นเตอร์คอร์ท อารีน่า หัวหิน จ.ประจวบคีรีขันธ์ เมื่อวันที่ 22 ก.ย. 2567<br>ไฮไลท์ประเภทหญิงเดี่ยว รอบชิงชนะเลิศ รีเบ็คก้า สแรมโคว่า นักเทนนิสจากจากสโลวาเกีย มืออันดับ 102 ของโลก พบกับ เลอร่า ซีเก้มุนด์ นักเทนนิสจากเยอรมนี วัย 36 ปี มืออันดับ 99 ของโลก และผลการแข่งขัน ปรากฏว่า เป็น รีเบ็คก้า ที่เล่นได้ดี โดยเฉพาะเกมท้ายคอร์ทและลูกหยอดหน้าเน็ต ก่อนเป็นฝ่ายเอาชนะได้ 2-0 เซต ด้วยสกอร์ 6-4 ทั้งสองเซต ในเวลาเกือบ 2 ชั่้วโมง<br>รีเบ็คก้า สแรมโคว่า คว้าแชมป์ประเภทหญิงเดี่ยว พร้อมรับเงินรางวัล จำนวน 35,250 ดอลลาร์สหรัฐ หรือประมาณ 1,160,782 บาท และคะแนนสะสมอันดับโลก จำนวน 250 คะแนน ส่วนรองแชมป์หญิงเดี่ยว ได้รับเงินรางวัลจำนวน 20,830 ดอลลาร์สหรัฐ หรือประมาณ 685,931 บาท พร้อมคะแนน จำนวน 163 คะแนน<br>ด้านประเภทหญิงคู่ รอบชิงชนะเลิศ อิริน่า โครมาเชว่า และ แอนนา ดานิลิน่า จากคาซัคสถาน คู่เต็ง 1 ของรายการ ผนึกกำลังเอาชนะ อูดิซ ชอง จากฮ่องกง และ โมยูกะ ยูชิจิมะ จากญี่ปุ่น 2-0 เซต 6-4, 7-5<br>แอนนา ดานิลิน่า และ อิริน่า โครมาเชว่า ได้ครองแชมป์ประเภทหญิงคู่ และในฐานะผู้ชนะเลิศ ทั้งคู่ได้รับเงินรางวัลร่วมกัน จำนวน 12,820 ดอลลาร์สหรัฐ หรือประมาณ 425,830 บาท และได้รับคะแนนสะสมอันดับโลกคนละ 250 คะแนน ส่วนคู่รองชนะเลิศ ได้รับเงินรางวัลร่วมกัน จำนวน 7,210 ดอลลาร์สหรัฐ หรือประมาณ 237,400 บาท และคะแนนสะสมอันดับโลกคนละ 163 คะแนน</p>
<!-- /wp:paragraph -->

<!-- wp:image {"id":45757,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460839853_945812707581712_1515872128523850805_n-1024x683.jpg" alt="" class="wp-image-45757"/></figure>
<!-- /wp:image -->