<!-- wp:paragraph {"align":"center","style":{"typography":{"fontSize":20},"color":{"background":"#e6f6e9"}}} -->
<p class="has-text-align-center has-background" style="background-color:#e6f6e9;font-size:20px"><strong>"ปูนทอง-สลักทิพย์"สุดเจ๋ง! ผงาดแชมป์เทนนิสนานาชาติ "พีทีที-ไอทีเอฟ เจโฟร์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "พีทีที-ไอทีเอฟ จูเนียร์ เจโฟร์" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 23 ต.ค.2564 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธีมอบรางวัล</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ "ปันปัน" ศิวณัฎฐ์ อุ้ยตยะกุล วัย 17 ปี มืออันดับ 530 เยาวชนโลก และเป็นมือวางอันดับ 3 ของรายการ สู้กับ "ปูน" ปูนทอง โกมลพิสุทธิ์ วัย 16 ปี มืออันดับ 2053 เยาวชนโลก ได้อย่างสนุก ผลัดกันเก็บไปคนละ 1 เซต และในเซตตัดสิน ปูนทอง นำอยู่ 4-2 ฝนได้ตกลงมาหยุดเกม เมื่อกลับมาแข่งขันกันต่อ ศิวณัฎฐ์ มีโอกาสไล่มาทันและขึ้นนำ 5-4 ทว่าปิดเกมไม่ได้ ปูนทอง ที่แมทช์นี้ยิงวินเนอร์สวยๆ ได้หลายลูก ฮึดสู้เก็บ 3 เกมรวด แซงเอาชนะไป 7-5 สรุป ปูนทอง ชนะ ศิวณัฎฐ์ 2-1 เซต 0-6, 7-5 และ 7-5 คว้าแชมป์ชายเดี่ยวไปครอง ซึ่งเป็นแชมป์ไอทีเอฟรายการแรกของปูนทอง พร้อมรับคะแนนสะสมอันดับเยาวชนโลกอีก 60 คะแนน ส่วน ศิวณัฎฐ์ รับ 36 คะแนน</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบชิงชนะเลิศ "รวงข้าว" ลัลนา ธาราฤดี วัย 17 ปี ดีกรีทีมชาติไทยชุดใหญ่ มืออันดับ 241 เยาวชนโลก และมือวางอันดับ 1 ของรายการ พบ "หมิว" สลักทิพย์ อุ่นเมือง วัย 16 ปี เยาวชนทีมชาติไทย มืออันดับ 406 เยาวชนโลก และมือวางอันดับ 2 ของรายการ โดยคู่นี้ก็ต้องตัดสินด้วยการเล่นเซตที่สาม และเป็น สลักทิพย์ ที่พยายามเปิดเกมก่อน พร้อมปรับสปีดบอลเข้าสู้ อีกทั้งยังทำได้ดีในจังหวะสำคัญ เป็นฝ่ายเฉือนชนะ 2-1 เซต 3-6, 6-2 และ 6-4 คว้าแชมป์หญิงเดี่ยวไปครอง นับเป็นแชมป์ไอทีเอฟรายการที่ 7 ของสลักทิพย์ นอกจากนี้ สลักทิพย์ ยังได้รับคะแนนสะสมอันดับเยาวชนโลกอีก 60 คะแนน ส่วน ลัลนา รับไป 36 คะแนน</p>
<!-- /wp:paragraph -->

<!-- wp:paragraph -->
<p>สามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://www.ltat.org/photos/?fbclid=IwAR1v0XQpeUJMHWYTs3-2dpTzEOq747oFwjw7cOFBpdkvg5iL94_eas4zJcg" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29240,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/241546498_4666890573333874_4259252078111786218_n-1024x683.jpg" alt="" class="wp-image-29240"/></figure>
<!-- /wp:image -->