<!-- wp:paragraph {"align":"center","style":{"typography":{"fontSize":20},"color":{"background":"#c4eac3"}}} -->
<p class="has-text-align-center has-background" style="background-color:#c4eac3;font-size:20px"><strong>"จิณห์นิภา" ล้มเต็ง 4 ลิ่วเข้าก่อนรองฯ ศึกยช.เจ 30 ที่เวียดนาม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส จูเนียร์ รายการ "เจ 30 นินห์ บินห์" ประเทศเวียดนาม เมื่อวันที่ 20 พ.ย.67 รอบสอง ประเภทหญิงเดี่ยว "จีนนี่” จิณห์นิภา ตราชูวณิช เยาวชนไทย วัย 14 ปี มืออันดับ 2514 เยาวชนโลก โชว์ฟอร์มได้อย่างเยี่ยมยอดก่อนพลิกเฉือนชนะมือวาง 4 ของรายการ เอลีนา ฟาริด นักเทนนิสอินเดีย วัย 14 ปี มืออันดับ 1621 เยาวชนโลก 2-1 เซต ด้วยสกอร์ 6-4, 4-6 และ 6-3 ทำให้ผ่านเข้ารอบ 8 คนสุดท้ายทันที<br>ขณะที่ ศรร์วิศา กุลพิศาลรัศม์ นักหวดเยาวชนไทย วัย 15 ปี มืออันดับ 1610 เยาวชนโลก พกดีกรีมือวาง 1 ของรายการลงสนาม เอาชนะนักเทนนิสเจ้าถิ่น เวียดนาม พะอุง คานห์ วู วัย 15 ปี มืออันดับ 3042 เยาวชนโลก 2-1 เซต ด้วยสกอร์ 7-6(5), 4-6 และ 6-0 ผ่านเข้ารอบ 8 คนสุดท้ายได้เช่นกัน<br>ส่วนประเภทหญิงคู่ รอบก่อนรองชนะเลิศ ศรร์วิศา ยังได้จับคู่กับ โซฟี เอชลีย์ ฉั่ว นักหวดจากสิงคโปร์ ซึ่งเป็นคู่มือวาง 2 ของรายการ พลาดท่าพ่าย โชว เสิ่น ผิน จากไต้หวัน กับ ฟุ ยื่อ ยี่ จากจีน 2-6 และ 6-1</p>
<!-- /wp:paragraph -->

<!-- wp:image {"id":46706,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/467893679_990599959769653_820945002287871963_n.jpg" alt="" class="wp-image-46706"/></figure>
<!-- /wp:image -->